আমাদের বাংলা ডেস্ক : | ০৪:৪৯ পিএম, ২০২০-১২-১০\n২০২২ সালের জুন মাসের মধ্যে পদ্মা সেতু চালু হবে বলে জানিয়েছেন মন্ত্রিপরিষদ সচিব খন্দকার আনোয়ারুল ইসলাম।\nবৃহস্পতিবার (১০ ডিসেম্বর) ওসমানী স্মৃতি মিলনায়তনে অর্থ মন্ত্রণালয়ের অর্থ বিভাগ আয়োজিত কোভিড-১৯ মোকাবিলা এবং টেকসই ও অন্তর্ভুক্তিমূলক অর্থনৈতিক পুনরুদ্ধারে বাংলাদেশ সরকারের নেওয়া প্রণোদনা প্যাকেজ বিষয়ে মতবিনিময় সভায় বিশেষ অতিথির বক্তব্যে তিনি এ কথা বলেন।\nতিনি বলেন, ‘দ্য পদ্মা ব্রিজ ইজ নাও ট্রু। নাও ইট ইজ ফিজিক্যালি কমপ্লিট। আই থিংক বাই জুন ২০২২ উই উইল ওপেন দ্য পদ্মা ব্রিজ। আমি আট বছর সেতু বিভাগের সচিব ছিলাম। ফলে আমি এখনও এটিকে দেখাশোনা করি।’\nঅনুষ্ঠানে প্রধান অতিথি ছিলেন স্থানীয় সরকার মন্ত্রী মো. তাজুল ইসলাম। কিনোট পেপার উপস্থাপন করেন অর্থ বিভাগের সিনিয়র সচিব আব্দুর রউফ তালুকদার। প্যানেল আলোচকদের মধ্যে বক্তব্য রাখেন সেন্টার ফর পলিসি ডায়ালগের সিনিয়র গবেষক ড. খন্দকার গোলাম মোয়াজ্জেম, ঢাকা বিশ্ববিদ্যালয়ের অর্থনীতি বিভাগের অধ্যাপক ড. ফিরদৌসি নাহার, ইকোনমিক রিসার্চ গ্রুপের নির্বাহী পরিচালক ড. সাজ্জাদ জহির, মেট্রোপলিটন চেম্বার অব কমার্স অ্যান্ড ইন্ডাস্ট্রির প্রেসিডেন্ট ব্যারিস্টার নিহাদ কবির, ইউরোপ ইউনিয়নের হেড অব ডেলকেশন এবং রাষ্ট্রদূত রেনজে তেরিঙ্ক।\nএর আগে সকালে মুন্সিগঞ্জের মাওয়া প্রান্তে সেতুর ১২ ও ১৩ নম্বর পিলারের ওপর বসানো হয় ৪১তম, অর্থাৎ সর্বশেষ স্প্যানটি। ৪০তম স্প্যান বসানোর ছয় দিনের মাথায় বসানো হলো এ স্প্যান। ১৫০ মিটার দৈর্ঘ্যের একটি স্প্যান বসানোয় ৬ হাজার ১৫০ মিটার সেতুর অবকাঠামো দৃশ্যমান হলো।\nগত দুই মাসে সেতুতে আটটি স্প্যান বসিয়ে রেকর্ড গড়েছেন দেশি-বিদেশি প্রকৌশলীরা। এ মাসেও দুটি স্প্যান বসানোর মাধ্যমে বিজয়ের মাসে স্প্যান বসানোর কাজটি সম্পন্ন হলো। সেতুর ১২ ও ১৩ নম্বর পিলারের ওপর ৪১তম স্প্যান 'টু-এফ' সফলভাবে স্থাপন করা হয়েছে বলে নিশ্চিত করেন সেতুর নির্বাহী প্রকৌশলী ও প্রকল্প ব্যবস্থাপক (মূল সেতু) দেওয়ান আবদুল কাদের।\n২০০৯ সালে আওয়ামী লীগ সরকার ক্ষমতায় ফিরে পুনরায় পদ্মা সেতু নির্মাণের উদ্যোগ নেয়। প্রকল্পে প্রায় ১০ হাজার কোটি টাকার ঋণ সহায়তার প্রস্তাব নিয়ে আসে বিশ্বব্যাংক। কিন্তু বনিবনা না হওয়ায় পদ্মা সেতু প্রকল্পের বাস্তবায়ন বিলম্বিত হতে থাকে। ২০১০ সালের জুলাইয়ে সেতু নির্মাণের জন্য প্রাক-যোগ্যতা দরপত্র মূল্যায়ন করে পাঁচ দরদাতাকে বাছাই করে তা বিশ্বব্যাংকের অনাপত্তির জন্য পাঠানো হলেও সংস্থাটি তা ঝুলিয়ে রাখে।\nএরপর পদ্মা সেতুতে ‘সম্ভাব্য দুর্নীতির’ অভিযোগ আনে বিশ্বব্যাংক। দীর্ঘ টানাপোড়েন শেষে বাংলাদেশ বিশ্বব্যাংককে ‘না’ বলে দেয়। শেষ পর্যন্ত নকশা অপরিবর্তিত রেখে নিজস্ব অর্থায়নেই পদ্মা সেতু নির্মাণের ঘোষণা দেন প্রধানমন্ত্রী শেখ হাসিনা। ২০১৪ সালের ডিসেম্বরে শুরু হয় সেই বিপুল কর্মযজ্ঞ। প্রধানমন্ত্রী শেখ হাসিনা ২০১৫ সালের ডিসেম্বরে মূল সেতুর নির্মাণ ও নদী শাসন কাজের আনুষ্ঠানিক উদ্বোধন করেন।\nসিনোহাইড্রো করপোরেশনই পদ্মা সেতুর জন্য নদীশাসনের কাজ করছে। গত নভেম্বর পর্যন্ত সে কাজের ৭৬ শতাংশ শেষ হয়েছে। সব মিলিয়ে নভেম্বর পর্যন্ত পদ্মা সেতু প্রকল্পের কাজ ৮২ দশমিক ৫০ শতাংশ শেষ হয়েছিল।\n৩০ হাজার ১৯৩ কোটি টাকার এ প্রকল্প বাস্তবায়িত হলে মোংলা বন্দর ও বেনাপোল স্থলবন্দরের সঙ্গে রাজধানী এবং বন্দরনগরী চট্টগ্রামের সরাসরি যোগাযোগ স্থাপিত হবে। তাতে মোট দেশজ উৎপাদন ১ দশমিক ২ শতাংশ বাড়বে এবং প্রতি বছর শূন্য দশমিক ৮৪ শতাংশ হারে দারিদ্র্য কমবে বলে সরকার আশা করছে।\n২০১৭ সালের ৩০ সেপ্টেম্বর ৩৭ ও ৩৮ নম্বর খুঁটিতে বসানো হয় প্রথম স্প্যান। মোট ৪২টি পিলারে ১৫০ মিটার দৈর্ঘ্যের ৪১টি স্প্যান বসিয়ে ৬ দশমিক ১৫ কিলোমিটার দীর্ঘ পদ্মা সেতুর মূল কাঠামো তৈরি হয়। কিন্তু মাঝে ২২টি খুঁটির নিচে নরম মাটি পাওয়া গেলে নকশা সংশোধনের প্রয়োজন হয়। পরে পরামর্শক প্রতিষ্ঠান নকশা সংশোধন করে পাইল বাড়িয়ে দেওয়ার সিদ্ধান্ত দেয়। তাতে বাড়তি সময় লেগে যায় প্রায় এক বছর। এরপর করোনাভাইরাস মহামারি আর বন্যার মধ্যে কাজের গতি কমে যায়। সব বাধা পেরিয়ে অক্টোবরে বসানো হয় ৩২তম স্প্যান। এরপর বাকি স্প্যানগুলো বসানো হয় অল্প সময়ের মধ্যেই।


‘পাখিটা কি আমার ওপর রাগ করল?’ | The Daily Star Bangla\nরোববার, আগস্ট ১৫, ২০২১ ১১:২৪ পূর্বাহ্ন\nঅধ্যাপক ফকরুল আলম ইংরেজি সাহিত্যের শিক্ষক পরিচয়ের বাইরেও একজন প্রথিতযশা অনুবাদক। বাংলা সাহিত্যকে পৃথিবীব্যাপী ছড়িয়ে দিতে তিনি কাজ করছেন। জাতির জনক বঙ্গবন্ধু শেখ মুজিবুর রহমানের আত্মজৈবনিক বইগুলো অনুবাদ করে শুধু খ্যাতিই অর্জন করেননি, সঙ্গে আমাদের ইতিহাস ও সংগ্রামকে পৃথিবীর সব ভাষাভাষী মানুষকে জানার সুযোগ করে দিয়েছেন।\nঅধ্যাপক ফকরুল আলম 'বঙ্গবন্ধু শেখ মুজিব রিসার্চ ইনস্টিটিউট ফর পিস অ্যান্ড লিবার্টি'র পরিচালকের দায়িত্ব পেয়েছেন গত বছর।\nঅধ্যাপক ফকরুল আলম। ছবি: সংগৃহীত\nশোকের মাস আগস্টে দেশের এই খ্যাতিমান শিক্ষাবিদ, গবেষক ও অনুবাদকের সঙ্গে কথা বলেছে দ্য ডেইলি স্টার।\n'বঙ্গবন্ধু শেখ মুজিব রিসার্চ ইনস্টিটিউট ফর পিস অ্যান্ড লিবার্টি'র আপনি প্রথম পরিচালক। যুক্ত হয়েছেন প্রায় এক বছর। কী করছেন? পরিকল্পনা কী?\nঅধ্যাপক ফকরুল আলম: খুব বেশি কাজ করতে পারিনি। নতুন প্রতিষ্ঠান, লোকবল কম। বেশ কিছু কাজ করার পরিকল্পনা আছে। এর মধ্যে বঙ্গবন্ধু শেখ মুজিবুর রহমানের জন্মশতবর্ষ উদযাপন কমিটির সঙ্গে যৌথভাবে অনলাইনে দুটি সেমিনার করেছি। একটি 'বঙ্গবন্ধু লেকচার সিরিজ' শিরোনামে। এতে একক বক্তৃতা করেছেন কামাল আবদুল নাসের চৌধুরী। অন্যটিতে মুজিব ও নিউ ডিরেকশন অ্যান্ড রিসার্চ নিয়ে যৌথ বক্তৃতা করেন অধ্যাপক মাহবুবা নাসরিন ও খন্দকার মোকাম্মেল।\nমীর মশাররফ, রবীন্দ্রনাথ ও জীবনানন্দের লেখা অনুবাদ করে আপনি পাঠকের আস্থা অর্জন করেছেন। বঙ্গবন্ধুর আত্মজীবনী অনুবাদ করার আগ্রহ বা শুরুটা কিভাবে হলো?\nঅধ্যাপক ফকরুল আলম: আসলে আগ্রহটা আয়োজন করে হয়নি। তবে এটা আমার জন্য আনন্দের বিষয় ছিল। অনুবাদের প্রস্তাবটি আসে আমার বন্ধু ঢাকা বিশ্ববিদ্যালয়ের ইতিহাস বিভাগের অধ্যাপক কাজী শহীদুল্লাহর মাধ্যমে। তারপর প্রধানমন্ত্রী শেখ হাসিনার সঙ্গে দেখা হয় ২০০৫ সালের শেষ দিকে, আলাপ-আলোচনা হয়। তখন তিনি বিরোধীদলের নেত্রী, সুধা সদনে থাকেন। সেখানেই বঙ্গবন্ধুর অসমাপ্ত আত্মজীবনী বইটির পাণ্ডুলিপি সম্পাদনা ও কম্পোজের কাজ হয়। এর সঙ্গে প্রধানমন্ত্রী ছাড়াও যুক্ত ছিলেন শামসুজ্জামান খান ভাই ও বেবী মওদুদ আপা। তবে অনুবাদ করার পর তারা আবার বাংলার সঙ্গে যত্ন সহকারে মিলিয়ে দেখতেন। সব মিলিয়ে পুরো কাজটিতে বেশ আনন্দ পেয়েছি।\nবঙ্গবন্ধু শেখ মুজিবুর রহমানের সঙ্গে আপনার কোনো স্মৃতি আছে?\nঅধ্যাপক ফকরুল আলম: শেখ কামাল আমার বন্ধু ও সহপাঠী ছিল। ১৯৭০ সালের শেষ দিকে কামালই আমাদের কয়েকজনকে বঙ্গবন্ধুর সঙ্গে পরিচয় করিয়ে দেয়। আর আমাদের পারিবারিক আলোচনা সবসময় ছিল।\nতার সঙ্গে পরিচয় ও যোগাযোগ কী আপনার কাজের ক্ষেত্রে অনুপ্রেরণা যুগিয়েছে?\nঅধ্যাপক ফকরুল আলম: শেখ সাহেব, উনসত্তরের গণআন্দোলন, সত্তরের নির্বাচন, একাত্তরের মুক্তিযুদ্ধ ও ছয় দফা আমার মানসে একটা প্রভাব ফেলেছে। তবে এসব বিষয় অনুবাদ করতে অনুপ্রাণিত করেছে তা সরাসরি বলা যায় না।\n'অসমাপ্ত আত্মজীবনী' কোনো সাধারণ বই না। অসাধারণ বইটি অনুবাদে আপনার কী ধরনের অনুভূতি হয়েছে?\nঅধ্যাপক ফকরুল আলম: প্রথম কথা হচ্ছে, বই একবারে অনুবাদ করিনি। তারা বাংলা পাণ্ডুলিপিটি থেকে কম্পোজ করে প্রিন্ট দিয়ে ৩০ পাতা করে আমাকে পাঠাতেন। সেগুলো অনুবাদ হলে পরবর্তী কিস্তি। এভাবে কাজ হয়েছে। এর প্রতিটি পাতায় মানস বঙ্গবন্ধুকে পেয়েছি, যে মানুষটি গল্প শুনতে এবং বলতে ভালোবাসেন। এ ব্যাপারটা আমাকে অনুপ্রাণিত করেছে। প্রায় দেখা যায় বজ্রকন্ঠের বঙ্গবন্ধু বন্ধু সুলভ সবার সঙ্গে মিশতে পারতেন। জনতার সুখ-দুঃখ-আশা বুঝতে পারেন। একজন রাজনীতিবিদের বাইরেও অসামান্য ব্যক্তিত্ব, একজন পুত্র, একজন স্বামী, একজন পিতা, মনোগ্রাহী কথক ও মুক্তমনের মানুষ দেখতে পারি। আর এসব আমার অনুবাদকে সহজতর করে তুলছে।\nজাতির জনকের ব্যক্তি জীবন ও রাজনৈতিক জীবনের মেজাজে কতটা পার্থক্য পেয়েছেন? প্রান্তিক মানুষ কতটা মিশে আছে বলে মনে করেন?\nঅধ্যাপক ফকরুল আলম: না কোনো পার্থক্য নেই। কারণ তিনি যা ভাবতেন, তাই লিখতেন এবং বলতেন। কোনো ভণিতা, কোনো অহং ছিল না। এই বিষয়গুলো 'অসমাপ্ত আত্মজীবনী'তে যেমন আছে, তেমনি আছে 'কারাগারের রোজনামচা' ও 'আমার দেখা নয়া চীনেও'। কোথাও কোনো ভিন্নতা নেই, ব্যতিক্রম কোনো মেজাজ নেই। তাছাড়া এগুলো রচিত হয়েছিল কারাগারে। ফলে এখানে তার ব্যক্তিগত দুঃখ-অনুভূতি-হতাশা-ব্যর্থতা-দায়-অনুভবের বহিঃপ্রকাশ ঘটেছে।\nপরিবার, বন্ধুবান্ধব, রাষ্ট্রের সংকট ও অগ্রজ রাজনৈতিক নেতা সোহরাওয়ার্দীসহ বড় বড় নেতাদের সম্পর্কের কথা উঠে এসেছে। তার বয়ানে চারপাশের বর্ণনা ও প্রান্তিক মানুষের চিত্র সাবলীলভাবে ফুটে উঠেছে।\n'কারাগারের রোজনামচা'য় তেমনি একটি চিত্র— জেলখানায় মুরগি, পাখি ও গাছ নিয়ে তার অসামান্য অনুভূতির প্রকাশ পায়।\nঅধ্যাপক ফকরুল আলম: অসাধারণ একটি কথা মনে করিয়ে দিলেন। যেমন তিনি লিখছেন, 'পাখিটা কি আমার ওপর রাগ করল? না হলে কেন আসে না?' পাখির জন্য তার যে অপেক্ষা। এ দৃশ্য কল্পনা করলেও রোমাঞ্চকর। একবার জেলে একজনের সঙ্গে দেখা, যিনি বঙ্গবন্ধুর বাড়িতে চুরি করেছিলেন। তিনি তো বঙ্গবন্ধুকে দেখে ভয় পেয়েছিলেন। বঙ্গবন্ধু চিনতে পেরে তাকে অভয় দিলেন ও তার থাকা-খাওয়ার বিষয়ে খোঁজ নিলেন।\nঅন্যদিকে, ঢাকা বিশ্ববিদ্যালয়ের চতুর্থ শ্রেণির কর্মচারীদের আন্দোলনের সঙ্গে তিনি যুক্ত হয়েছিলেন ছাত্র অবস্থায়। এইভাবে সবসময় বঙ্গবন্ধু ছিলেন মানুষের পাশে। তিনি মানুষ ছাড়াও পশু-পাখি-প্রকৃতি পছন্দ করতেন। জেলখানায় নিজে রান্না করে অন্যদের খাওয়াতেন, খোঁজ-খবর নিতেন। সহজে মানুষের কাছে পৌঁছতে পারতেন। এখানে তিনি রাজনীতিবিদ না, সাধারণ মানুষের মুজিব হিসেবে মন জয় করেছিলেন।\nআপনি একবার বলছিলেন, শেখ মুজিবুর রহমানের বর্ণনায় এ বিষয়টি পরিষ্কার যে তিনি যেভাবে পাকিস্তানকে দেখতে চেয়েছিলেন সেই পাকিস্তান হয়নি। এর বিস্তারিত যদি বলতেন।\nঅধ্যাপক ফকরুল আলম: খুবই গুরুত্বপূর্ণ প্রশ্ন। লাহোর প্রস্তাবের দিকে তাকান, অটোনমাস ইউনিট, ভৌগোলিক ভাগের ভিত্তিতে পলিটিক্স, স্বায়ত্তশাসন— এসব মনেপ্রাণে বিশ্বাস করতেন।\nএ ছাড়াও দেশভাগের আগে আসাম, মেঘালয় নিয়ে যে পাকিস্তানের স্বপ্ন কল্পনা করেছিলেন, তা রাজনৈতিকভাবে বাস্তবায়িত হয়নি। ফলে স্বপ্ন-মোহ ভেঙে গেছে। তিনি বারবার সে বিষয়ে কথা বলতেন। কিন্তু পাকিস্তান হওয়ার পর দেখলেন যে সরকার এই অঞ্চলের মানুষের কথা ভাবছে না। এককেন্দ্রিক চিন্তা করে সাধারণ মানুষের ওপর অবিচার হচ্ছে। উন্নয়নের কথা নেই।\nতিনি তার রাজনীতির গুরু সোহরাওয়ার্দীসহ সারাক্ষণ গণতান্ত্রিক ভাবনায় ছিলেন। আর রাজনৈতিক জটিলতায় তা দৃশ্যমান না হওয়ায় সংকটের দিকটি তুলে ধরেছেন।\nইতিহাসের অনেক বই রয়েছে। অন্যান্য বইয়ের মধ্যে বঙ্গবন্ধুর আত্মজীবনী বইগুলো কতটা আলাদা?\nঅধ্যাপক ফকরুল আলম: সাধারণত ইতিহাসের সংজ্ঞা হিসেবে বঙ্গবন্ধুর বইকে দেখলে হবে না। পৃথিবীতে ইতিহাসের সংজ্ঞা বা কনসেপ্ট অনেক পাল্টে গেছে। ওরাল ন্যারেটিভ বা হিস্ট্রি, চিঠি বা মুখের বর্ণনাও ইতিহাসের অংশ। এসব থেকে ইতিহাস লিখিত হয়। সে পরিপ্রেক্ষিতে বঙ্গবন্ধুর 'অসমাপ্ত আত্মজীবনী' যেমন জেলখানায় বসে লেখা, তেমনি ইংরেজি সাহিত্যের আদি উপন্যাস জন বানিয়ানের 'পিলগ্রিমস প্রগ্রেস'ও রচিত হয়েছে জেলের মধ্যে। জওহরলাল নেহরু জেলখানায়ও বসে যা লিখেছেন, এখনও সেগুলো সাহিত্য হিসেবে পড়ানো হয় অনেক জায়গায়।\nএকটা বিষয় আমাদের মনে রাখা জরুরি, যে মানুষটি রাষ্ট্রের কথা ভেবেছেন, সংগ্রাম করেছেন, সময়ের প্রতিনিধিত্ব করেছেন, মূল্যবোধের প্রতিনিধি, শ্রেণি মানুষের প্রতিনিধি হয়ে অত্যন্ত সহজ-সরল ভাষায় ভেবেছেন, দেখেছেন তাই লিখেছেন, বর্ণনা দিয়েছেন। মানুষ হিসেবেও যিনি ইতিহাসের অংশ, তিনি যা রচনা করেন সেটি অবশ্য অসামান্য দলিল। ইতিহাসের আকর গ্রন্থ।\nআপনি দীর্ঘদিন বঙ্গবন্ধুকে নিয়ে কাজ করছেন। অনুবাদ, গবেষণা, সম্পাদনার পাশাপাশি বিভিন্ন আন্তর্জাতিক সেমিনারে থাকছেন আলোচক হিসেবে। বঙ্গবন্ধুর নিজের বই ছাড়া, বঙ্গবন্ধুকে স্বচ্ছ ও সঠিকভাবে জানার জন্য কোন বইগুলোর নাম বলবেন?\nঅধ্যাপক ফকরুল আলম: বলার মতো বই চোখে পড়ে না। তবে বিশিষ্ট সাংবাদিক-কলামিস্ট সৈয়দ বদরুল আহসান ভাইয়ের গত বছর একটা বই বের হয়েছে। নাম From Rebel To Founding Father: Sheikh Mujibur Rahman। প্রকাশ করেছে পাঠক সমাবেশ। দারুণ একটা কাজ হয়েছে। এতে বিশেষ করে বঙ্গবন্ধুর জীবন, আদর্শ ও রাজনৈতিক বিষয়গুলো পরিষ্কারভাবে উঠে এসেছে।\nযেকোনো অনুবাদের সঙ্গে জড়িয়ে থাকে লেখক ও মূল বইয়ের দৃষ্টিভঙ্গি। অনেকে তা খেয়াল করেন না। সে বিষয়ে অনুবাদে আগ্রহীদের জন্য কোনো পরামর্শ?\nঅধ্যাপক ফকরুল আলম: আমি প্রায়ই বলি অনুবাদ করার জন্য নিবিড় পাঠ জরুরি। চিন্তা ও চরিত্রের প্রবাহ ধরতে বইয়ের ভেতর ঢুকতে হবে, চরিত্র ও মূল কন্টেন্টের মেজাজ আবিষ্কার করতে হবে। যাকে বলে ক্লোজ রিডিং। এতে প্রত্যেক লাইন স্বর, বাক্য গঠন, দাড়ি, কমা এসবে নজর দিতে হবে। নিখুঁত ভাবনাগুলো ধরতে হবে। যেমন: আমার নিবিড় পাঠে বঙ্গবন্ধুর কণ্ঠস্বর ধরতে চেয়েছি, বুঝতে চেয়েছি তার বলার ভঙ্গি। মুগ্ধ করেছে বঙ্গবন্ধুর মানসপট।


IPL 2022: আরও ধণী হবে বিসিসিআই! আইপিএলে নতুন দুই দল এলে ৫০০০ কোটি পাবে বোর্ড | ipl 2022 : bcci expects rupees 5000 crore windfall as base price for new teams kept at rupees 2000 crore– News18 Bangla\nIPL 2022 BCCI EXPECTS RUPEES 5000 CRORE WINDFALL AS BASE PRICE FOR NEW TEAMS KEPT AT RUPEES 2000 CRORE DD\nIPL 2022: আরও ধণী হবে বিসিসিআই! আইপিএলে নতুন দুই দল এলে ৫০০০ কোটি পাবে বোর্ড\nipl 2022 : bcci expects rupees 5000 crore windfall as base price for new teams kept at rupees 2000 crore- (IPLT20 Instagram)\nনতুন দলগুলির বেস সিটি হওয়ার দৌড়ে আহমেদাবাদ, লখনউ, পুণে শামিল রয়েছে৷\nLast Updated : August 31, 2021, 12:33 IST\n#মুম্বই: বিসিসিআই (BCCI) মিলিয়ন ডলার টুর্নামেন্ট আইপিএলের (IPL) হাত ধরে আরও মালামাল হতে চলেছে৷ আগামি মরশুমে অর্থাৎ আইপিএল ২০২২ (IPL 2022) -এ আটটি-র বদলে ১০ টি দল খেলবে৷ বোর্ড একটি দলের বেসপ্রাইস প্রায় ২ হাজার কোটি টাকা রেখেছে৷ আগামী মরশুমে ম্যাচের সংখ্যা ৬০ থেকে বেড়ে ৭৪ হতে চলেছে৷ বর্তমান মরশুমের বাকি ৩১ টি ম্যাচ ১৯ সেপ্টেম্বর সংযুক্ত আরব আমিরশাহিতে হবে৷\nআইপিএল গর্ভনিং কাউন্সিল নিজেদের সাম্প্রতিক বৈঠকে এই প্রক্রিয়াকে পুরো করে ফেলেছে৷ বিসিসিআই -র নাম প্রকাশের গোপনীয়তা রাখা সূত্র সর্বভারতীয় সংবাদ সংস্থা পিটিআই জানিয়েছে, ‘‘যে কেউ নিজের কোম্পানির ৭৫ কোটি টাকার দস্তাবেজ জমা রেখে কিনতে পারে৷ প্রথম ২ টি নতুন দলের বেস প্রাইস ১৭০০ কোটি টাকা রাখার ভাবনা রাখা হয়েছিল, কিন্তু এখন সেটা ২০০০ কোটি টাকা করার ভাবনা নেওয়া হয়েছে৷ ’’\nআইপিএলে অর্থনৈতিক পক্ষে বিসিসিআই অন্তত ৫০০০ কোটি টাকা হয়েছে৷ সামনের মরশুমে ৭৪ টি ম্যাচ হবে৷\nনিলাম প্রক্রিয়ার বিশেষ নিয়ম - প্রতি বছর ৩০০০ কোটি টাকার বেশি টার্ন ওভার আছে এমন কোম্পানিকে এই নিলামে অংশ নেওয়ার অনুমতি দেওয়া হবে৷ এদিকে সূত্রের আরও দাবি তাঁর মতে তিনটির বেশি কোম্পানিকে নিলামে অংশ নেওয়ার অনুমতি দেওয়া হবে না৷ তবে যদি তিনটি কোম্পানি একসঙ্গে একটি দলের জন্য নিলামে অংশ নেয় তাহলে কোনও অসুবিধা নেই৷\nনতুন দলগুলির বেস সিটি হওয়ার দৌড়ে আহমেদাবাদ, লখনউ, পুণে শামিল রয়েছে৷ আহমেদাবাদের নরেন্দ্র মোদি স্টেডিয়াম , লখনউয়ের ইকানা স্টেডিয়াম ফ্রাঞ্চাইজিদের পছন্দ কারণ এগুলিতে দর্শকাসন বেশি৷\nFirst published: August 31, 2021, 12:33 IST


আপনার ভাষায় পড়ুন\nআপনার চূড়ান্ত গন্তব্য\nএকটা অবুঝ শিশু আপনার সামনে। সে তার তুলতুলে খালি পা নিয়ে হেঁটে হেঁটে সোজা আগুনে পড়তে যাচ্ছে। তখন আপনি কী করবেন? আপনি তখনই ছুটে গিয়ে বাচ্চাটাকে একটানে কোলে তুলে নেবেন। আর আগুনের কাছ থেকে দূরে সরিয়ে এনে সীমাহীন তৃপ্তি অনুভব করবেন। এরকমই আপনার সামনে যদি কোনো মানুষ আগুনে পুড়ে ঝলসে যায়, আপনি তখন ছটফট করবেন। তার জন্য আপনার মনে সহানুভূতি তৈরি হবে। আপনি কি কখনও চিন্তা করেছেন কেনো এমন হয়? এটা এজন্য যে, পুরো মানবজাতি একই মা-বাবা আদম-হাওয়ার সন্তান। তাছাড়া প্রত্যেক মানুষের বুকে আছে একটা কোমল হৃদয়। যাতে আছে ভালবাসা, সহানুভূতি ও সহমর্মিতা। সে অন্যের দুঃখ-বেদনায় ছটফট করে। এবং তাকে সাহায্য করে আনন্দ অনুভব করে। সুতরাং সে-ই প্রকৃত মানুষ, সকল মানুষের জন্য যার অন্তরে ভালোবাসা রয়েছে। যার প্রতিটি কাজ মানুষের কল্যাণে নিবেদিত। অন্যের দুঃখ-ব্যথায় যে অস্থির হয়ে ওঠে। প্রেমে উথলে ওঠে। মানুষের দুঃখ মোচনের জন্য যে এগিয়ে যায়। সাহায্যের হাত বাড়িয়ে দেয়। জগতবাসীর প্রতি ভালোবাসা যার সহজাত। শুধু এভাবেই একজন মানুষ সত্যিকারের মানুষ হিসাবে গণ্য হয়ে থাকে।\nএ পৃথিবীতে মানুষের এই জীবন ক্ষণিকের। মরণের পরে রয়েছে আরো একটা জীবন- যা কখনো শেষ হবে না। আসল মালিকের উপাসনা ও তাঁকে মেনে চলা ছাড়া পরজগতে স্বর্গ বা জান্নাত লাভ হবে না; বরং সর্বদা নরকে জ্বলতে হবে।\nআজ আমাদের লাখো-কোটি ভাই না-জেনে না-বুঝে নরক অভিমুখে দৌড়াচ্ছে। এমন পথে অগ্রসর হচ্ছে, যা সোজা নরকে গিয়ে পৌঁছেছে। এমতাবস্থায় যারা স্রষ্টার সন্তুষ্টি অর্জনের জন্য মানুষকে ভালবাসে এবং সত্যিকারার্থে মানবতায় বিশ্বাস করে - তাদের এগিয়ে আসা উচিত। মানুষকে নরকের আগুন থেকে বাঁচানোর দায়িত্ব পালন করা উচিত।\nআমি এই জন্য খুশি যে, মানুষকে নরকের আগুন থেকে বাঁচানোর চেষ্টায় রত একজন মহান সাধক, মানবতার দরদী বন্ধু মাওলানা কালীম সিদ্দিকী আজ প্রেম ও ভালোবাসার একগুচ্ছ ফুল নিয়ে এগিয়ে এসেছেন। এতে মানবজাতির প্রতি তাঁর মায়া-মমতার প্রকাশ ঘটেছে সুস্পষ্ট ভাবে। এর মাধ্যমে তিনি সেই দায়িত্ব পালন করেছেন, একজন সত্যিকার মুসলমান হিসাবে যা আমাদের করণীয় ছিলো।\nতাঁর হৃদয়নিংড়ানো এই নিবেদন ‘আপানার সমীপে আপনার আমানত’ পুস্তিকাটি আপনার সমীপে তুলে ধরা হলো।\nসম্পাদক, মাসিক আরমোগান\nফুলাত, মুজাফফারনগর, ইউপি, ভারত\nপরম করুণাময়, অসীম দয়ালু আল্লাহর নামে শুরু করছি\nপ্রিয় পাঠক আমার! আমাকে ক্ষমা করুন। আমি আমার এবং নিজ মুসলিম জাতির হয়ে ক্ষমা চাইছি। কারণ মানুষের সবচে’ বড় শত্রু শয়তানের ধোঁকায় পড়ে আপনার মহা মূল্যবান সম্পদ এখনো আপনার নিকট পৌঁছে দিইনি। শয়তান পাপের বদলে পাপীকে ঘৃণার ভুল মানসিকতা তৈরি করে দিয়েছে। এভাবে গোটা পৃথিবী যুদ্ধক্ষেত্রে পরিণত হয়েছে। এই ভুলের কথা খেয়াল হতেই আমি আজ কলম তুলে নিয়েছি। আজ আপনার অধিকার আপনার কাছে পৌঁছে দিতে চাই। নিঃস্বার্থভাবে প্রেম-ভালবাসা ও মানবতার কথা বলতে চাই।\nপ্রকৃত মালিক স্বাক্ষী, যিনি মনের গোপন ভেদ সবই জানেন। এই কথাগুলো আমি পরিপূর্ণ নিষ্ঠা ও সত্যিকার সহানুভূতির দাবি পূরণের জন্য বলতে চাই। বিশ্বাস করুন, এই কথাগুলো আপনার কাছে পৌঁছে দিতে না পারার বেদনায় বহু রাত আমি ঘুমাতে পারিনি!\nবলার কথা না, তবু বলি। আমি চাই পৃথিবীর স্রষ্টা ও নিয়ন্ত্রক একমাত্র মালিক সম্পর্কে আমার এ ভালবাসাপূর্ণ কথাগুলো আপনিও প্রেমের সাথে দেখবেন ও পড়বেন। একটু ভাববেন। এতে আমার হৃদয়মন এই ভেবে প্রশান্তি লাভ করবে যে আমি আমার ভাইবোনের আমানত পৌঁছে দিতে পেরেছি। মানবতা ও ভাইয়ের প্রতি ভাইয়ের কর্তব্য পালন করতে পেরেছি। পৃথিবীতে আসার পর একজন মানুষের জন্য যে সত্যকে জানা ও মানা জরুরি এবং যা তার সবচে’ বড় দায়িত্ব, ভালবাসাপূর্ণ সে কথাই আমি আপনাকে শোনাতে চাই।\nজগতের সবচে’ বড় সত্য হ’ল- এর একজন মালিক আছেন। তিনি সবকিছুর স্রষ্টা। পরিচালক ও নিয়ন্ত্রক। তিনি কেবল এবং কেবলই একজন। সত্ত্বা, গুণাবলী ও ক্ষমতায় তিনি এক ও অদ্বিতীয়। পৃথিবীর সৃষ্টি, পরিচালনা, জন্মমৃত্যু - কোনকিছুতে তাঁর অংশীদার নেই। তিনি সর্বশক্তিমান। তিনি সবকিছু শোনেন। সবকিছু দেখেন। সারা বিশ্বে একটি পাতাও তাঁর ইঙ্গিত ছাড়া নড়ে না। প্রতিটি মানুষের আত্মা এর সাক্ষ্য দেয়। সে যেকোনো ধর্মের অনুসারী হোক না কেনো। অন্তরের গহীনে সে এই বিশ্বাসই পোষণ করেÑ সৃষ্টিকর্তা, পালনকর্তা, প্রকৃত মালিক ও প্রভু তো কেবল তিনি একজনই।\nমানুষের বিবেক একথাই সাক্ষ্য দেয় যে, সারা বিশ্বের মালিক একজনই। এক স্কুলে দু’জন হেডমাস্টার থাকলে স্কুল চলতে পারে না। এক গ্রামে দু’জন প্রধান মাতব্বর হলে সেই গ্রামের শৃঙ্খলা ঠিক থাকতে পারে না। এক দেশের দু’জন রাষ্ট্রপ্রধান হলে দেশ চলতে পারে না। তাহলে এতো বিশাল সৃষ্টিজগতের ব্যবস্থাপনা একাধিক খোদা বা মালিকের অধীনে কীভাবে চলতে পারে ? পৃথিবীর পরিচালক, নিয়ন্ত্রক একাধিক সত্ত্বা কীভাবে হতে পারে ?\nমহাগ্রন্থ কুরআন সেই মালিকের বাণী। আল্লহ্র বাণী। কুরআন পৃথিবীর কাছে তাঁর সত্যতা প্রমাণের জন্য চ্যালেঞ্জ করছে।\nআল্লহ্ বলেন, “আমি আমার বান্দার উপর যা (কুরআন) অবতীর্ণ করেছি, তাতে তোমাদের সন্দেহ থাকলে (কুরআন মালিকের সত্য বাণী নয় মনে করলে) অনুরূপ একটি সূরা (কুরআনের অংশবিশেষ) রচনা করে আনো। প্রয়োজনে এ’কাজে আল্লাহ্ ছাড়া তোমাদের সহযোগীদের ডেকে নাও। যদি তোমরা সত্যবাদী হও।” (সুরা বাকারা, ২:২২)\nচৌদ্দশ’ বছর ধরে পৃথিবীর শ্রেষ্ঠ সাহিত্যিক, জ্ঞানী, গুণী, গবেষক, বুদ্ধিজীবী কেউ সক্ষম হয়নি। মাথা নত করতে বাধ্য হয়েছে। বাস্তবে আল্লাহ্র এই চ্যালেঞ্জের জবাব কেউ দিতে পারেনি এবং পারবেও না।\nএই পবিত্র গ্রন্থে মহান স্রষ্টা আমাদের বিবেককে নাড়া দেয়ার জন্য অনেক প্রমাণ দিয়েছেন। এমনই একটি প্রমাণ হলো - “যদি আকাশ ও পৃথিবীতে আল্লাহ্ ছাড়া একাধিক উপাস্য থাকতো, তাহলে এদু’য়ের মাঝে ভয়ানক গোলমাল ও বিপর্যয় সৃষ্টি হতো।” (সূরা আম্বিয়া, ২১: ২২)\nপরিস্কার কথা। যদি একের বাইরে কয়েকজন শাসক ও মালিক হতো তাহলে ঝগড়া হতো। একজন বলতো : এখন রাত হবে, অপরজন বলতো : এখন দিন হবে। একজন বলতো : ছয় মাসে দিন হবে, অপরজন বলতো : তিন মাসে হবে। একজন বলতো : সূর্য আজ পশ্চিমে উঠবে, অপরজন বলতো : পূর্ব দিকে উঠবে। যদি বাস্তবেই দেবদেবীদের কোনো ক্ষমতা থাকতো এবং তারা আল্লাহ্র কাজে অংশীদার হতো, তাহলে কখনও এমন হতো যে একজন পূজা-অর্চনা করে বৃষ্টির দেবতা থেকে বৃষ্টি হওয়ার আবেদন মঞ্জুর করিয়ে নিলো। পক্ষান্তরে বড় মালিক আদেশ দিলো, এখন বৃষ্টি হবে না। এমতাবস্থায় নীচের জন হরতাল ডেকে বসলো। দেখা গেলো লোকেরা সূর্য ওঠার অপেক্ষায় বসে আছে, কিন্তু সূর্য উঠছে না। পরে জানা গেলো যে, সূর্য দেবতা হরতাল দিয়েছে।\nপৃথিবীর প্রতিটি বস্তু এই সত্য সাক্ষ্য দিচ্ছে, সুশৃঙ্খলভাবে চলতে থাকা এ বিশ্বের নিয়মতান্ত্রিকতা সাক্ষ্য দিচ্ছে - বিশ্বের স্রষ্টা ও মালিক একজন। শুধুই একজন। তিনি যখন যা চান, করতে পারেন। তাঁকে চিন্তা ও কল্পনায় বাঁধা যায় না। তাঁর ছবি আঁকা যায় না। এ মালিকই মানুষের কল্যাণে এবং তার সেবায় সারা বিশ্ব তৈরি করেছেন।\nসূর্য মানুষের সেবক। বাতাস মানুষের সেবক। এ পৃথিবীও মানুষের সেবক। আগুন, পানি, প্রাণী ও নিষ্প্রাণ- পৃথিবীর সকল বস্তুই মানুষের সেবার জন্য তৈরি করা হয়েছে। আর স্রষ্টা মানুষকে তাঁর উপাসনা- হুকুম মানার জন্য বান্দা ও দাস হিসাবে সৃষ্টি করেছেন। সে যেনো পৃথিবীতে তার সকল কাজ সঠিকভাবে সম্পন্ন করতে পারে। তার মালিক ও প্রভু যেনো তার প্রতি সন্তুষ্ট হয়ে যান।\nইনসাফের কথা হলো- সৃষ্টিকর্তা, জীবনদাতা, মৃত্যুদাতা, অন্নদাতা এবং জীবনের সকল প্রয়োজন পূরণকর্তা যখন তিনি একাই, তাহলে প্রকৃত মানুষের কর্তব্য হলো তার জীবন এবং জীবনের সাথে জুড়ে থাকা সকল বিষয়ে মালিকের ইচ্ছা অনুযায়ী তাঁর অনুগত হয়ে পূর্ণ করা । যদি কোনো মানুষ এই অদ্বিতীয় মালিকের হুকুম অমান্য করে জীবন যাপন করতে থাকে, তাহলে প্রকৃতপক্ষে সে মানুষ হওয়ারই যোগ্য নয়।\nসেই প্রকৃত মালিক তাঁর সত্যগ্রন্থ কুরআনে বহু সত্যের মাঝে এই সত্যও আমাদেরকে জানিয়েছেন : “প্রত্যেক প্রাণীকেই মৃত্যুর স্বাদ গ্রহণ করতে হবে। এরপর তোমাদেরকে আমার কাছেই ফিরিয়ে আনা হবে।” (সূরা আন্কাবুত, ২৯ : ৫৮)\nএই বাণীর দুটি অংশ । প্রথম অংশ হলো, প্রত্যেক প্রাণীকেই মৃত্যুর স্বাদ গ্রহণ করতে হবে। এটি এমন একটি বিষয় যা প্রত্যেক ধর্ম, সমাজ ও প্রতিটি এলাকার মানুষ বিশ্বাস করে। যারা ধর্ম বিশ্বাস করে না তারাও এই মৃত্যুর সত্যতা অনুভব করে। ইঁদুর বিড়াল দেখে জান বাঁচাতে পালায়। কুকুর ছুটে আসা গাড়ি দেখে দ্রুত সরে যায়। কারণ এসব প্রাণীও বোঝে - এমনটি না করলে তার মৃত্যু নিশ্চিত।\nবাণীর দ্বিতীয় অংশে কুরআন আরো একটি মহাসত্যের দিকে আমাদের দৃষ্টি আকর্ষণ করে। যদি সেই সত্য মানুষের বুঝে এসে যায়, তাহলে পুরো জগতের পরিবেশ পাল্টে যাবে। সেই সত্য হলো - মরণের পর তোমাদেরকে আমার কাছে ফিরিয়ে আনা হবে এবং পৃথিবীতে যে যেমন কাজ করবে, মৃত্যুর পর তেমনই ফল পাবে।\nমরণের পর তুমি মাটির সাথে মিশে যাবে, পচে গলে শেষ হয়ে যাবে এবং আরেক বার তোমাকে সৃষ্টি করা হবে না, এমন নয়। এও সত্য নয় যে, মরণের পরে তোমার আত্মা অন্য দেহে প্রবেশ করবে। যুক্তির কষ্টিপাথরে এ বিশ্বাস কোনভাবেই গ্রহণযোগ্য নয়।\nকারণ প্রথমত পৃথিবীতে মানুষের পুনর্জন্মের ধারণা ‘বেদের’ কোথাও নেই। পরবর্তীকালের ‘পুরাণে’ এর আলোচনা এসেছে। দ্বিতীয়ত এই বিশ্বাসের সূচনা এভাবে হয়েছে যে, ধর্মের নামে শয়তান একসময় মানুষকে উঁচুনীচুর শিকলে আবদ্ধ করে ফেললো। ধর্মের ঠিকাদাররা ধর্মের নামে শূদ্রদেরকে সেবক শ্রেণী ভাবতে লাগলো। তাদেরকে নীচু ও ইতর মনে করতে লাগলো। সমাজের এ দলিত ও নিপীড়িত শ্রেনী যখন তাদেরকে প্রশ্ন করলো এক ঈশ্বরই তো আমাদের ¯্রষ্টা; তিনিই তো সব মানুষকে চোখ-কান-নাক সবকিছুতে সমানভাবে তৈরি করেছেন; তাহলে আপনারা নিজেদেরকে উঁচু শ্রেণী আর আমাদেরকে নীচু শ্রেণী মনে করেন কেন? এর উত্তরে তারা পুনর্জন্ম মতবাদের আশ্রয় নিলো। তারা বললো, পূর্বের জন্মে তোমরা খারাপ কাজ করেছিলে, তাই এ জন্মে ঈশ্বর তোমাদেরকে নীচু জাতে সৃষ্টি করেছেন।\nপুনর্জন্মের ধারণা অনুযায়ী প্রতিটি আত্মা এই পৃথিবীতে বার বার জন্মগ্রহণ করে। নিজের কর্ম অনুযায়ী দেহ পরির্তন করে আসে। যে বেশি খারপ কাজ করে, সে ইতর কোন প্রাণীর দেহে জন্ম লাভ করে। যে আরো অধিক মন্দ কাজ করে, সে গাছের রূপ নিয়ে ফিরে আসে। যারা ভালো কাজ করে, তারা পুনর্জন্মের এই চক্র থেকে মুক্তি লাভ করে।\nএ ব্যাপারে প্রথম কথা হলো - বিজ্ঞানী ও গবেষকদের তথ্যমতে, ভূপৃষ্ঠে সবার আগে গাছপালা তৈরি হয়েছে। এরপর বিভিন্ন প্রাণী। তারও লক্ষ-কোটি বছর পর মানুষ এসেছে। যখন পৃথিবীতে মানুষের জন্মই হয়নি, মানুষের আত্মা তখনও মন্দকাজ করেনি, তাহলে প্রশ্ন জাগে - সেসব কাদের আত্মা ছিলো, যা অসংখ্য-অগণিত প্রাণী ও উদ্ভিদ রূপে জন্ম নিয়েছিলো ?\nপুনর্জন্মের মতবাদ বিশ্বাস করলে একথাও মানতে হবে যে, জগতে জীবের সংখ্যা কমতে থাকবে। কারণ, যত আত্মা পুনর্জন্ম থেকে মুক্তি লাভ করেছে - জীবের সংখ্যা ততোই কমে যাওয়ার কথা। অথচ আমরা নিশ্চিত জানি, দিনে দিনে পৃথিবীতে মানুষ, প্রাণী ও গাছের সংখ্যা সীমাহীন বেড়ে চলেছে।\nজন্মগ্রহণকারী ও মৃত্যুবরণকারী মানুষের সংখ্যায় আকাশ-পাতাল ব্যবধান দেখা যায়। মৃত্যুবরণকারীর তুলনায় জন্মগ্রহণকারীর সংখ্যা বহুগুণ বেশি। মুহূর্তে মুহূর্তে অগণিত মশা-মাছি জন্ম নিচ্ছে, অথচ সে তুলনায় মৃত্যুবরণকারী মানুষের সংখ্যা একেবারেই কম।\nকখনও কখনও দেশে কিছু শিশু সম্পর্কে লোকমুখে শোনা যায়, আগের জন্মে যেখানে সে বাস করতো, সে জায়গা সে চিনতে পারছে। তার আগের নামও বলে দিচ্ছে। আর তার নতুন জন্ম হয়েছে এমন কথা বলছে। প্রকৃত কথা হলো, বাস্তবতার সাথে এসবের কোনো সম্পর্ক নেই। এগুলি এক ধরনের মস্তিস্ক সংক্রান্ত রোগ বা মানসিক রোগ। অথবা প্রচলিত ধ্যান-ধারণা, সামাজিকতা পরিবেশের প্রতিক্রিয়া। সঠিকভাবে এর চিকিৎসা করা উচিত।\nসত্যকথা হলো - মৃত্যুর পর মানুষ তার সৃষ্টিকর্তা মালিকের কাছে ফিরে যাবে। এই পৃথিবীতে ভালোমন্দ যতো কাজ সে করেছে, সে অনুযায়ী শেষ বিচারের দিন শাস্তি বা পুরস্কার লাভ করবে। মানুষের কাছে এ সত্যটি মৃত্যুর পর পরিষ্কার হয়ে যাবে।\nযদি মানুষ আপন প্রভুর ইবাদাত-উপাসনা এবং তাঁর কথা মেনে ভালো কাজ করে, সৎপথে চলে, তাহলে সে স্বীয় প্রভুর দয়া ও অনুগ্রহে জান্নাতে (স্বর্গে) যাবে। সেখানে সর্বপ্রকার আরামদায়ক বস্তু রয়েছে। বরং আরাম- আয়েশের এমন বস্তুও রয়েছে, এই পৃথিবীতে যা কোনো চোখ দেখেনি, কোনো কান শোনেনি, কোনো হৃদয় যা কল্পনা করেনি। সেখানে সবচে’ বড় পুরস্কার হলো, জান্নাতী লোকেরা তাদের প্রভুকে স্বচক্ষে দেখতে পাবে। এতে তারা এতই আনন্দ উপভোগ করবে যে, এর চেয়ে বেশি আনন্দের আর কিছু হতে পারে না।\nঅন্যদিকে যদি মানুষ পৃথিবীতে মন্দকাজ করে, অন্য কাউকে আপন প্রভুর অংশীদার সাব্যস্ত করে, অহংকার বশত স্বীয় মালিকের অবাধ্য হয়, সে জাহান্নামে (নরকে) নিক্ষিপ্ত হবে। সেখানে সে আগুনে জ্বলবে। তার পাপ ও অন্যায়ের সাজা ভোগ করবে। সবচে’ বড় সাজা হবে এই যে, নিজ মালিকের দর্শন থেকে সে বঞ্চিত থাকবে। সে মালিকের যন্ত্রণাদায়ক শাস্তি ভোগ করবে।\nএই সত্য ও প্রকৃত মালিক তাঁর গ্রন্থ কুরআনে আমাদেরকে বলেছেন, পুণ্য ও সৎকর্ম ছোটও হয়, বড়ও হয়। তেমনিভাবে মালিকের নিকট পাপ এবং মন্দকাজও ছোট-বড় হয়। তিনি আমাদেরকে বলেছেন, যে অন্যায় ও পাপ মানুষকে সবচে’ ভয়ানক শাস্তির উপযুক্ত বানায়, তা হলো সেই এক মালিকের সত্ত্বা, গুণাবলী অথবা ক্ষমতায় অন্য কাউকে অংশীদার মনে করা। তিনি ব্যতীত অন্য করো সামনে মাথা নত করা। অন্য কাউকে পূজা ও উপাসনার যোগ্য মনে করা। তিনি ছাড়া আর কাউকে মৃত্যুদাতা, জীবনদাতা, অন্নদাতা এবং লাভক্ষতির মালিক মনে করা মহাপাপ ও মারত্মক অন্যায়। যা তিনি কখনও ক্ষমা করবেন না। এ ধরনের পাপী সর্বদা জাহান্নামে জ্বলতে থাকবে। জাহান্নামের বাইরে বের হতে পারবে না। সে মৃত্যু কামনা করবে, কিন্তু কখনও তার মৃত্যু আসবে না।\nদেব-দেবী বা চন্দ্র-সূর্য-নক্ষত্র বা কোনো পীর-ফকির - যে কাউকেই এই মালিকের সত্ত্বা, গুণাবলী বা ক্ষমতায় সমকক্ষ অথবা অংশীদার মনে করা ‘র্শিক’। র্শিকের পাপ আল্লাহ্ কখনও ক্ষমা করবেন না। এ ছাড়া অন্য যেকোন পাপ তিনি চাইলে ক্ষমা করে দিবেন। আমাদের নিজেদের বিবেকও এই পাপকে অনুরূপ মন্দ মনে করে। আর আমরাও এ কাজটি অপছন্দই করি।\nযেমন মনে করুন, কারো বউ খুব ঝগড়াটে। সামান্য কথায় রেগে যায়। ঝগড়া বাধিয়ে দেয়। কোনো কথাই শোনে না- মানে না। এক পর্যায়ে স্বমী তাকে বলে, ‘ঘর থেকে বেরিয়ে যাও’। উত্তরে সে বলে, ‘আমি কেবল তোমারই। তোমারই থাকবো। তোমার দরোজাতেই মরবো। এক পলকের জন্যও তোমার ঘরের বাইরে যাবো না’। এ ক্ষেত্রে শত রাগ থকলেও স্বামী তাকে আপন করে নিতে বাধ্য হবে।\nঅন্যদিকে মনে করুন, কারো বউ তার খুব যত্ন করে। তার নির্দেশ মেনে চলে। সব সময় তার প্রতি খেয়াল রাখে। স্বমী মধ্যরাতে ঘরে ফিরলেও সে তার অপেক্ষায় বসে থাকে। খাবার গরম করে তার সামনে বেড়ে দেয়। প্রেম-ভলোবাসার গল্প করে । সেই বউ যদি একদিন বলে, ‘তুমি আমার জীবনসঙ্গী। তবে তোমার একার দ্বারা আমার চাহিদা মেটেনা। এ জন্য আজ থেকে অমুক প্রতিবেশীকেও আমি স্বমী হিসাবে গ্রহণ করলাম’। এক্ষেত্রে তার স্বামীর যদি সামান্য আত্মমর্যাদাবোধও থাকে, তবে সে কিছুতেই তা সহ্য করতে পারবে না। এক পলকের জন্যও সে এমন অকৃতজ্ঞ ও নির্লজ্জ স্ত্রীকে রাখতে চইবে না।\nএর কারণ কি? কারণ স্বামী তার একান্ত স্বমীসুলভ অধিকারে আর কাউকে অংশীদার দেখতে চায়না। নিজ বীর্যের এক বিন্দুর মাধ্যমে জন্ম নেয়া সন্তানের ক্ষেত্রে কাউকে অংশীদার করতে পছন্দ করেনা। তাহলে সে মালিক যিনি অতি সামান্য বিন্দু থেকে মানুষ বানিয়েছেন, সে মানুষ তাঁর সাথে অন্য কাউকে শরীক করবে এটা তিনি কীভাবে বরদাশ্ত করবেন? তাঁর সাথে অন্য কারো ইবাদাত-উপাসনা করবে, অন্য কাউকে মানবে, এটা তিনি কীভাবে সহ্য করবেন? একজন বেশ্যা যেমন তার মানসম্মান জলাঞ্জলি দিয়ে তার কাছে আসা খদ্দেরের কাছে বিক্রি হয়ে যায়। ফলে সে আমাদের নিকট ঘৃণিত ও নীচু সাব্যস্ত হয়। তেমনি ভাবে ঐ ব্যক্তিও তার মালিকের দৃষ্টিতে আরো মারাত্মক ঘৃণিত-ইতর বলে গণ্য হয়, যে তাঁকে ছেড়ে অন্য কারো উপাসনায় মগ্ন হয়। হোক তা কোনো দেবতা বা ফেরেশ্তা, জ্বীন অথবা মানুষ। প্রতিমা, কবর, কল্পিত কিংবা বাস্তব কোনো বস্তু।\nকুরআন শরীফে মূর্তিপূজার একটি উদাহরণ দেয়া হয়েছে। যা ভাববার বিষয়। মহান আল্লাহ্ বলেন, “আল্লাহকে ছেড়ে তোমরা যাদেরকে (মূর্তি, কবরওয়ালা) ডাকো, তারা সবাই একত্র হয়ে একটা মাছিও বানাতে পারে না। (সৃষ্টিতো দূরের কথা) যদি কোনো মাছি তাদের সামনে থেকে কিছু (যেমন প্রসাদের কণা) ছোঁ মেরে নিয়ে যায়, তবে তারা তা ফিরিয়ে নিতে পারেনা। কতো দুর্বল এই পূজ্য, আর কতো দুর্বল এই পূজারিরা! তারা আল্লাহর যথাযথ সম্মান করেনি। নিশ্চয় আল্লাহ সর্বশক্তিমান পরাক্রমশালী।” (সুরা হজ, ২২: ৭৩-৭৪)\nকতো সুন্দর উদাহরণ! স্বয়ং আল্লাহই তো স্রষ্টা। নিজ হাতে তৈরি মূর্তি ও প্রতিমার নির্মাতা মানুষই বেখবর-উদাসীন। ( সে কেন তার সৃষ্টির ইবাদাত করবে? সে তো ইবাদাত করবে তার ¯্রষ্টা আল্লাহর।) মূর্তির মাঝে সামান্য বোধশক্তি থাকলে সে-ই মানুষের ইবাদাত-উপাসনা করত।\nকিছু মানুষের বিশ্বাস হলো, ‘আমরা তঁদের (কোনো মহান ব্যক্তি বা তার মূর্তির) উপাসনা এজন্যই করি যে, তাঁরা আমাদেরকে মালিকের রাস্তা দেখিয়েছেন। তাঁদের মাধ্যমেই মালিকের দয়া ও অনুগ্রহ লাভ করি।’ এ তো এমন যেন রেলস্টেশনে গিয়ে কুলির কাছে ট্রেনের খোঁজ নিলো। যখন কুলি তাকে ট্রেনের খবর দিলো, তখন সে ট্রেনের পরিবর্তে কুলির উপর চড়ে বসল। কারণ সেইতো ট্রেনের সন্ধান দিয়েছে। দিকনির্দেশনা দানকারী ও পথপ্রদর্শকের ইবাদাত করা ঠিক তদ্রƒপ। যেন ট্রেন ছেড়ে কুলির উপর চেপে বসা।\nকিছু ভাই এমনও বলেন যে, আমরাতো শুধু ধ্যান ও মনোযোগ তৈরির জন্য দেব-দেবীর মূর্তি সামনে রেখে পূজা করি। চমৎকার যুক্তি! একজন খুব মনোযোগ সহকারে কোনো খাম্বার দিকে তাকিয়ে আছে। আর বলছে, আমিতো পিতা মহোদয়ের প্রতি ধ্যানমগ্ন হওয়ার জন্য খাম্বার দিকে তাকিয়ে আছি। কোথায় পিতা, কোথায় খাম্বা? কোথায় এই দূর্বল মূর্তি, আর কোথায় মাহা দয়াময়, সর্বশক্তিমান মালিক? এতে কি ধ্যান আসবে, নাকি ছিন্ন হয়ে যাবে?\nমোট কথা, মহান আল্লাহ্র অংশীদারে বিশ্বাস করা সবচে’ বড় পাপ। যে পাপ তিনি কখনও ক্ষমা করবেন না। এমন মহাপাপী চিরদিন জাহান্নামের আগুনে জ্বলবে।\nএমনিভাবে সবচে’ ভালো ও বড় পুণ্য হলো ঈমান। যার ব্যাপারে পৃথিবীর সকল ধর্মাবলম্বী বলে থাকেন, মৃত্যুর পরে মানুষের সাথে শুধু ঈমান যাবে। অন্য সবকিছু এখানেই ছেড়ে যেতে হবে। ঈমানদার বা ঈমানওয়ালা তাকেই বলে যে হকদারকে তার অধিকার বুঝিয়ে দেয়া। এর বিপরীত অন্যের অধিকার যে খর্ব করে, তাকে জালিম বলা হয়। মানুষের উপর সবচে’ বড় অধিকার তার স্রষ্টার। আর সে অধিকার হলো- সকলের স্রষ্টা, মৃত্যু ও জীবন দানকারী মালিক, প্রতিপালক এবং ইবাদাতের উপযুক্ত যেহেতু এক আল্লাহ্, কাজেই একমাত্র তাঁরই ইবাদাত করা উচিত। তাঁকেই লাভ-ক্ষতি ও মান-অপমানের মালিক মনে করা উচিত। তাঁর আনুগত্য ও ইচ্ছা অনুযায়ী তাঁর দেয়া জীবন যাপন করা উচিত। তাঁকেই মান্য করা উচিত। সবকিছু তাঁরই মনে করা উচিত। এরই নাম ঈমান। এই এক মালিককে মানা ও তাঁর আনুগত্য ছাড়া মানুষ ঈমানদার হতে পারে না। বরং সে বেঈমান ও কাফের বলে গণ্য হবে।\nমালিকের সবচে’ বড় অধিকার খর্ব করে মানুষের সামনে নিজের ঈমানদারি প্রকাশ করা - এ যেন সেই ডাকাতের মতো যে ডাকাতি করে মালদার বনে গেছে; এরপর একদিন দোকানদারের কাছে এসে বলছে, আপনার এক পয়সা আমার হাতে বেশি এসে গেছে। আপনি তা ফেরত নিন। এতো মাল লুটের পরে এক পয়সার হিসাব দেয়া যেমন ঈমানদারি, আপন মালিককে ছেড়ে অন্যের ইবাদাত করা এরচেয়েও নিকৃষ্ট ঈমানদারি। ঈমান হলো শুধু আপন মালিককে এক বলে বিশ্বাস করা। সেই এক মালিকের ইবাদাত করা। জীবনের প্রতিটি মুহূর্ত মালিকের ইচ্ছা ও তাঁর নির্দেশ অনুযায়ী ব্যয় করা। তাঁর দেয়া জীবন তাঁর ইচ্ছা অনুযায়ী অতিবাহিত করাই প্রকৃত ধর্ম বা দ্বীন। আর তাঁর বিধানকে উপেক্ষা ও অমান্য করাই অধর্ম।\nপৃথিবীর শুরু থেকে সত্য ধর্ম একটিই। যার শিক্ষা হলো, সেই এক মালিকের উপরই বিশ্বাস রাখতে হবে। তার আদেশ-নিষেধ মানতে হবে। আল্লাহ তা‘আলা পবিত্র কুরআনে বলেছেন: “নিশ্চয় আল্লহর নিকট দ্বীন একমাত্র ইসলাম।” (সূরা আলে ইমরান, ৩: ১৯)\n“যে কেউ ইসলাম ছাড়া অন্য ধর্ম অবলম্বন করবে, আল্লাহ তা কখনোই গ্রহণ করবেন না। পরকালে সে ক্ষতিগ্রস্তদের অন্তর্ভুক্ত হবে।” (সূরা আলে ইমরান, ৩:৮৫)\nমানুষের দৃষ্টিশক্তি একটি নির্দিষ্ট সীমা পর্যন্ত দেখতে পায়। কান একটি নির্দিষ্ট সীমা পর্যন্ত শুনতে পায়। তার গ্রাণ নেয়া, চাখা ও ছোঁয়ার শক্তিও সীমাবদ্ধ। এ পঁচটি অনুভূতি শক্তির মাধ্যমেই তার বিবেক জ্ঞান অর্জন করে। এমনিভাবে বিবেক-বুদ্ধির ক্ষমতাও সীমাবদ্ধ। এটা মানুষের দুর্বলতা। ফলে মহান মালিক আমাদের কেমন জীবন দেখতে চান? কীভাবে তার উপাসনা করা হবে? মৃত্যুর পর কী হবে? জান্নাত কারা পাবে? সে কোন কাজ যার ফলে মানুষ জাহান্নামে যাবে? এসব কিছু মানুষের জ্ঞান ও বুঝ-বুদ্ধি দ্বারা জানা সম্ভব নয়।\nমানুষের এই দূর্বলতায় দয়াপরবশ হয়ে প্রভু আপন বান্দা বা দাসদের মধ্যে যাদেরকে দায়িত্ব পালনের উপযুক্ত মনে করেছেন, সে সব মহা মানবের উপর ফেরেশতার মাধ্যমে নিজ বার্তা অবতীর্ণ করেছেন। যাঁরা মানুষকে জীবন যাপনের এবং ইবাদাত-উপাসনার পদ্ধতি শিখিয়েছেন। জীবনের সে গুপ্ত রহস্য বলেছেন, যা বিবেক-বুদ্ধির দ্বারা সে বুঝতে পারতনা। এই মহা মানবদেরকে পয়গম্বর, নবী বা রাসূল বলা হয়। তাদেরকে অবতারও বলা যায়। তবে শর্ত হল, অবতার বলতে ‘যাদেরকে আল্লাহ তা‘আলা মানব সমাজ পর্যন্ত তার বাণী পৌঁছানোর জন্য নির্বাচন করেছেন, ওইসব মানুষকে বুঝতে হবে।\nকিন্তু আজকাল অবতার বলতে ‘ঈশ্বর মানুষ রূপে পৃথিবীতে আগমন করেন’ এমনটা মনে করা হয়। এটা একটা অনর্থক চিন্তা। অন্ধ বিশ্বাস। এটা মারাত্মক পাপ। এ ভূল চিন্তা মানুষকে এক মালিকের উপাসনা থেকে সরিয়ে মূর্তি পূজার চোরাবালির ফাঁদে ফাঁসিয়ে দিয়েছে।\nসত্য ও সঠিক পথ দেখানোর জন্য আল্লাহ্ যেসব মহামানবকে নির্বাচন করেছেন, তাঁরা পৃথিবীর প্রত্যেক জনগোষ্ঠিতে আগমন করেন। এদেরকে নবী ও রাসূল বলা হয়। তাঁরা সকলেই মানুষকে এক আল্লাহতে বিশ্বাস করতে বলেছেন। একমাত্র তারই ইবাদাত এবং তার ইচ্ছা অনুযায়ী জীবন যাপনের যে পদ্ধতি (শরীয়ত বা ধর্মীয় বিধি-বিধান) নবী-রাসূলগণ নিয়ে এসেছেন, তা নিয়মিত পালন করতে বলেছেন। কোনো নবী-রাসূল এক আল্লাহ ছাড়া অন্য কারো ইবাদাতের প্রতি আহ্বান জানাননি। বরং একে তাঁরা মারাত্মক বড় পাপ সাব্যস্ত করে এ কাজেই বেশি বাঁধা দিয়েছেন। তাঁদের কথায় মানুষ বিশ্বাস করেছে এবং সত্য ও সঠিক পথ পেয়ছে।\nএসব নবী-রাসূল এবং তাঁদের অনুসারীরা ভালো মানুষ ছিলেন। তঁরাও জীবন-মরণ নিয়মের অধীনে ছিলেন (আল্লাহরই শুধু মৃত্যু নাই)। নবী-রাসূল বা পুণ্যবান লোকদের মৃত্যুর পর তাদের ভক্ত ও অনুসারীরা তাদেরকে স্মরণ করে অনেক কাঁদত। শয়তান সুযোগ পেয়ে গেল। সে তো মানুষের শত্রু। মানুষকে পরীক্ষা করতে আল্লাহ শয়তানকে কুমন্ত্রণা এবং মানুষের মনে মন্দ চিন্তা ঢুকিয়ে দেয়ার ক্ষমতা দিয়েছেন। এতে প্রমাণ হবে কে তার স্রষ্টা-মালিককে মানে। আর কে শয়তানকে মানে।\nশয়তান মানুষের কাছে আসল। সে তাদেরকে বলল: তোমরাতো তোমাদের নবী-রাসূলকে অনেক ভালোবাস। কিন্তু মৃত্যুর পর এখন তাঁরা তোমাদের চোখের আড়ালে চলে গেছেন। এরা সকলে আল্লাহর প্রিয় বান্দা বা দাস। এদর কথা আল্লাহ ফেলে দেননা। আমি তোমাদেরকে তাঁদের মূর্তি তৈরি করে দিচ্ছি। নবীর মূর্তি দেখে তোমরা মনে শান্তি পেতে পার। শয়তান মূর্তি তৈরি করল। যখন তাদের মনে চাইতো তখন তারা মূর্তি দেখতো। আস্তে আস্তে যখন তাদের অন্তরে মূর্তির প্রতি ভক্তি জমে গেলো, তখন শয়তান তাদেরকে ধোঁকা দিলো। বললো: এইসকল নবী-রাসূল আল্লাহর অনেক নৈকট্যপ্রাপ্ত। তোমরা যদি মূর্তিকে সম্মান জানিয়ে তার সামনে মাথা নত করো, তবে আল্লাহকে কাছে পাবে। তিনি তোমাদের কথা শুনবেন। অথবা তোমরা আল্লাহর নৈকট্যপ্রাপ্ত হবে। মূর্তির ভক্তি মানুষের অন্তরে আগেই জায়গা করে নিয়েছিলো। তাই তারা মূর্তির সামনে মাথা ঝুঁকানো এবং তার পূজা শুরু করে দিলো। যে মানুষের একমাত্র উপাস্য ছিলেন আল্লাহ, সেই মানুষ মূর্তি পূজায় লেগে গেল এবং র্শিক তথা অংশীবাদে ফেঁসে গেল।\nমানুষকে আল্লাহ তা‘আলা পৃথিবীতে তার প্রতিনিধি বানিয়েছেন। সে যখন আল্লাহ ছাড়া অন্যের সামনে মাথা ঝুঁকাতে লাগলো, তখন সে নিজের কাছে এবং অন্যের দৃষ্টিতে হেয়-তুচ্ছ সাব্যস্ত হলো। মালিকের ভালোবাসা হারিয়ে চিরস্থায়ী নরকে সে তার ঠিকানা করে নিল। এরপর আল্লাহ তা‘আলা পুনরায় রাসূল পাঠিয়েছেন। তারা মানুষদেরকে শুধু মূর্তিপূজাই না বরং সর্বপ্রকার র্শিক, অন্যায়-অনাচার, মন্দ কাজ থেকে বাধা দিয়েছেন। কিছু মানুষ তাদের কথা মেনে নিয়েছে। আর কিছু মানুষ তাদের অবাধ্য হয়েছে। যারা তাঁদের কথা মেনে নিয়েছে আল্লাহ তাদের প্রতি সন্তুষ্ট হয়েছেন। যারা তাঁদের দিকনির্দেশনা ও উপদেশ অমান্য করেছে, আল্লাহ তা‘আলার পক্ষ থেকে পৃথিবীতেই তাদেরকে ধ্বংস ও নিশ্চিহ্ন করার সিদ্ধান্ত নেয়া হয়েছে।\nএকের পর এক নবী রাসূল এসছেন। তাঁদের সকলের দ্বীন বা ধর্ম এক। তাঁরা প্রত্যেকেই একই ধর্মের প্রতি আহ্বান করেছেন। তাঁরা বলেছেন: এক আল্লাহকে বিশ্বাস করো। তাঁর সত্তা, গুণাবলী ও ক্ষমতায় কাউকে অংশীদার বানিওনা। তাঁর ইবাদাত-উপাসনা ও আনুগত্যে কাউকে ভাগীদার বানিওনা। তার সব নবী রাসূলকে সত্য বলে বিশ্বাস করো। তাঁর বান্দা ও দাস ফেরেশতাগণ পবিত্র সৃষ্টি। যারা পানাহার করেনা। ঘুমায় না। সকল কাজে মালিকের আনুগত্য করে। তাঁর অবাধ্য হতে পারেনা। আল্লাহর ¯্রষ্টা ও উপাস্য হওয়ার ক্ষেত্রে অথবা তার কোনো কাজে সামান্য পরিমানও তারা হস্তক্ষেপ করতে পারেনা তাদের সম্পর্কে এ বিশ্বাস রাখো। ফেরেশতাদের মাধ্যমে তিনি আপন নবী-রাসূলদের উপর যে ওহী বা ঐশী বাণী পাঠিয়েছেন অথবা যে গ্রন্থ অবতীর্ণ করেছেন তা সব বিশ্বাস করো। মৃত্যুর পর দ্বিতীয়বার জীবন লভ করে নিজের ভালো-মন্দ কর্মের ফল ভোগ করতে হবে। দৃঢ় বিশ্বাসের সাথে একে সত্য মনে করো। তাক্বদীরে (ভাগ্যলিপিতে) ভালো-মন্দ যা কিছু আছে তা মালিকের পক্ষ থেকে মনে করো। এই সময়ের নবী ও রাসূল আল্লাহর পক্ষ থেকে যে শরীয়ত এবং জীবন যাপনের পদ্ধতি নিয়ে এসেছেন সে অনুযায়ী কাজ করো। যে মন্দ ও হারাম কাজ করতে এবং হারাম বস্তু ভোগ করতে নিষেধ করেছেন তা করোনা।\nআল্লাহ তা‘আলার যত নবী রাসূল এসেছেন, সকলেই সত্য। তাঁদের উপর যে পবিত্র বাণী অবতীর্ণ হয়েছে তা সব সত্য। তাঁদের সবার উপর আমাদের ঈমান আছে। আমরা তাদের মাঝে কোনো পার্থক্য করিনা। সত্য কথা হল, যারা আল্লাহকে এক বলে বিশ্বাস করার আহ্বান করেছেন, যাঁদের শিক্ষায় এক মালিককে ছেড়ে শুধু অন্যদেরই নয় নিজেদের পূজারও আহ্বান নাই, তাঁদের সত্য হওয়ার ব্যাপারে কি কোনো সন্দেহ থাকতে পারে? যে সব মহাপুরুষের নিকট মূর্তিপূজা বা বহু উপাস্যের উপাসনার শিক্ষা পাওয়া যায়, হয়ত তাদের শিক্ষা পরিবর্তন করে ফেলা হয়েছে অথবা তারা রাসূল বা অবতারই নন। মুহাম্মাদ (সাল্লাল্লাহু আলাইহি ওয়াসাল্লাম) এর পূর্বের সকল রাসূলের জীবনীতে অনেক রদবদল করা হয়েছে। তাঁদের শিক্ষার বড় অংশ পরিবর্তন করে ফেলা হয়েছে।\nমহা মূল্যবান এক সত্য হলো সব নবীর জবানিতে এবং তাদের কাছে আসা আল্লাহর বাণীতে একজন শেষ নবীর ভবিষদ্বাণী করা হয়েছে। তাতে বলা হয়েছে তাঁর আগমনের পর এবং তার পরিচয় পাওয়ার পর পূর্ববর্তী সব শরীয়ত ও ধর্মীয় বিধি-বিধান ছেড়ে তাঁর কথা মানতে হবে। তাঁর মাধ্যমে আসা সর্বশেষ ঐশীগ্রন্থ এবং পূর্ণাঙ্গ ধর্ম অনুযায়ী চলতে হবে। ইসলামের সত্যতার এটাও একটি প্রমাণ যে, পূর্ববর্তী গ্রন্থসমূহে হাজার বিকৃতি সত্বেও আল্লাহ-মালিক শেষ রাসূল মুহাম্মাদ (সাল্লাল্লাহু আলাইহি ওয়াসাল্লাম) এর আগমনের সংবাদ বিকৃত হতে দেননি। যেন কেউ বলতে না পারে আমারতো জানা ছিল না। বেদে তাঁর নাম ‘নরাশংস’। পুরাণে ‘কল্কি অবতার’। বাইবেলে ‘পেরিক্লিটস’। আর বৌদ্ধ ধর্মগ্রন্থে ‘শেষ বুদ্ধ’ লেখা আছে।\n* এসব ধর্মগ্রন্থে মুহাম্মাদ (সাল্লাল্লাহু আলাইহি ওয়াসাল্লাম) এর জন্মস্থান, জন্মকাল এবং তাঁর গুণাগুণ ইত্যাদি বিষয়ে সুস্পষ্ট ইঙ্গিত দেয়া হয়েছে।\nমুহাম্মাদ সাল্লাল্লাহু আলাইহি ওয়াসাল্লাম এর পবিত্র জীবন ও পরিচয়\nআজ থেকে প্রায় সাড়ে চৌদ্দশ’ বছর আগে আরবের প্রসিদ্ধ শহর মক্কায় সেই শেষ নবী ও রাসূল মুহাম্মাদ (সাল্লাল্লাহু আলাইহি ওয়াসাল্লাম) জন্মগ্রহণ করেন। তাঁর জন্মের কিছুকাল আগে বাবা আবদুল্লাহ্ মৃত্যুবরণ করেন। মা’ও বেশী দিন জীবিত থাকেননি। এরপর তাঁকে লালন-পালন করেন দাদা আবদুল মুত্তালিব এবং তার মৃত্যুর পর চাচা আবু তালেব।\nতিনি তাঁর চরিত্রমাধুর্যের কারণে অতি তাড়াতাড়ি গোটা মক্কা শহরের মধ্যমণিতে পরিণত হন”। তিনি যত বড় হতে লাগলেন, তাঁর প্রতি মানুষের ভালোবাসা ততই বাড়তে লাগলো। তাঁকে সত্যবাদী ঈমানদার (আল-আমীন) বলে ডাকা হতো। মানুষ তাদের মূল্যবান আমানত তাঁর কাছে গচ্ছিত রাখতো। নিজেদের ঝগড়া-বিবাদের মিমাংসা করাতো। তারা সকল ভালো কাজে মুহাম্মাদ (সাল্লাল্লাহু আলাইহি ওয়াসাল্লাম) কে আগে আগে পেত। নিজ এলাকা বা দূরদেশে সব মানুষই তার সুচরিত্রের প্রশংসা করতো। সে সময় সেখানে আল্লাহর ঘর কা’বায় ৩৬০ টি দেবদেবীর মূর্তি রাখা ছিল। সারা আরবে কুফর র্শিক ছাড়াও হত্যা, লুটতরাজ, দাস-দাসী ও নারীদের অধিকার খর্ব করা হতো। উঁচু-নিচুর ভেদাভেদ, ধোঁকাবাজি, মদপান, সুদ, জুয়া, ব্যভিচার এবং অহেতুক যুদ্ধের মত হরেক রকমের অন্যায় ছেয়ে গিয়েছিলো।\nমুহাম্মাদ (সাল্লাল্লাহু আলাইহি ওয়াসাল্লাম) ৪০ বছর বয়সে উপনীত হলেন। তখন আল্লাহ তা‘আলা তাঁর ফেরেশতা জিবরাইল আলাইহিস্ সালাম এর মাধ্যমে তার উপর কুরআন অবতীর্ণ করা শুরু করলেন। তাঁকে রাসূল হওয়ার সুসংবাদ দিলেন। মানুষকে এক আল্লাহর ইবাদাত ও আনুগত্যের প্রতি আহ্বান জানানোর দায়িত্ব দিলেন।\nআল্লাহর রাসূল মুহাম্মাদ (সাল্লাল্লাহু আলাইহি ওয়াসাল্লাম) একদিন পাহাড়ের চূড়ায় উঠলেন। মহা বিপদ সম্পর্কে সতর্ক করার জন্য সেখান থেকে তিনি মক্কাবাসীকে ডাক দিলেন। সে ডাকে লোকেরা দ্রুত সমবেত হলো। কেননা এই ডাক ছিলো একজন সত্যবাদী, ঈমানদার মানুষের ডাক। তিনি জিজ্ঞাসা করলেন: আমি যদি বলি, পাহাড়ের অপর পাশ থেকে এক বিশাল শক্তিশালী সেনাদল আসছে। তারা তোমাদের উপর হামলা করবে। তবে কি তোমরা একথা বিশ্বাস করবে?\nসবাই সমস্বরে বলল: আরে! আপনার কথা কে অবিশ্বাস করবে? আপনি কখনো মিথ্যা বলেননি। আর আমাদের পরিবর্তে পাহাড়ের ওই পাশে কী হচ্ছে, তা আপনিই দেখতে পাচ্ছেন। এরপর তিনি জাহান্নামের ভয়াবহ আগুনের ভয় দেখিয়ে তাদেরকে র্শিক ও মূর্তিপূজা থেকে বিরত থাকতে বললেন। এক আল্লাহর ইবাদাত ও আনুগত্য তথা ইসলামের প্রতি আহ্বান জানালেন।\nমানুষের একটি দুর্বলতা হলো, সে বাপ দাদা ও বড়দের ভুল বিষয়গুলিও চোখ বন্ধ করে মেনে চলে। বিবেক ও প্রমাণ সায় না দিলেও মানুষ খান্দানি প্রথা আঁকড়ে ধরে থাকে। এর বিপরীত কাজ করা তো দূরে থাক, কিছু শুনতেও পছন্দ করে না।\nএ কারনেই চল্লিশ বছর পর্যন্ত মুহাম্মাদ (সাল্লাল্লাহু আলাইহি ওয়াসাল্লাম) কে সত্য জানা, মানা ও সম্মান করা সত্ত্বেও মক্কার লোকেরা রাসূল হিসাবে আল্লাহর পক্ষ থেকে আনীত তাঁর ধর্মীয় শিক্ষার বিরোধী হয়ে গেল। তিনি যতবেশী মানুষকে সবচে’ বড় সত্য একত্ববাদ গ্রহণের এবং র্শিক বর্জনের প্রতি আহ্বান করতেন, তারা ততবেশী তাঁর সাথে শত্রুতা করত। কিছু মানুষ এ সত্যে বিশ্বাসী তার সঙ্গীদেরকে কষ্ট দিত, মারতো। জলন্ত আগুনের কয়লার উপর শুইয়ে দিত। গলায় ফাঁস লাগিয়ে টানা হেঁচড়া করতো। পাথর ও চাবুক দিয়ে মারতো। কিন্তু তিনি সবার জন্য দোয়া-প্রার্থনা করতেন। কারো প্রতিশোধ নিতেন না। সারা রাত ধরে তাদের জন্য আপন মালিকের কাছে দোয়া করতেন। একবার তিনি মক্কার লোকজন থেকে নিরাশ হয়ে পার্শ্ববর্তী শহর তায়েফ গেলেন। সেখানকার লোকেরা এ মহামানবকে হেয় প্রতিপন্ন করলো। তাঁর পিছনে দুষ্ট ছেলেদেরকে লেলিয়ে দিলো। তারা তাঁকে গালমন্দ করতে লাগলো। এই ছেলেরা তাঁর পবিত্র শরিরে পাথর ছুড়ে মারতে লাগলো। যার কারণে তাঁর পা দিয়ে রক্ত বইতে লাগলো। কষ্টের কারণে কোথাও গিয়ে বসলে সেসব দুষ্ট ছেলেরা আবার তাঁকে তাড়া করতো। আবার মারতো। এ অবস্থায় শহর থেকে বের হয়ে তিনি এক জায়গায় গিয়ে বসলেন। তিনি তাদেরকে অভিশাপ দিলেন না। বরং মালিকের কাছে প্রার্থনা করলেন: “হে আমার মালিক! এরাতো জানেনা, এদেরকে সঠিক পথ দেখাও।” এই পবিত্র কালাম ও ওহীর পরিচয় লাভের কারণে তাঁকে এবং তাঁর সাহায্যকারী খান্দান ও গোত্রের লোকদেরকে সামাজিকভাবে বয়কট করা হল। এতেও তারা ক্ষান্ত হলোনা। তাঁকে হত্যার পরিকল্পনা তৈরি করা হলো। শেষ ফল আল্লাহর নির্দেশে তিনি তাঁর প্রিয় শহর মক্কা ছেড়ে মদীনায় গেলেন। সেখানেও মক্কার লোকেরা সৈন্যবাহিনী নিয়ে বারবার হামলা ও যুদ্ধ করতে লাগলো।\nদেরিতে হোক বা দ্রুত, সত্য সবসময় জয়ী হয়ে থাকে। দীর্ঘ ২৩ বছরের অনেক কঠিন সাধনা আর ত্যাগের পর তিনি সবার অন্তর জয় করেন। সত্যের পথে তাঁর নিঃস্বার্থ আহ্বান সারা আরবের মানুষকে ইসলামের সুশীতল ছায়ায় টেনে নিয়ে আসে। এভাবে সে সময়ের পরিচিত পৃথিবীতে এক বিপ্লব সূচিত হয়। মূর্তিপূজা বন্ধ হয়ে যায়। উঁচু-নীচু ভেদাভেদ খতম হয়ে যায়। সব মানুষ এক আল্লাহতে বিশ্বাসী এবং তার উপাসনা ও আনুগত্যকারী হয়ে যায়। একে অপরকে ভাই মনে করে তার অধিকার আদায়কারী হয়ে যায়।\nপরপারে পাড়ি জমানোর কয়েক মাস আগে তিনি আনুমানিক সোয়া লক্ষ অনুসারী নিয়ে পবিত্র হজ পালন করেন। সেখানে তিনি সকলকে অন্তিম উপদেশ দেন। এতে তিনি এ কথাও বলেন: হে লোকসকল! মৃত্যুর পর কেয়ামতে হিসাব নিকাশের দিন আমার ব্যাপারে তোমাদেরকে জিজ্ঞাসা করা হবে। আমি কি আল্লাহর বার্তা ও তাঁর দ্বীন তোমাদের কাছে পৌঁছে দিয়েছি? তখন তোমরা কী উত্তর দিবে? সকলেই বলল: অবশ্যই আপনি তা পরিপূর্ণরূপে পৌঁছে দিয়েছেন। আপনি তার হক আদায় করেছেন। তিনি আকাশ পানে আঙ্গুল তুলে বললেন: হে আল্লাহ! আপনি সাক্ষী থাকুন! আপনি সাক্ষী থাকুন! আপনি সাক্ষী থাকুন! এরপর তিনি সমবেতদেরকে বললেন: এই সত্য দ্বীন যাদের কাছে পৌঁছেছে, তারা যেন তাদেরকে পৌঁছে দেয়, যাদের কাছে এ দ্বীন পৌঁছেনি।\nতিনি এ সংবাদও দিয়েছেন যে, আমি শেষ রাসূল বা অবতার। আমার পর আর কোনো রাসূল বা নবী আসবেন না। আমি সেই অন্তিম অবতার, তোমরা যার অপেক্ষা করছিলে। যার সম্পর্কে তোমরা সবকিছু জান।\nকুরআনে আছে: “যাদেরকে আমি কিতাব দিয়েছি, তারা এ রাসূলকে এমনভাবে চিনে, যেমন সন্তানকে চিনে। যদিও তাদের এক দল জেনে-বুঝে তা গোপন করে।”- (সূরা বাকারা, ২: ১৪৬)\nএখন কেয়ামত পর্যন্ত যারা পৃথিবীতে আসবে প্রতিটি মানুষের ধর্মীয় ও মানবীয় দায়িত্ব হলো, সে কেবল এক আল্লাহর আরাধনা করবে। তাঁর আনুগত্য করবে। কাউকে তাঁর ভাগীদার বানাবে না। কেয়ামত এবং পুনরুত্থান, হিসাব-নিকাশ, জান্নাত-জাহান্নামকে সঠিক বলে বিশ্বাস করবে। এটাও বিশ্বাস করবে যে, পরকালে শুধুমাত্র আল্লাহ তা‘আলাই সর্বময় ক্ষমতার অধিকারী মালিক হবেন। সেখানেও তাঁর কোন অংশীদার থাকবে না। হযরত মুহাম্মাদ (সাল্লাল্লাহু আলাইহি ওয়াসাল্লাম) কে আল্লাহর শেষ নবী ও রাসূল রূপে সত্য মনে করবে। তাঁর আনীত দ্বীন এবং জীবন যাপনের পদ্ধতি মেনে চলবে। ইসলাম ধর্মে একেই ঈমান বলে। এ বিশ্বাস ছাড়া মারা গেলে পরকালে অনন্তকাল জাহান্নামের আগুনে জ্বলতে হবে।\nএখানে কারো মনে কিছু সন্দেহ জাগতে পারে। মৃত্যুর পরে জান্নাত অথবা জাহান্নামে যাওয়ার বিষয়টিতো দেখা যায় না। তাহলে তা কেনো মানবো? এক্ষেত্রে জেনে রাখা দরকার যে, সকল ঐশীগ্রন্থে স্বর্গ-নরক তথা জান্নাত-জাহান্নামের বিবরণ দেয়া হয়েছে। এতে বুঝা যায় সকল ধর্মে জান্নাত ও জাহান্নামের ধারনা স্বীকৃত। বিষয়টি আমার একটা উদাহরনের মাধ্যমে বুঝতে পারি। সন্তান যখন মায়ের গর্ভে থাকে, তখন তাকে যদি বলা হয়, যখন তুমি বাইরে আসবে, তখন দুধ পান করবে। বাইরে তুমি বহু মানুষ, বহু জিনিস দেখতে পাবে। গর্ভ অবস্থায় বিষয়টি তার বিশ্বাস হবে না। কিন্তু যখনই সে মায়ের গর্ভ থেকে বাইরে আসবে, তখন সবকিছুই নিজের সামনে দেখতে পাবে। এভাবেই গোটা পৃথিবী যেন গর্ভ অবস্থায় রয়েছে। এখান থেকে মৃত্যুর পর যখন মানুষ পরজগতে চোখ মেলবে, তখন সবকিছু নিজের সামনেই পেয়ে যাবে।\nপরজগতে জান্নাত-জাহান্নাম এবং অন্যান্য বিষয়ের সংবাদ সেই সত্যবাদী মহাপুরুষ দিয়েছেন, যাঁর প্রাণের শত্রুও তাঁকে কখনো অন্তর থেকে মিথ্যাবাদী বলতে পারেনি। কুরআনের মতো সত্যগ্রন্থ দিয়েছে, যার সত্যতা আপন-পর সবাই মেনে নিয়েছে।\nকারো অন্তরে এই খটকা লাগতে পারে যে, সমস্ত নবী-রাসূল এবং তাদের আনীত ধর্ম, ঐশীগ্রন্থ যদি সত্য হয়, তাহলে ইসলাম গ্রহণের প্রয়োজনীয়তা কী?\nবর্তমান বিশ্বে এই প্রশ্নের উত্তর খুব সোজা। আমাদের দেশে একটা সংসদ আছে। একটা সংবিধান আছে। এদেশে যত প্রধনমন্ত্রী এসেছেন- পণ্ডিত জওয়াহেরলাল নেহেরু, শাস্ত্রীজী, ইন্দিরা গান্ধী, চরণসিং, রাজীব গান্ধী প্রমুখ - তারা বাস্তবেই ভারতের প্রধানমন্ত্রী ছিলেন। (বাংলাদেশে রাষ্ট্রপতি শেখ মুজিবুর রহমান, জিয়াউর রহমান, হুসাইন মোহাম্মদ এরশাদ, প্রধানমন্ত্রী বেগম খালেদা জিয়া, শেখ হাসিনা প্রমুখ।) দেশের প্রয়োজনে সময়ের তাগিদে সংবিধানের সংশোধনী তাঁরা পাশ করেছেন। এসব সংশোধনী ভারতীয় সংবিধান এবং আইনের অংশ। এতদসত্ত্বেও এখন যিনি প্রধানমন্ত্রী, তার মন্ত্রী পরিষদ ও সরকার সংবিধন অথবা আইনে যে সংশোধন আনবেন, তাতে পুরাতন সংবিধানের সংশ্লিষ্ট ধারা, উপধারা বা বিধান বিলুপ্ত হবে। ভারতের প্রত্যেক নাগরিকের জন্য এই সংশোধিত নতুন সংবিধান বা আইন মানা জরুরি।\nকোনো ভারতীয় নাগরিক যদি বলে ইন্দিরা গান্ধীই প্রকৃত প্রধনমন্ত্রী ছিলেন, আমি তার সময়ের সংবিধান ও আইন মানবো, এই নতুন প্রধানমন্ত্রীর সংশোধিত সংবিধান ও আইন মানবো না। এই সরকারের নির্ধারিত ট্যাক্স দিবো না। তাহলে যে কেউ তাকে রাষ্ট্রদ্রোহী বলবে। তাকে শাস্তির উপযুক্ত মনে করা হবে। এমনিভাবে সকল ঐশী ধর্ম এবং ঐশী গ্রন্থে ওই সময়ে সত্য ও উপযুক্ত শিক্ষা দেয়া হতো। কিন্তু এখন সকল রাসূল ও ঐশীগ্রন্থ বা আসমানী কিতাবকে সত্য মানা সত্ত্বেও সর্বশেষ রাসূল মুহাম্মাদ (সাল্লাল্লাহু আলাইহি ওয়াসাল্লাম) এর উপর ঈমান আনা জরুরি। তাঁর উপর অবতীর্ণ সর্বশেষ গ্রন্থ ও শরিয়ত অনুযায়ী জীবন যাপন করা প্রত্যেক মানুষের কর্তব্য।\nএমন বলা সমীচীন নয় যে সব ধর্মই আল্লাহর সান্নিধ্যে নিয়ে যায়, পথ ভিন্ন হলেও গন্তব্য এক। মনে রাখবেন, মিথ্যা বহু হতে পারে, কিন্তু সত্য একটিই হয়ে থাকে। ছায়া-প্রচ্ছায়া অনেক হতে পারে, কিন্তু উজ্জল আলোক রেখা একটিই হয়। মিথ্যাধর্ম অনেক তৈরি হয়েছে। কিন্তু পৃথিবীর শুরু থেকে আজ পর্যন্ত সত্যধর্ম একটিই রয়েছে। তাই এই এককেই মানতে হবে। এই একেরই অনুসরণ করতে হবে। এরই নাম ইসলাম। ধর্ম কখনও পরিবর্তন হয় না। শুধুমাত্র শরীয়ত বা ধর্মীয় বিধিবিধানে পরিবর্তন আসে। তাও আবার মালিকের নির্দেশনা অনুযায়ী হয়। বংশানুক্রমে মানুষ যেহেতু এক, তাদের মালিকও এক, তাহলে তাদের চলার পথও হবে এক। পবিত্র কুরআনে আল্লাহ বলেছেন, ‘নিশ্চয়ই আল্লাহর নিকট ধর্ম একমাত্র ইসলাম।’ (সূরা আলে ইমরান, ৩: ১৯)\nসন্দেহবাদীরা আরো একটি প্রশ্ন করতে পারেন যে, হযরত মুহাম্মাদ (সা.) যে আল্লাহর সত্য নবী ছিলেন এবং সর্বশেষ নবী ছিলেন, এর কোন প্রমাণ আছে কি? উত্তর পরিষ্কার! প্রথম কথা, কুরআন শরীফ আল্লাহর বাণী। এই কিতাব তার নিজের সত্যতা প্রমাণে যে যুক্তি তুলে ধরেছে তা সকলে মেনে নিতে বাধ্য হয়েছে। ভুল বলে কেউ প্রমান করতে পারেনি। আল্লাহর এই কিতাবই পরিষ্কারভাবে হযরত মুহাম্মাদকে (সা.) সর্বশেষ নবী বলে ঘোষণা করেছে। দ্বিতীয়ত, নবী মুহাম্মাদের (সা.) জীবনের খুটিনাটি সবার সামনে উন্মুক্ত। তার পুরো জীবন ইতিহাসের পাতায় লেখা।\nপৃথিবীর আর কারো জীবন তাঁর জীবনের মতো এমন সংরক্ষিত নয়। ইতিহাসের পাতায় আলোকিত হয়ে ওঠেনি। এমনকি তাঁর শত্রুরা আর ইসলাম বিদ্বেষী ঐতিহাসিকরাও এ দাবি করতে পারেনি যে, তিনি জীবনে কখনো কোনো বিষয়ে মিথ্যা বলেছেন। নিজ শহরের মানুষ তার সততার সাক্ষ্য দিতো। যে ভাল মানুষটি তাঁর নিজের ব্যক্তিগত জীবনে কখনো কোনো মিথ্যা বলেননি, তিনি কি করে ধর্মের এবং মালিকের নামে মিথ্যা বলবেন? তিনি স্বয়ং বলেছেন যে, তিনিই শেষ নবী। তার পরে আর কোনো নবী আসবেন না। তৃতীয়ত, পূর্ববর্তী সকল ঐশিগ্রন্থে যে অন্তিম ঋষি বা কল্কি অবতারের ভবিষ্যত বাণী করা হয়েছে, যে লক্ষণ বলা হয়েছে তা শুধু তাঁর মধ্যেই পাওয়া যায়।\nপণ্ডিত বেদ প্রকাশ উপাধ্যয়ের সিদ্ধান্ত\nপণ্ডিত বেদ প্রকাশ উপাধ্যয় লিখেছেন, কেউ যদি ইসলাম কবুল না করে এবং নবী মুহাম্মাদের (সা.) ধর্ম না মানে, তবে সে হিন্দুও হতে পারে না। যেহেতু এ বিষয়ে হিন্দু ধর্মগ্রন্থ বেদ পুরাণে পরিষ্কার বলা হয়েছে যে, নরাশংস ও কল্কি অবতার পৃথিবীতে আসার পর তাঁকে ও তাঁর ধর্মকে মেনে নিতে জোর তাগিদ করা হয়েছে। এভাবে যে হিন্দু তার ধর্মগ্রন্থে বিশ্বাস রাখে, সে আল্লাহর রাসূল মুহাম্মাদ সাল্লাল্লাহু আলাইহি ওয়াসাল্লামকে না মানলে মৃত্যুপরবর্তী জীবনে সে নরকের আগুনে জ্বলবে। ¯্রষ্টার দর্শন থেকে বঞ্চিত হবে। আর চিরকাল তাঁর রোষানলে পুড়বে।\nমৃত্যুপরবর্তী জীবন ছাড়া এই পৃথিবীতেও ঈমান ও ইসলাম আমাদের প্রয়োজন। মানুষের দায়িত্ব হলো এক মালিকের ইবাদাত ও আনুগত্য করা। যে তার মালিক ও রবে’র দুয়ার ছেড়ে অন্যের সামনে মাথা ঝুকায়, সে জীব-জন্তু থেকেও নিকৃষ্ট। কুকুরও আপন মালিকের দুয়ারে পড়ে থাকে। তার কাছেই আশা করে। সে কেমন মানুষ, যে আপন মালিকের দুয়ার ছেড়ে অন্যের দুয়ারে দুয়ারে মাথা ঠুকে?\nকিন্তু মৃত্যুপরবর্তী জীবনে ঈমানের প্রয়োজন আরো অনেক বেশী। যেখান থেকে মানুষ কখনো ফিরে আসবেনা। মৃত্যু কামনা করেও মৃত্যুবরণ করা যাবেনা। সে সময় আফসোস করলেও কোনো কাজে আসবেনা। ঈমানে ছাড়া এ পৃথিবী থেকে বিদায় নিলে চিরকাল জাহান্নামে জ্বলতে হবে। পৃথিবীর এই আগুনের স্পর্শে আমরা ছটফট করি। তাহলে জাহান্নামের আগুন কিভাবে সহ্য হবে! জাহান্নামের আগুন পৃথিবীর আগুনের তুলনায় সত্তর গুন বেশী উত্তপ্ত। বেঈমানরা তাতে সবসময় জ্বলতে থাকবে। তাদের শরীরের চামড়া জ্বলে গেলে আবার নতুন চামড়া তৈরী হয়ে যাবে। এভাবে লাগাতার শাস্তি ভোগ করতে থাকবে।\nচুড়ান্ত ভাবনার বিষয়\nপ্রিয় পাঠক আমার! মরণ না জানি কবে এসে যায়। যে শ্বাস ভেতরে আছে, তা বাইরে আসার কোনো ভরসা নেই। যে শ্বাস বাইরে আছে তা ভেতরে যওয়ারও কোনো ভরসা নেই। মৃত্যুর পূর্বেই সুযোগ। এ সুযোগ কাজে লাগিয়ে সর্বপ্রথম এবং সবচে’ বড় দায়িত্ব বুঝতে চেষ্টা করুন! ঈমান ছাড়া ইহজীবন পরজীবন কোনটাই সফল নয়।\nএকদিন সকলকে মালিকের সামনে যেতে হবে। সেখানে প্রথমে, ঈমানের খোঁজ নেয়া হবে। এ সব আলোচনায় আমারও কিছু স্বার্থ আছে। কাল হিসাব-নিকাশের দিন আপনি যেন বলতে না পারেন; আমার কাছে তো আল্লাহর বাণী পৌঁছানোই হয়নি।\nআমার বিশ্বাস এ সত্যকথা আপনার অন্তরে স্থান করে নিয়েছে। সত্য সন্ধানী প্রিয় বন্ধু আমার! আসুন, যিনি অন্তরের খবর রাখেন সে মালিককে স্বাক্ষি রেখে, খাঁটি অন্তর দিয়ে স্বীকার করি এবং অঙ্গিকার করি:-\nআশহাদু আল্লা ইলা-হা ইল্লাল্লাহু ওয়া আশহাদু আন্না মুহাম্মাদান আবদুহু ওয়া রাসূলুহু। অর্থ: “আমি সাক্ষ্য দিচ্ছি যে, আল্লাহ ছাড়া ইবাদাতের উপযুক্ত আর কেউ নেই (তিনি এক এবং একক, তাঁর কোন অংশীদার নেই)। আমি আরো সাক্ষ্য দিচ্ছি যে, মুহাম্মাদ (সাল্লাল্লাহু আলাইহি ওয়াসাল্লাম) আল্লাহর বান্দা ও রাসূল।”\nআমি কুফর র্শিক এবং সব ধরনের পাপ হতে তাওবা (অনুশোচনা ও না করার অঙ্গিকার) করছি। আমি আরো অঙ্গিকার করছি যে, আমার ¯্রষ্টা সত্য মালিকের সব নির্দেশ মানব। তাঁর প্রিয় নবী মুহাম্মাদ সাল্লাল্লাহু আলাইহি ওয়াসাল্লামের যথাযথ আনুগত্য করব।\nপরম করুণাময় দয়ালু মালিক আমাকে এবং আপনাকে মৃত্যুর পূর্বমূহুর্ত পর্যন্ত এ পথে টিকিয়ে রাখুন। আমীন!\nপ্রিয় বন্ধু আমার! মৃত্যু পর্যন্ত যদি আপনি এ ঈমান ও দৃঢ় বিশ্বাস অনুযায়ী নিজের জীবন কাটাতে পারেন, তাহলে বুঝতে পারবেন, আপনার এ ভাই কেমন ভালোবাসার দাবী পূর্ণ করেছে।\nআরেকটি বিষয়। ঈমান ও ইসলামের এ সত্য লাভের অধিকার এবং এ আমানত সে সব ভাইয়ের, যাদের কাছে এখনো তা পৌঁছেনি। আপনার দায়িত্ব হল, যেভাবে আল্লাহর রাসূল জীবনভর এ সত্য পৌঁছিয়েছেন, সেভাবে আপনিও পৌঁছাবেন। নিঃস্বার্থভাবে, আল্লাহর সন্তুষ্টির লক্ষ্যে, ভাইয়ের প্রতি সহানুভূতি নিয়ে, তাকে মালিকের অসন্তুষ্টি ও জাহান্নামের শাস্তি থেকে বাঁচাতে দুঃখ-বেদনা নিয়ে এগিয়ে আসবেন। সে যেন সঠিক রাস্তা বুঝতে পারে। তার জন্য মালিকের নিকট দু‘আ করবেন। সেই ব্যক্তিকে কী মানুষ বলা যায়! যার সামনে একজন অন্ধ দৃষ্টিশক্তি না থাকার কারণে আগুনের কু-লীতে পড়তে যাচ্ছে; আর সে একবারও মুখ ফুটে বলছেনা যে তোমার এ রাস্তা অগ্নিকু-ের পথ। প্রকৃত মানবতার দাবীতো হলো, সে তাকে বাধা দিবে। তাকে ধরে বাঁচাবে। এবং সংকল্প করবে, যতক্ষন সাধ্য আছে, ততক্ষন আগুনে পড়তে দেবনা।\nঈমান গ্রহণের পর যে ব্যক্তি দ্বীন, নবী ও কুরআনের হেদায়াত পেয়েছে সে মুসলমানের দায়িত্ব হলো, কুফ্র-র্শিক এবং শয়তানী চক্রান্তে ফেঁসে যাওয়া লোকদেরকে বাঁচানোর কাজে লেগে যাবে। তাদের হাতে পায়ে ধরবে। মানুষ যেন ঈমান থেকে সরে গিয়ে ভুল পথে পা না বাড়ায়। নিঃস্বার্থভাবে সহানুভূতি নিয়ে যে কথা বলা হয়, তা অন্তরে দাগ কাটে। আপনার মাধ্যমে যদি একজন মানুষও ঈমান লাভ করে, এক ব্যক্তিও যদি মালিকের প্রকৃত দুয়ারে ধর্ণা দেয়, তবে আপনার চেষ্টা সার্থক। কারণ যে ব্যক্তি কাউকে কুফ্র ও র্শিক থেকে বের করে ঈমানের পথে নিয়ে আসে, তার উপর আল্লাহ বেশী সন্তুষ্ট হন। আপনার ছেলে যদি আপনার অবাধ্য হয়ে আপনার শত্রুর সাথে হাত মিলায়। তাদের কথায় ওঠা-বসা করে। তখন কোনো ভালো মানুষ যদি তাকে বুঝিয়ে সুজিয়ে আবার আপনার বাধ্য করে এনে দেয়, তবে আপনি সেই ভালো মানুষটিকে কেমন পছন্দ করবেন? ঠিক এভাবেই যে কুফ্র ও র্শিক থেকে মানুষকে ঈমানের পথে নিয়ে আসে, তাদেরকে মালিক খুব ভালোবাসেন।\nইসলাম গ্রহণের পর আপনি যখন মালিকের প্রকৃত বান্দা বা দাস হয়ে গেলেন, তখন আপনার উপর প্রতিদিন পাঁচ বার সালাত (নামায) পালন করা ফরজ (অবশ্য পালনীয় কর্তব্য)। আপনি তা শিখুন ও পড়ুন। এতে আপনি মনে পরম তৃপ্তি লাভ করবেন। আল্লাহর প্রতি ভালোবাসা বাড়বে। ধনী হলে প্রতি বছর নিজের আয় থেকে ইসলামে নির্ধারিত পরিমাণ অর্থ গরীব দুঃখী অসহায় মানুষকে যাকাতরূপে দিতে হবে। রমজান মাস আসলে পুরো মাস দিনের বেলা সিয়াম (রোযা) পালন করতে হবে। পবিত্র মক্কা ভ্রমণের সামর্থ থাকলে জীবনে একবার হজে যেতে হবে।\nসাবধান! কখনোই যেন আল্লাহ ছাড়া আর কারো সামনে মাথা নত না হয়। কুফ্র-র্শিক, মিথ্যা, ধোকাবাজী, দুর্নীতি, সুদ, ঘুষ, মদপান, জুয়া খেলা, অপবাদ দেয়া, অন্যায়ভাবে হত্যাকরা, জন্মের পূর্বে বা পরে সন্তানকে মেরে ফেলা নিষিদ্ধ। শুধু শুকরের মাংসই নয় বরং হালাল প্রাণী ছাড়া অন্য সকল পশুর গোশত এবং আল্লাহ ও তার রাসূল যা হারাম করেছেন, তা থেকে বিরত থাকতে হবে। অন্যদিকে যা কিছু আল্লাহ হালাল (গ্রহণযোগ্য) করেছেন, তা কৃতজ্ঞতা ও আনন্দের সাথে খেতে হবে।\nপাক-পবিত্রতার নিয়ম, দ্বীনি বিষয়াদী জেনে নিতে হবে। নিয়মিত মালিকের দেয়া পবিত্র বাণী কুরআন শরীফ তিলাওয়াত (আবৃত্তি) করতে হবে। তা বোঝার চেষ্টা করতে হবে। খাঁটি মনে এই দোয়া করবে হে আল্লাহ! আমাদেরকে, আমাদের বন্ধু-বান্ধব, বংশের লোক, আত্মীয়-স্বজন, এবং এ পৃথিবীর সকল মানুষকে ঈমানের সাথে জীবিত রাখুন। ঈমানের সাথে তাদেরকে মৃত্যু দান করুন। কারণ ঈমান-ই হলো মানব সমাজের প্রথম এবং শেষ সম্বল। যেভাবে আল্লাহ্র একজন নবী ইবরাহীম আলাইহিস্ সালাম ঈমান নিয়ে জ্বলন্ত আগুনে ঝাপ দিয়েছিলেন; তার পশম আগুনে স্পর্শ করেনি বরং তা ফুল বাগানে পরিনত হয়েছিল, তেমনিভাবে আজও ঈমানের শক্তি আগুনকে ফুল বাগানে পরিণত করতে পারে।\n“ইবরাহীমের ঈমান আজো জাগলে কারো মনে,\nঅগ্নি বদলে যাবে ফুলের গভীর বনে।”\nইসলাম কি | ইসলামী বিশ্বাস | জীবন মৃত্যুর পর


ঐক্যবদ্ধ থেকে পরিস্থিতি মোকাবেলার আহ্বান - দৈনিক করতোয়া - The Daily Karatoa\n* বিএনপির সঙ্গে প্রশাসন-পুলিশ-সশস্ত্র বাহিনী আছে * সঠিক রায় পাওয়া নিয়ে সংশয় * নির্বাচনে যেতে ছয় শর্ত\nঅনলাইন ডেস্ক Feb 3, 2018 488 0\nজিয়া এতিমখানা ট্রাস্ট দুর্নীতি মামলায় সঠিক রায় পাওয়ার বিষয়ে সংশয় প্রকাশ করে বিএনপি চেয়ারপারসন খালেদা জিয়া বলেছেন, সর্বোচ্চ আদালত বলছেন নিম্ন আদালত সরকারের কবজায়। পত্রিকায় যা দেখছি তাতে বোঝা যাচ্ছে, সঠিক রায় দেওয়ার সুযোগ নেই। মামলার রায় সামনে রেখে নেতা-কর্মীদের অভয় দেওয়ার পাশাপাশি যেকোনো বিপদ মোকাবিলায় সবাইকে ঐক্যবদ্ধ থাকার আহ্বান জানান তিনি। বেগম জিয়া বলেন, আমি যেখানে থাকি না কেন, আমি আপনাদের সঙ্গে আছি। সাবেক এই প্রধানমন্ত্রী বলেন, বিএনপির সঙ্গে প্রশাসন-পুলিশ-সশস্ত্র বাহিনী আছে। এ দেশের জনগণ আছে। দেশের বাইরে যারা আছেন তারা আছেন। কাজেই বিএনপির কোনো ভয় নেই, ভয়টা আওয়ামী লীগের। এ সময় আগামী জাতীয় নির্বাচনে অংশ নিতে ছয়টি শর্ত তুলে ধরেন তিনি। একইসঙ্গে গণতন্ত্র ফিরিয়ে আনতে আগামীতে শান্তিপূর্ণ, নিয়মতান্ত্রিক ও গণতান্ত্রিক কর্মসূচি দেওয়ার ইঙ্গিত দিয়ে সেই কর্মসূচিতে জনগণকেও অংশগ্রহণের আহ্বান জানান বিএনপি নেত্রী।\nশনিবার দুপুরে রাজধানীর খিলক্ষেতে লা মেরিডিয়ান হোটেলে বিএনপির জাতীয় নির্বাহী কমিটির সভার উদ্বোধনী পর্বে সভাপতির বক্তব্যে এসব কথা বলেন বেগম জিয়া। আদালত জিয়া এতিমখানা ট্রাস্ট দুর্নীতি মামলার রায়ের তারিখ দেওয়ার পর নির্বাহী কমিটির এই সভা ডাকেন বিএনপি নেত্রী। বিএনপির জাতীয় নির্বাহী কমিটির সর্বশেষ বৈঠক হয়েছিল ২০১২ সালের ৮ এপ্রিল। আর ২০১৬ সালের ১৯ মার্চ ষষ্ঠ জাতীয় কাউন্সিলের পর এটাই বর্তমান জাতীয় নির্বাহী কমিটির প্রথম সভা।\nসবাইকে ঐক্যবদ্ধ থাকার আহ্বান\nজিয়া এতিমখানা ট্রাস্ট মামলার রায় সামনে রেখে নেতা-কর্মীদের অভয় দেওয়ার পাশাপাশি যেকোনো বিপদ মোকাবিলায় সবাইকে ঐক্যবদ্ধ থাকার আহ্বান জানিয়ে বিএনপি চেয়ারপারসন বলেন, আমি শুধু বলতে চাই-আমি যেখানে থাকি না কেন, আমি আপনাদের সঙ্গে আছি। নেতা-কর্মীদের উদ্দেশে তিনি বলেন, বিপদ এলে সবাই একসাথে মোকাবিলা করব, সুদিন এলেও আমরা সবাই একসাথে দেশের জন্য কাজ করব। আমাদের সাহস সঞ্চয় করে অন্যায়ের বিরুদ্ধে প্রতিবাদ করতে হবে, প্রতিরোধ গড়ে তুলতে হবে। খালেদা জিয়া বলেন, আমাকে কেউ ভয়-ভীতি, লোভ দেখিয়ে কিছু করতে পারবে না। অতীতেও পারেনি, এখনো পারবে না। আমি দলের নেতা-কর্মী ও দেশের মানুষের সঙ্গে আছি, দেশের মানুষের সঙ্গে থাকব। নেতা-কর্মীদের উদ্দেশে বিএনপি চেয়ারপারসন বলেন, এই নির্বাহী কমিটির সভা থেকে আামি সবাইকে বলব, সবাই ঐক্যবদ্ধ থাকবেন। আপনাদের বিরুদ্ধে বহু সন্ত্রাস হবে, ষড়যন্ত্র হবে, নানাভাবে হয়রানি করার চেষ্টা করা হবে। আমরা কেউ ভয়ে ভীত হব না। গণতন্ত্র পুনরুদ্ধারে সামনে কর্মসূচি দেয়ার ইঙ্গিত দিয়ে তিনি বলেন, গণতন্ত্র ফিরিয়ে আনতে আমাদের কর্মসূচি হবে শান্তিপূর্ণ, নিয়মতান্ত্রিক ও গণতান্ত্রিক। সেই শান্তিপূর্ণ ও গণতান্ত্রিক কর্মসূচিতে আমি জনগণকেও আহ্বান করব। আসুন দেশের জনগণ, বিএনপি ও ২০ দল- সকলে মিলে এদেশটা রক্ষা করি, গণতন্ত্রকে ফিরিয়ে আনি। জাতীয় ঐক্য প্রতিষ্ঠা করি। অন্যান্য রাজনৈতিক দলকেও এই ‘জাতীয় ঐক্যে’ শরিক হওয়ার আহ্বান জানান বিএনপি নেত্রী।\nভোটে যেতে খালেদা জিয়ার ছয় শর্ত\nআগামী জাতীয় সংসদ নির্বাচনে অংশ নিতে ছয়টি শর্ত দিয়েছেন বিএনপি চেয়ারপারসন খালেদা জিয়া। তিনি বলেন, মানুষ পরিবর্তন চায়। এই পরিবর্তন হতে হবে নির্বাচনের মাধ্যমে। আর সেই নির্বাচন হতে হবে নির্দলীয়-নিরপেক্ষ সরকারের অধীনে। তবে শুধু নির্দলীয় সরকারের অধীনে নির্বাচন হলেই হবে না, জনগণকে নির্বিঘেœ ভোটকেন্দ্রে আসার মতো পরিবেশ তৈরি করতে হবে। ভোটের আগে অবশ্যই বর্তমান সংসদ ভেঙে দিতে হবে, নির্বাচন কমিশনকেও নিরপেক্ষতা বজায় রেখে কাজ করতে হবে, ইভিএম-ডিভিএম ব্যবহার করা যাবে না। এছাড়া ভোটের সময় পুলিশ প্রশাসনের সঙ্গে অবশ্যই সেনাবাহিনী মোতায়েন করতে হবে, সেনাবাহিনী মোবাইল ফোর্স হিসেবে কাজ করবে।\nদলের সিদ্ধান্ত অমান্যকারীদের বিরুদ্ধে কঠোর হুঁশিয়ারি দিয়ে খালেদা জিয়া বলেন, যারা বেঈমানি করবে, যারা এদিক-ওদিক, এক পা এদিক- অন্য পা অন্য দিকে রাখবে, তাদের চিহ্নিত করা হবে। এদের মূল্যায়নের জায়গা থাকবে না। এদের তারাও (সরকার) নেবে না, আমরাও নেব না। আমরা আগে একবার ক্ষমা করেছি, ক্ষমা বার বার হয় না। খালেদা জিয়ার বক্তব্যের সময় মিলনায়তনে উপস্থিত নির্বাহী কমিটির সদস্যরা খালেদা জিয়ার নামে সেøাগান দেন। নেতারা সেøাগানে বলেন, ‘আমার নেত্রী আমার মা, বন্দি হতে দেব না’, ‘আমার নেত্রী আমার মা, জেলে যেতে দেব না।’\nবিএনপির চেয়ারপারসন খালেদা জিয়া বলেন, সর্বোচ্চ আদালত বলছেন নিম্ন আদালত সরকারের কবজায়। পত্রিকায় যা দেখছি তাতে বোঝা যাচ্ছে, সঠিক রায় দেওয়ার সুযোগ নেই। সঠিক রায় দিলে কী পরিণতি হয়, তা তো আপনারা দেখেছেন। তারেক রহমানের রায় দেওয়ার পর সেই বিচারককে দেশ ছাড়তে বাধ্য করা হয়েছে। অপরাধ (জিয়া এতিমখানা ট্রাস্ট মামলা) নেই। সেখানে কীসের বিচার হবে? কিন্তু তারা (সরকার) জোর করে বিচার করতে চায়।\nআওয়ামী লীগের নির্বাচনী প্রচারের সমালোচনা করেন খালেদা জিয়া। তিনি বলেন, আওয়ামী লীগ বলছে নির্বাচন হবে ডিসেম্বরে। ডিসেম্বরে নির্বাচন হলে এতো আগে প্রচারের কারণ কী? বিএনপি চেয়ারপারসন বলেন, নৌকা এমন ডোবা ডুবছে যে তোলার জন্য এতো আগে ভোট চাইতে হচ্ছে? হাত তুলে ওয়াদাও করাতে হচ্ছে।\nডিজিটাল আইনের নামে নতুন কালা-কানুন\nখালেদা জিয়া বলেন, ডিজিটাল আইনের নামে নতুন কালা-কানুন করা হচ্ছে। সাংবাদিকেরা সত্য কথা বলে। সেই কথাগুলো যখন মানুষ শোনে, তখন জনগণের অধিকার হরণ করতে নতুন আইন করা হচ্ছে।\nনির্বাহী কমিটির সভায় তারেকের ভিডিওবার্তা\nভিডিও বক্তব্যের মাধ্যমে লন্ডন থেকে বিএনপির জাতীয় নির্বাহী কমিটির সভায় যোগ দেন দলের সিনিয়র ভাইস চেয়ারম্যান তারেক রহমান। সভায় খালেদা জিয়ার বক্তব্যের আগে তারেক রহমানের একটি ভিডিওবার্তা প্রচার করা হয়। সেখানে তিনি সরকারের বিরুদ্ধে দুর্নীতির অভিযোগ আনার পাশাপাশি দুর্নীতি মামলার রায় নিয়েও কথা বলেন।\nনয় বছরে ১৩ হাজার নেতাকর্মী খুন\nউদ্বোধনী পর্বে বিএনপি মহাসচিব মির্জা ফখরুল ইসলাম আলমগীর দলের সাংগঠনিক প্রতিবেদন উপস্থাপন করেন। প্রতিবেদনে তিনি অভিযোগ করে বলেন, পত্র-পত্রিকা ও আমাদের কাছে থাকা তথ্যানুযায়ী- গত নয় বছরে ১২ হাজার ৮শ ৫০ জনের অধিক নেতা-কর্মী রাজনৈতিক হত্যাকান্ডের শিকার হয়েছেন। মির্জা ফখরুল বলেন, ইলিয়াস আলী, চৌধুরী আলমসহ অসংখ্য নেতা-কর্মীদের গুম করা হয়েছে। দেশি-বিদেশি বিভিন্ন মানবাধিকার সংগঠন প্রণীত প্রতিবেদনেও বাংলাদেশে বিরাজমান মানবাধিকার পরিস্থিতির উদ্বেগজনক চিত্র তুলে ধরা হয়েছে। এছাড়া সরকারের দায়ের করা হয়রানিমূলক মিথ্যা মামলায় দলের জ্যেষ্ঠ নেতা গয়েশ্বর চন্দ্র রায়, আব্দুস সালাম পিন্টু, আমানউল্লাহ আমান, আসলাম চৌধুরীসহ অসংখ্য নেতাকর্মী কারাগারে রয়েছেন। বিএনপি মহাসচিব তাদের সবার মুক্তি দাবি করেন। মির্জা ফখরুল ইসলাম আলমগীর বলেন, সারা দেশে অসংখ্য বিরোধী দলীয় নেতা-কর্মীদের মিথ্যা মামলা দিয়ে গ্রেফতার করে নির্যাতন করে এক ত্রাসের রাজত্ব কায়েম করা হয়েছে। বিচারবহির্ভূত হত্যাকান্ড (ক্রসফায়ার) আশঙ্কাজনক হারে বেড়ে গেছে। নিরাপত্তা হেফাজতে মৃত্যুর সংখ্যাও বেড়েছে। সারাদেশে দলের ৭৮টি সাংগঠনিক জেলার মধ্যে ৪৬টিতে নির্বাচিত পূর্ণাঙ্গ কমিটি গঠন করা সম্ভব হয়েছে বলে দাবি করেন বিএনপি মহাসচিব। এছাড়া কেন্দ্রীয় কয়েকটি অঙ্গ-সহযোগী সংগঠনের কমিটি পুনর্গঠনের কথা তুলে ধরে তিনি বলেন, মেয়াদোত্তীর্ণ বাকি কেন্দ্রীয় কমিটিগুলো পুনর্গঠনের কাজও প্রক্রিয়াধীন রয়েছে। অতি শীঘ্রই আপনারা (নির্বাহী সদস্য) এ সম্পর্কে জানতে পারবেন।\nউদ্বোধনী পর্বে সাংগঠনিক প্রতিবেদন উপস্থাপনের আগে দলের পক্ষ থেকে শোকপ্রস্তাব উপস্থাপন করা হয়। বিএনপির যুগ্ম-মহাসচিব ব্যারিস্টার মাহবুবউদ্দিন খোকন এই শোকপ্রস্তাব উপস্থাপন করেন। সভায় প্রয়াত নেতাদের পাশাপাশি শিক্ষাবিদ-শিল্পী-সাহিত্যিকসহ বিশিষ্টজনদের স্মরণ করে দেওয়া শোকপ্রস্তাবটি গৃহীত হয়।\nধড়পাকড়ের মধ্যেই নির্বাহী কমিটির সভা\nধড়পাকড়ের মধ্যেই খালেদা জিয়ার সভাপতিত্বে বেলা ১১টায় পাঁচশ থেকে সাড়ে পাঁচশ প্রতিনিধির উপস্থিতিতে কোরআন তেলায়াতের মধ্য দিয়ে নির্বাহী কমিটির সভার কার্যক্রম শুরু হয়। নির্বাহী কমিটির সদস্যরা ছাড়াও জাতীয় স্থায়ী কমিটি ও চেয়ারপারসনের উপদেষ্টা মন্ডলীর সদস্যরাও সভায় অংশ নেন। মূল মঞ্চে বিএনপি চেয়ারপারসনের সঙ্গে দলের মহাসচিব মির্জা ফখরুল ইসলাম আলমগীর, স্থায়ী কমিটির সদস্য খন্দকার মোশাররফ হোসেন, মওদুদ আহমদ, জমিরউদ্দিন সরকার, মাহবুবুর রহমান, মির্জা আব্বাস, আবদুল মঈন খান, নজরুল ইসলাম খান, আমীর খসরু মাহমুদ চৌধুরী বসেন। বিএনপির প্রচার সম্পাদক শহীদউদ্দিন চৌধুরী এ্যানীর পরিচালনায় সভায় আরো উপস্থিত ছিলেন-দলের জ্যেষ্ঠ নেতা শামসুজ্জামান দুদু, নিতাই রায় চৌধুরী, মোহাম্মদ শাহাজাহান, হাফিজউদ্দিন আহমেদ, ডা. জাহিদ হোসেন, বরকতউল্লাহ বুলু, শওকত মাহমুদ, মিজানুর রহমান মিনু, জয়নুল আবদিন ফারুক, আতাউর রহমান ঢালী, মাহবুবউদ্দিন খোকন, সৈয়দ মোয়াজ্জেম হোসেন আলাল, খায়রুল কবির খোকন, হারুনুর রশীদ, কেন্দ্রীয় নেতা রুহুল কুদ্দুস তালুকদার দুলু, ডা. সাখাওয়াৎ হোসেন জীবন, অধ্যাপক এবিএম ওবায়দুল ইসলাম, গৌতম চক্রবর্তী, অধ্যাপক মোর্শেদ হাসান খান, জয়ন্ত কুমার কুন্ডু, সৈয়দ জাহাঙ্গীর আলম, দীপেন দেওয়ান, জন গোমেজ, অমলেন্দু দাস অপু, তাইফুল ইসলাম টিপু, আমিরুল ইসলাম খান আলিম, কাজী আবুল বাশার, মোসাদ্দেক হোসেন বুলবুল, দেবাশীষ রায় মধু, রমেশ দত্ত, সুশীল বড়–য়া, আবু বকর সিদ্দিক, শেখ মোহাম্মদ শামীম, অধ্যাপক আমিনুল ইসলাম, ভিপি সাইফুল ইসলাম, মো. শোকরানা, আবু সাঈদ চাঁন, অ্যাডভোকেট সৈয়দ সাবেরুল হক সাবু, টিএস আইয়ুব, আবুল হোসেন আজাদ প্রমুখ নেতৃবৃন্দ।\nসভাস্থল থেকে বিএনপি নেতাকর্মী আটকের অভিযোগ\nবিএনপির নির্বাহী কমিটির সভা যখন চলছিল, তখন সভাস্থল লা মেরিডিয়ান হোটেলের সামনে থেকে দলের অন্তত ২০ জন নেতা-কর্মীকে আটকের অভিযোগ পাওয়া গেছে। এদের মধ্যে বিএনপি নেতাদের পিএস ও গাড়িচালক রয়েছে বলে দলটির নেতারা দাবি করেছেন। এই আটকের ঘটনার খবরে অন্যদের মধ্যেও তখন আতঙ্ক ছড়িয়ে পড়ে। এতে হোটেলের বাইরে অবস্থান করা নেতা-কর্মীরা স্থান ত্যাগ করলে পুরো এলাকা ফাঁকা হয়ে যায়। এই খবর ভেতরে পৌঁছালে সেখানেও নেতাদের মধ্যে আতঙ্ক ছড়িয়ে পড়ে।\nনির্বাহী কমিটির সঙ্গে রুদ্ধদ্বার বৈঠক খালেদা জিয়ার\nদুপুরে বিএনপির নির্বাহী কমিটির সদস্যদের নিয়ে রুদ্ধদ্বার কর্ম অধিবেশনে বসেন দলীয় চেয়ারপারসন খালেদা জিয়া। বেলা ১১টায় সভার উদ্বোধনী পর্বের পর দুপুর সোয়া ১টায় এই কর্ম অধিবেশন শুরু হয়। প্রথম বক্তা হিসেবে কর্ম অধিবেশনে বক্তব্য দেন দলের সহ-সাংগঠনিক সম্পাদক কিশোরগঞ্জ জেলা বিএনপির সভাপতি শরীফুল আলম। এই অধিবেশনে জিয়া এতিমখানা ট্রাস্ট মামলার রায়-পরবর্তী অবস্থা এবং নির্দলীয় সরকারের অধীনে নির্বাচনকেন্দ্রিক আন্দোলন নিয়ে করণীয় প্রসঙ্গে দলের তৃণমূলসহ একাধিক কেন্দ্রীয় নেতার বক্তব্য শোনেন বিএনপি নেত্রী। পরে সমাপনী বক্তব্যে তৃণমূল নেতাদের সকল ভয়-ভীতি উপেক্ষা করে এবং কোনো প্রলোভনে পা না দিয়ে সংগঠিত ও ঐক্যবদ্ধ থেকে দলের জন্য কাজ করে যাওয়ার আহ্বান জানান খালেদা জিয়া। সন্ধ্যা সোয়া ৬টার দিকে সভা শেষ হয়।\nমজুদক্ষমতা অর্ধেক, ভাড়া গুদামই ভরসা\nদাম ঊর্ধ্বমুখী হলেও আপদকালীন সময়ে খোলা বাজারে নিত্যপণ্য বিক্রি করে রাষ্ট্রায়ত্ত বিপণন সংস্থা ট্রেডিং করপোরেশন অব বাংলাদেশ (টিসিবি)। প্রতিবছরই রমজানের আগেও সংস্থাটি খোলা বাজারে নিত্য...\n৩০ মে ও ৩ জুনের টিকিটের চাহিদা বেশি\nআসন্ন ঈদুল ফিতর উপলক্ষে বাসের অগ্রিম টিকিট বিক্রি শুরু হয়েছে শুক্রবার (১৭ মে) সকাল সাড়ে ৬টায়। রাজধানীর কল্যাণপুর, শ্যামলী, গাবতলী, মহাখালী ও আসাদগেট বাস কাউন্টারে দেয়া হচ্ছে অগ্রিম...


Yuvraj’s father not happy with Hazel Keech’s name change\nOMG! যুবির বেটার-হাফ গুরবসন্ত কৌর!\nPublished by: Sangbad Pratidin Digital | Posted: December 14, 2016 6:21 pm| Updated: December 14, 2016 6:21 pm\nসংবাদ প্রতিদিন ডিজিটাল ডেস্ক: মডেল গুরবসন্ত কৌরের সঙ্গে সদ্য জীবনের দ্বিতীয় ইনিংস শুরু করেছেন যুবরাজ সিং৷ নামটা অচেনা মনে হচ্ছে? এই যে ধুমধাম করে হেজেল কিচের সঙ্গে বিয়ে হল! তাহলে এই গুরবসন্ত কে? আসলে সম্প্রতি জানা গিয়েছে, বিয়ের পর যুবির স্ত্রী হেজেলের নাম বদলে রাখা হচ্ছে গুরবসন্ত৷ আর নববধূর নাম পরিবর্তনের ঘটনায় বেজায় চটেছেন শ্বশুরমশাই যোগরাজ সিং৷\nআসলে যুবরাজের পরিবার ধর্মীয় গুরু হিসেবে বাবা রাম সিংয়ের প্রতিটি নির্দেশ মেনে চলে৷ তাঁর কথা মতোই শিখ ধর্মের নিয়ম মেনে হেজেলের নাম পরিবর্তনের সিদ্ধান্ত নেয় ভারতীয় ক্রিকেটারের পরিবার৷ তবে এতে ঘোর আপত্তি যুবির বাবা যোগরাজ সিংয়ের৷ তিনি এসব কুসংস্কারে বিশ্বাস করেন না৷ গোটা ঘটনায় বিরক্তি প্রকাশ করে তিনি বলেন, “এসবের কোনও মানে হয় না৷ আমার কাছে হেজেল হেজেলই থাকবে৷ ওর নাম বদলালে ওর পরিচয় বদলে যাবে না৷ বাবার ওই সব ভিত্তিহীন কথাবার্তার কোনও মানেই নেই৷ আমি একজন ঈশ্বরকেই বিশ্বাস করি৷”\nযোগরাজ ও শবনমের বিবাহবিচ্ছেদের পর যুবরাজ সিং মায়ের সঙ্গে থাকবেন বলেই ঠিক করেছিলেন৷ তবে তা নিয়ে ছেলের প্রতি যোগরাজের কোনও রাগ বা অভিমান নেই৷ তবে ওই ধর্মীয় গুরুকে এড়িয়ে চলার জন্যই যুবি ও হেজেলের বিয়েতে উপস্থিত ছিলেন না তিনি৷ যদিও মেহন্দি অনুষ্ঠানে হোটেলে হাজির ছিলেন তিনি যোগরাজ৷ তবে স্ত্রীর নাম পরিবর্তন নিয়ে এখনও পর্যন্ত যুবির কোনও প্রতিক্রিয়া মেলেনি৷


আর একটি শাওনকেও যেন চলে যেতে না হয় – Alokito Mymensingh 24\nআপডেটঃ 7:02 pm | February 09, 2016\nবিসিএস প্রিলিমিনারী হয়ে গেল, বছরশেষে জেএসসি, পিএসসিও সমাপ্ত হলো। কড়া নাড়ছে এসএসসি। একেকটি বোর্ড পরীক্ষার দিন আসে, শ্বাসরোধ করে পরদিন পত্রিকা খুলি। নাহ, আমার সন্তান, নিজের সহোদর- কেউই এই পরীক্ষাগুলি দিচ্ছেনা। উদ্বেগ কেবল একটি জায়গায়- প্রশ্নপত্র ফাঁস হলো কি?\nখুব কষ্টকর হলেও সত্য- এই অবিশ্বাস্য অন্যায় অনিয়মটাই নিয়ম হয়ে যাচ্ছিল, তাই আশংকাটা খুবই যৌক্তিক। এমনকি বিগত বছর মেডিকেল ভর্তি পরীক্ষার প্রশ্নপত্র ফাঁস হয়েছে, আসামী ধরা পড়েছে , দোষ প্রমাণিত হয়েছে; এরপরেও কোনো বিচার তো দূরের কথা, সেই কলঙ্কজনক পরীক্ষাও বাতিল হয়নি। উপরন্তু নির্বিঘ্নে ফাঁস হওয়া প্রশ্নপত্র দেখে পড়ে পরীক্ষা দিয়ে পাস করা শিক্ষার্থীরা ভর্তি হয়ে ক্লাস শুরু করে দিয়েছে! এক রাতের মধ্যে ৮৭ হাজার শিক্ষার্থীর ১৮ বছরের জন্ম- জনমের স্বপ্ন, ৮৭ হাজার বাবা- মায়ের স্বপ্ন, ৮৭ হাজার পরিবারের স্বপ্ন লুট হয়ে গেল- খুন হয়ে গেল তাঁদের আস্থার, পরম আত্মার! রাষ্ট্রযন্ত্রের ভ্রুক্ষেপই হলো না !\nঅবিশ্বাস্য এক দুঃস্বপ্নের মত! এবং এর চেয়েও বড় দুঃস্বপ্ন হলো ২০১৫ তে মেডিকেল ভর্তি পরীক্ষায় পাশ করা শিক্ষার্থীরা আজীবন এই কলঙ্ক মাথায় বয়ে বেড়াবে। তাদের মেডিকেল ব্যাচের নাম শুনলেই আজীবন সবাই অবিশ্বাস আর ঘৃণায় কুঁকড়ে যাবে। যারা এমনিতেই পাশ করে যেত তারাও নিজেদের নির্দোষ প্রমাণে, আস্থার জায়গাটা তৈরিতে ব্যর্থ হবে।\nএসবের ধারাবাহিকতায় স্বাভাবিকভাবেই প্রতিটি বোর্ড পরীক্ষায় এর পুনরাবৃত্তির ভয়ানক আশঙ্কায় থাকি । একেকটা পরীক্ষা নির্বিঘ্নে পার হয়, রাতের চেয়েও অন্ধকার গ্রহণগ্রস্থ দিনগুলির গ্রহণ কেটে একটু একটু করে যেন আশার রোদ উঁকি দেয়। কারণ একটাই, আশায় বাঁচে চাষা। আর এই আশঙ্কার অন্যতম কারণ প্রশাসনের উপযুক্ত পদক্ষেপের অভাব কিংবা দুষ্কৃতিকারীর তৎপরতা ছাপিয়ে অনেকগুণ বেশি এই কারণে যে ক্ষেত্রবিশেষে অনেক অভিভাবক এবং শিক্ষকমণ্ডলীও শিক্ষার্থীদের ফাঁস হওয়া প্রশ্নপত্র জোগাড় করে দিতে বিপুল উদ্দীপনায় ঝাঁপিয়ে পড়েন। কারণ একটাই- ‘মুখরক্ষা’র রেজাল্ট।\nঅন্যদিকে গেল বছর ঢালাওভাবে নম্বর দিয়ে পরীক্ষায় উৎরে দেবার চাপ শিথিল করার ফলশ্রুতিতেই হয়তো এইচএসসি’র রেজাল্টে জিপি-ফাইভের হার কমে যায়- যা দেখেও আবার খুব আতংকিত হয়েছিলাম যে কখন কোন আত্মাহুতির দুঃসংবাদ এসে পৌঁছোয়! কারণ- ২০১৫ এসএসসিতে এ-প্লাস না পেয়ে আত্মাহুতি দেয়া দুঃখী ছেলেটা- “আরাফাত শাওন” ।\nছেলেটার ডায়েরির পাতা প্রবলভাবে নজরে আনার জন্য ধন্যবাদ সামাজিক যোগাযোগ মাধ্যমকে।\nকিন্তু, মনঃপুত ফলাফল না পেয়ে এমন অকালপ্রয়াণ ফি-বছরই ঘটছে। গণভবনে বেড়ে উঠেছি, সেখানেও এমনিভাবে চলে যাওয়া একজনের কথা মনে আছে। সবচেয়ে কষ্টকর ছিল যে অপঘাতে মৃত্যু বলে গণভবনের সেই ছেলেটি জানাজাও পায়নি। শাওন ছেলেটার জানাজা হয়েছিলো কিনা কে জানে!\nতবে ঘটনাটিতে শাওনের বাবা-মাকে ধন্যবাদ যে ছেলের “সুইসাইড নোট” টা অন্তত জনসমক্ষে এনে অগণিত বাবা-মাকে শুধরে নেবার একটা সুযোগ দিয়েছেন।\nসব শিশু মানসিকভাবে সমান পরিণত হয় না। অন্যদিকে আত্মহত্যা করতেও প্রয়োজন প্রচণ্ড সাহসের কিংবা নিতান্তই অসুস্থ , ভারসাম্যহীন মানসিক অবস্থার । জীবন শুকিয়ে গেলেও মানুষ টেনে বেড়ায়- সবার কাছে অপাঙক্তেয় হয়েও সে বাঁচতে চায়। কারণ জীবন একটাই! অনেক মায়া!\nশাওনের সেই মায়াটুকুও ছিল না- শুধু ছিল পরকালে অনন্তকাল নরকবাসের ভয়!! কি মর্মান্তিক!!\nকবিগুরুর চরণ, “কাঁঠাল গাছকে তুমি যতই পেটাও সে কোনদিনই আম ফলাতে পারবে না। উপরন্ত অধিক মাত্রায় পেটানোর ফলে তার কাঁঠাল ফলানোর ক্ষমতাও লোপ পাবে!”\nআমাদের দেশে দোলনা থেকে কবর পর্যন্ত শেখানো হয়, “তুমি কিছুতেই তোমার মত হতে পারবে না, তোমাকে অবশ্যই অন্য কারো মতই হতে হবে!”\nবাবা মা বলবেন “তুমি অমুক আংকেলের মেয়ে তমুকের মত হতে পারনা কেন? তোমাকে ওর মতই হতে হবে।”\nভাবুন তো, আপনি নিজে কি “অমুক আংকেল/আন্টির মতো?” কাঁঠাল গাছে কাঁঠাল না হয়ে আম কিভাবে হবে? কাজেই সন্তানকে কাঁঠালটাই ভালভাবে ফলাতে উদ্বুদ্ধ করুন।\nউন্নত দেশের আইনে সন্তান সমাজের সম্পদ, বাবা-মা`র মাধ্যমে পৃথিবীতে আসে। সেজন্যেই সন্তান কোনোভাবে উৎপীড়িত হলে কোর্টে গিয়ে বাবা-মাকে সন্তান পালনের যোগ্যতা প্রমাণ করে আসতে হয়। কারণ পৃথিবীর সবচেয়ে গুরুত্বপূর্ণ এই ‘জনক-জননীর ’ ভূমিকার কোনো পূর্ব যোগ্যতাই যাচাই হয় না!\nজাপানের স্কুলে শিশু-শ্রেণিতে শেখানো গানের লাইন “প্রতিটি শিশুই একটি ফুল, তার স্বতন্ত্র মহিমায় ভাস্বর। গোলাপকে যেমন রজনীগন্ধার সাথে তুলনা করা যাবে না, তেমনি বেলীর সাথে শাপলার তুলনা চলে না । প্রতিটি শিশুকেই তার নিজস্ব রূপ, রস, গন্ধের সম্পূর্ণতায় পূর্ণ প্রস্ফুটিত হতে দাও!”\nএটা শুধু বাবা-মা নয়, প্রশাসন-শিক্ষকদের জন্যও সর্বত্র টাঙ্গিয়ে দেয়া উচিৎ আপ্তবাক্য হিসেবে। কারণ, আমাদের একজন শ্রেণি-শিক্ষকও শিশুক্লাসে শুরুর দিনগুলি থেকেই পাঠ্যবইয়ে দক্ষতায়, পরীক্ষায় প্রাপ্ত নম্বরের ভিত্তিতে শ্রেণি বিভাজন করে দেন।\nসামাজিক চাপও এর অন্যতম অনুঘটক! তাই অভিভাবকেরা যেদিন পারিপার্শ্বিক চাপ,“ ভাবী, আমার ছেলে তো গোল্ডেন এ-প্লাস পেয়েছে, এম.আই.টি তে জেনেটিক্স ইঞ্জিনিয়ারিং পড়তে যাবে। আপনার ছেলে?” এজাতীয় প্রশ্নের মুখে boldly বলতে পারবে “আমার ছেলে খেলোয়াড় হতে চায়, তাই ওকে ক্রিকেট ক্লাবে /বি.কে.এস.পি তে দিয়েছি । তার প্রাতিষ্ঠানিক ফলাফল খুব আহামরি হয়নি। কিন্তু আমরা খুশি সে তার চাওয়ামতন জীবন-যাপন করতে পারছে, আমাদের চাওয়ামত জীবন নয়; নিজের স্বপ্নপূরণ করতে চেষ্টা করে যাচ্ছে, আমাদের স্বপ্ন পূরণে ছুটতে নয়!”\nউল্লেখ্য,এখন আমাদের দেশের খেলোয়াড়দের জন্য বরাদ্দকৃ্ত সুবিধাদীতে সাচ্ছন্দ্যে তার গোটা জীবন চালিয়ে নেয়া যায়। সবাই জীবিকার জন্য শুধু ডাক্তার ইঞ্জিনিয়ার হবার লক্ষ্য বেছে নিলে এতো হাজার হাজার নিত্য প্রয়োজনীয় পেশায় কে কাজ করবে?\nফাঁস হওয়া প্রশ্নপত্রে ডাক্তার হয়ে সার্টিফিকেট নিয়ে মানুষ মারার চেয়ে তার যোগ্যতায় যেকোনো আর দশটা পেশার পেশাজীবী হওয়া কি অনেক ভাল না? আর ভালবাসা এবং নিষ্ঠার সাথে যেকোনো কাজ করলে কারো জীবনই থেমে থাকে না- বরং ভাললাগার কাজে তার জীবনটা প্রাণ পায়।\n“প্রাণ থাকলেই প্রাণি হয়, কিন্ত মন না থাকলে মানুষ হয় না।”\nআপনার বাচ্চাটাকে মানুষের জীবন নিয়ে বাঁচতে দিন। প্রাণির মত প্রাণধারণ নয়। ‘নিজে পারিনি, তাই সন্তান আমার স্বপ্নগুলো পূরণ করুক’ ভাবনাগুলি পালটে বলুন ‘আমি পূর্বপুরুষদের চাওয়া জীবন-যাপন করে গেছি। কিন্তু আমার সন্তানের যাপিত জীবন হোক তার চাওয়ামত’-ব্যস, সেদিনই সকাল হতে শুরু হবে।\nবলা হয় যে, উপদেশ বাক্য দেয়া যায় নিজে কাজে প্রমাণ করেই । তাই নিজের অভিজ্ঞতাই প্রমাণস্বরূপ তুলে ধরছি। আমার ছোট ছেলেটার পড়তে ভাল লাগতোনা। দেশের প্রথম সারির ইংরেজি স্কুলে বড় ভাইয়ের পদাঙ্ক অনুসরণে শিশুক্লাসে ভর্তি হয়ে শিক্ষা জীবনের হাতেখড়ি। শ্রেণি শিক্ষক কোন ভুল হলেই চোখ রাঙ্গাতেন, “তোমার বড় ভাই আমার সবচেয়ে প্রিয় ছাত্র ছিল, তুমি এমন গাধা কেন?” ক’দিনেই স্কুলে যাবার আগ্রহ নষ্ট হয়ে গিয়েছিল ওর। সেইসাথে স্বাভাবিক নিয়মেই একমাত্র বড় ভাইয়ের প্রতি সামান্য বিদ্বেষও।\nজাপানে এলে জাপানিজ স্কুলে ভর্তি হলো। স্কুলে বিভিন্ন খেলার ক্লাব আছে । বড় ভাই মনে মনে তার অনুকরণীয়ই ছিল। ভাইকে অনুসরণ করেই বাস্কেটবল ক্লাবে যোগ দিল। ২য় বছরেই শহরের ২য় সেরা খেলোয়াড়ের পুরস্কার অর্জন করলো, যার কৃতিত্ব পুরোভাগ তার নিজের। আমরা শুধু তার পছন্দের জীবন যাপন করতে দিয়েছি, সম্যক অনুঘটক হয়ে থেকেছি।\nপ্রাথমিকের স্তর পেরিয়ে জুনিয়র স্কুলে বাস্কেট বলে সেরা স্কুলে তাকে ভর্তি করতে আমাদের বাসাবদল, এলাকাবদল সহ অনেক ঝামেলা পোহাতে হয়েছে, প্রচুর অর্থ খসে গেছে যা আমাদের জন্য খুবই কষ্টসাধ্য ছিল। কষ্ট মেনে নিয়েছি, কারণ, ছেলে নিজেকে দ্বিগুণ প্রমাণ করে ১ বছর ইউনিফর্ম ছাড়া সাইড লাইনে পরে থেকেও শেষোব্দি নিজেকে সেরা প্রমাণ করেছে। সুতরাং, তাকে তার স্বপ্ন ছুঁতে এই সিঁড়িটুকু এগিয়ে দিতেই হবে। এবং বাবা-মা তার জন্য যে ত্যাগটুকু করছে সেই উপলব্ধি থেকে পড়ালেখাতেও কোন অবহেলা করতে তার বিবেকে বাঁধবেই।\nশ্রদ্ধা, ভালবাসা দুই তরফাই হয়। ‘শাসন করা তারই সাজে সোহাগ করে যে’। তাই সন্তানকে যেমন ভাল মন্দ, বেড়ে ওঠার সময়ের শারীরিক মানসিক পরিবর্তন সম্পর্কে ব্যাখ্যা-সতর্কতা এবং দ্রুতলয়ের বিশ্বায়নের যুগে ইন্টারনেটের বিভিন্ন নেতিবাচক দিক সম্পর্কে সাবধানতা, চলার পথে প্রতিবন্ধকতা ডিঙ্গুতে শিখিয়ে দেয়া অত্যাবশ্যক। তা না হলে তা বন্দুকের ভয়াবহতা না শিখিয়েই শিশুর হাতে রিভলবার ধরিয়ে দেবার মতই তা বিপদজনক হয়ে উঠবে।\nতেমনি তার জন্য আপনাদের আত্মত্যাগটাও সুন্দর করে বুঝিয়ে দিতে হবে যেন সে বুঝে নেয় সন্তান হলেই কিংবা বাবার অঢেল থাকলেও কোনকিছু এমনি এমনি প্রাপ্য হয়ে যায় না এবং তা বিপথে অপচয় করার অধিকার কারোই জন্মায় না ।\nএই ভুল শিক্ষার ভয়ংকর প্রমাণ হলো সম্প্রতি সাবেক সাংসদ ভ্রাতুষ্পুত্র ১৬ বছরের ফারিজ আহমেদ কিশোরটির অপকর্ম এবং তা ধামাচাপা দিতে প্রভাবশালী পিতার পদক্ষেপ! হয়তো তাদের অলক্ষেই জন্ম নেয়া এক বিষবৃক্ষের চারায় সজ্ঞানে আলো-জল প্রভাবক ঢেলে বিশাল এক বিষাক্ত মহীরুহু গড়ার সোপানে ঠেলে দিলেন নিজ সন্তানকে !\nতাই বলে অবশ্যই সন্তানের জন্য প্রয়োজনীয় খরচে কষ্ট হলেও ‘তোমার জন্য কাড়ি কাড়ি পয়সা যাচ্ছে’ নিয়মিত এ জাতীয় খোঁটা-মারধোর হিতে বিপরীতই ঘটাবে। তার ভেতরে সামাজিক প্রতিযোগিতা এবং খরচান্ত পড়ালেখার চাহিদামাফিক ফলাফলের প্রত্যাশা দ্বিমুখী চাপ তৈরি করবে। যার প্রভাবেই ঘটে এমন অকালে আত্মাহুতি।\nআদতে, বিশ্বের ২য় বাসের অযোগ্য শহরে থেকে সারাদিনের সমস্ত অনিয়ম, যন্ত্রণা সামলাতে অক্ষম ক্লান্ত-বিধ্বস্ত শরীর-মন নিয়ে দিনশেষে ঘরে ফিরে বাচ্চাকে কার্টুন-কম্পিউটার গেমসের সামনে বসে থাকতে দেখলে মেজাজ সপ্তমে চড়েই যায়। বাচ্চাকে বকা-ঝকা দিয়ে সেইসাথে দু’চারটা অপ্রাসঙ্গিক বোনাস ঝাড়ি-চাটি দিয়েই আমরা হয়তো সারাদিনের ঝাল মেটাই। কিন্তু, এই একই শহরে একই অরাজক নিয়মের বেড়াজালে আমাদের বাচ্চার দিনটাও কি সারাদিন খুব সুখের ছিল? কি কি কষ্টকর, অবমাননাকর কিংবা নিষিদ্ধ ঘটনা ঘটে গেছে আজকে তার জীবনে- স্কুলে সহপাঠী/শিক্ষক/কর্মচারী/গৃহশিক্ষক, ধর্মশিক্ষকের কাছে, কিংবা বাসার তার দায়িত্বে নিয়োজিত গৃহকর্মীর- আত্মীয়ের কাছে?\nদেশে থাকাকালীন একজন কর্মজীবী মা হিসেবে এসব বহুমুখি তিক্ত অভিজ্ঞতার অনেক কিছুই জুটেছিল। যদ্যপি প্রতিপালকের দয়ায় শ্রদ্ধেয় শ্বশুর-শ্বাশুড়ী বরাবর সঙ্গে ছিলেন বলেই তার মাত্রা তেমন গুরুতর হয়ে উঠতে পারেনি। কিন্তু, যে কারো ক্ষেত্রেই এমন অনেক কিছুই মুহূর্তে ঘটে যেতে পারে যার দ্রুত পদক্ষেপের অভাবে শিশুর সমস্ত পৃথিবীর প্রতি, বেঁচে থাকার প্রতি আগ্রহ নষ্ট হয়ে যেতে পারে, মনে স্থায়ী দাগ কেটে যেতে পারে। কিংবা তীব্র মানসিক বৈকল্য ঘটাতে পারে যা এখন আপাতদৃষ্টিতে আপনি টের না পেলেও বেড়ে ওঠার সাথে সাথে সুপ্ত জখম যখন ক্যান্সারে রূপান্তরিত হবে তখন অনেক দেরি হয়ে যাবে।\nপ্রশাসনের কাছেও সবিনয় নিবেদন, পাশের হার জাতিসংঘের এমডিজি ( সহস্রাব্ধ উন্নয়ন লক্ষ্য) এর লক্ষ্যমাত্রা পূরণ করা নয়- পরিপূর্ণভাবে জানার মাপকাঠিতেই হোক। লক্ষ্যমাত্রা পূরণে জ্ঞানদানের প্রক্রিয়ার গোড়ায় জল ঢালুন। ঢালাও ভাবে পাশ কিংবা নম্বর দেবার নিয়ম আর প্রশপত্র ফাঁস রুখতে পদক্ষেপহীনতার পরোক্ষ প্রশ্রয় গোটা প্রজন্ম এবং দেশের ভবিষ্যৎ ধ্বংস করে দেবে, যাতে বোধকরি রাষ্ট্রযন্ত্র সম্প্রতি লাগাম টেনে ধরেছে বলেই আপাতভাবে প্রতীয়মান হচ্ছে । এভাবেই সহস্রাব্ধ লক্ষ্য অর্জনে প্রাপ্ত সুবিধার লোভে শর্টকাট পন্থা অবলম্বন না করে প্রজন্ম রক্ষা করে দেশের ভবিষ্যৎ রক্ষা করুন । হয়তো সময় বেশি লাগবে, কষ্ট সবাই মিলে করবো- কিন্তু দেশেই অযুত নিযুত যোগ্য ছেলে মেয়ে তৈরি হবে যারা এমন দেশ তৈরি করবে যা অন্য দেশের রোল মডেল হবে, অন্য দেশকেই অনুদান দিতে সক্ষম হবে ।\nঅভিভাবকেরাও অনুগ্রহ পূর্বক “পাছে লোকে কিছু বলে” তে কান দেবেন না। বন্ধু-স্বজন তালিকাতেই রাখবেন না বিকারগ্রস্থ কিংবা সদাপ্রতিযোগী মানসিকতার যান্ত্রিক কূপমন্ডুক মানুষদের। আপনার সংসার, সন্তানই আপনার সমাজ। আর কেউ না।\nসুতরাং, আপনার শিশুকে এ-প্লাস পেতে নয়- জ্ঞানার্জনে উদ্বুদ্ধ করুন। আগে মানুষ হোক, ফের কোন পেশাজীবী। স্বপ্ন দেখতে শেখান, স্বপ্নপূরণ করতে দিতে জানুন । ভুল-ভাল হয়ে গেলে বুকে জড়িয়ে বলুন, ‘এবারের প্রস্তুতি পরিণত ছিল না। আবার স্বপ্ন দেখো, স্বপ্ন পূরণে ঝাঁপিয়ে পড়ো। আমরা তো আছিই!’\nকবি সাহিত্যিক কাহলিল জিবরানের ভাষায় ,\n“ ..তুমি তাদের দিতে পারো তোমার ভালোবাসা,\nকারণ তাদের আত্মা বাস করে ভবিষ্যতের ঘরে।\nযেখানে তুমি যেতে পারো না, এমনকি তোমার স্বপ্নের মধ্যেও নয়।”


ধর্ম ও রাজনীতির চিরায়ত রসায়নের সারকথা\nমূলপাতা ধর্ম ধর্ম ও রাজনীতির চিরায়ত রসায়নের সারকথা\nপ্রকাশিত: মার্চ ০৫, ২০২০\nখন্ড-অখন্ড ভারতবর্ষের হিন্দু-মুসলিমদের মধ্যে ধর্মীয় বিভাজন যেকোন সময় ফলপ্রসূ। ভারতবর্ষে রক্তগঙ্গা বইয়ে দেবার জন্য, কোনো সময়ই অত্যাধুনিক মিলিয়ন ডলারের পারমাণবিক বোমা নিক্ষেপ করার প্রয়োজন হয়নি এবং হবেও না। বরং গরুর কসাইয়ের দোকান থেকে কাটা গরুর পা মন্দিরে রেখে আসুন কিংবা মসজিদের রেলে রাখা কোরআনে পেট্রোল বোমা নিক্ষেপ করুন। দেখবেন, পরদিন স্বল্প খরচে ঐ এলাকায় রক্তগঙ্গা বইয়ে দিতে পেরেছেন। তিলে তিলে গড়ে উঠা সাম্প্রদায়িক সম্প্রীতি নিমিষেই উধাও।\nআর এই সুযোগটা সবসময় নিয়েছে তৃতীয়পক্ষ, যাদের কাছে ধর্মের মর্মকথার চাইতে ক্ষমতালিপ্সু সত্তার প্রভাব ও কর্তৃত্ব অধিক। অতীতে ব্রিটিশরা এই চমৎকার কৌশল অবলম্বন করে স্বদেশকে তারা উন্নত করেছে। কিন্তু বর্তমানে রাজনৈতিক নেতা, হোক সে ধর্মীয় ব্যানারে, একই কৌশল অবলম্বন করে সংখ্যাগরিষ্ঠতার ভোটব্যাংকে নিজেদের সর্বদা এগিয়ে রাখতে কার্পণ্যবোধ করছে না।\nব্রিটিশদের সাথে এদের পার্থক্য শুধু একজায়গায়। ব্রিটিশরা ধর্মীয় বিভাজন, দাঙ্গা বাঁধিয়েছে কেবলমাত্র নিজেদের সুবিধা আদায়ের জন্য। কিন্তু বর্তমান রাজনৈতিক ও ধর্মীয় শাসক শ্রেণিটি নিজেদের স্বার্থ আদায়েই কেবল সীমাবদ্ধ নয়, পরমেশ্বরের কাছে মহান এই ধর্মীয় কাজের বিনিময়ে মহাপুণ্যি কামনা করে।\nএর ঊর্ধ্বে যারা, তারা শুধুই শান্তি-সম্প্রীতি চায়, এরাই আবার সব পাড়েই সংখ্যালঘিষ্ঠ। এদের ভোটের সংখ্যা কম, তাই এদের বক্তব্য শাসক শ্রেণিটির কর্ণপাত পর্যন্ত পৌঁছায় না। এরা গোঁড়া ধর্মীয় শ্রেণিটির লাথি-গুঁতা খায়, আবার ব্রাহ্মণ-মৌলবীরা এদেরকে সবসময় আড়চোখে তাকায়।\nঅনেকসময়ই পুষ্পকোমল চরিত্রের এই মানুষগুলোর কাছে ধীরে ধীরে ধর্ম হয়ে উঠে আফিমতুল্য। মত-বিশ্বাসের অবহেলায়, অগ্রাহ্যতায় আর দ্বৈতসত্তার সাংঘর্ষিকতায় মানবিক ঈশ্বর হারিয়ে যায় ধর্মগ্রন্থের শ্লোকে শ্লোকে।\nযারা দাঙ্গাবাজ, তারা ওদের দেখে রি রি করে বলে উঠে - নাস্তিক তুই, নরকে যাবি!\nমানবিক ঈশ্বরকে হারিয়ে ফেলা মানুষটি মনে মনে হেসে বলে - যে স্বর্গে তোমাদের মতো মানুষের বসবাস, সে স্বর্গের চাইতে নরকে যাওয়ায় আমার কাছে স্বর্গতুল্য।\nহাসিটা যথার্থই। তাদের এই হাসি জ্ঞাতসারে বকধার্মিকদের মুখে চপটেঘাত আবার অজ্ঞাতসারে হয়তো পরমেশ্বরের সাথে সুপ্ত অভিমান দুই-ই ব্যক্ত করে, কে জানে!\n[বি.দ্র. আমার এই লেখাটি সামুতে প্রকাশিত]


ফেব্রুয়ারি 22, 2017 ফরেক্স ট্রেডিং করে আয় লেখক নাজিম দেবের 94472 দর্শকরা\nমানুষ সবসময় গোপনীয়তা ও নিরাপত্তা এবং চান যেখানেই তারা যাই হোক না কেন তারা না. একই ক্ষেত্রে যখন ইন্টারনেটে প্রযোজ্য. কেউ খুশি যখন অন্যরা যা কর্ম এবং দিক এক তার অনলাইন জীবন লাগে এ ঘেঁষতে হয় হবে. আমি আপনি পিভট পয়েন্ট দিয়ে রেঞ্জ ট্রেডিং খুব নিজেকে রক্ষা করতে হবে. কখনও কখনও এটি নিজেকে রক্ষা করার জন্য যখন অনলাইন ডেটা প্রেরণের ভাল হয়. এই কারণ কিছু তথ্য খুব সংবেদনশীল স্পষ্টভাবে ইন্টারনেটের মাধ্যমে প্রেরণ করা হয় হয়. এই নিবন্ধে, আমি আপনি মাধ্যমে গাইড করতে হবে আপনি সেরা ভিপিএন সেবা সঙ্গে আপনার তথ্য এবং অনলাইন কার্যক্রম রক্ষা করতে পারে কিভাবে. পরে তাদের মহানগর ডিবি কার্যালয়ে নিয়ে যাওয়া হয়। প্রাথমিক জিজ্ঞাসাবাদ শেষে দুপুরে তাদের সাংবাদিকদের সামনে হাজির করা হয়। পরে অভিযানের তথ্য জানান ডিবি কর্মকর্তারা। এসময় মহানগর গোয়েন্দা পুলিশের উপ-কমিশনার আবু আহাম্মদ আল-মামুন উপস্থিত ছিলেন।\nপজিশন ট্রেডের সুবিধাঃ আপনার AdSense পিভট পয়েন্ট দিয়ে রেঞ্জ ট্রেডিং অ্যাকাউন্ট তৈরি করতে এই ধাপগুলি অনুসরণ করুন।\nগার্হস্থ্য আর্থিক বাজারে, ইতিবাচক দিক থেকে কোম্পানি অনেক বছর অভিজ্ঞতা এবং প্রযুক্তি সঙ্গে দাঁড়িয়েছে, যা অনেক প্রতিযোগীদের গর্ব করতে পারেন না। সমমূল্যে, তার আকার এবং টার্নওভার কারণে উন্নয়নে বড় বিনিয়োগ করতে সক্ষম, পাশাপাশি একটি অনন্য পণ্য লাইন উন্নতি। কোম্পানীটি সারা বিশ্বে অনেক অফিস এবং রাশিয়ার একটি শাখার নেটওয়ার্ক রয়েছে। অবশেষে, আমি যা বলতে চাই তা হলো মন্দাটি যদি শেষ হয়ে যায় তবে পিভট পয়েন্ট দিয়ে রেঞ্জ ট্রেডিং আমাদের কাঁধের দামের চাপ কমিয়ে আনা হবে না। আপনি যুক্তিসংগত মূল্য নির্ধারণ করার উপায় খুঁজে বের করতে হবে।\nসমস্ত অভিযোগ প্রথম ক্ষেত্রে নিবন্ধন করতে হবে রিলেশনশিপ ম্যানেজারের কাছে যিনি প্রয়োজন অনুযায়ী আমাদের সাথে যোগাযোগ করবেন।\n০১: প্রাইমারি ষ্টক মার্কেট একটি দেশের অর্থনীতিতে একটি গুরুত্বপূর্ণ প্রভাব ফেলে: এটার অগ্রগতির মাত্রা এবং প্রভাব প্রাইমারি মার্কেটের উপর বিরাটভাবে প্রভাব বিস্তার করে। প্রাইমারি মার্কেটে কোম্পানিগুলো সাধারণত তাদের IPO প্রবর্তন করে। নিয়মানুসারে, এই মার্কেটে সিকিউরিটিজের ক্রেতারা ব্যাক্তিগত বা প্রতিষ্ঠানিক (বিনিয়োগ তহবিল, বিমা প্রতিষ্ঠানসমূহ, ইত্যাদি) বিনিয়োগকারী। প্রাইমারি মার্কেটের সিকিউরিটি বিবেচিত হয় সরাসরি বা মধ্যস্ততাকারিদের মাধ্যমে বিনিয়োগকারীদের মধ্যে লেনদেনের মাধ্যমে। কিছু ক্ষেত্রে, মাছ ধরার প্রেমীদের angler- ক্রীড়াবিদ দ্বারা সংগৃহীত floats, নির্মাণের অভিজ্ঞতা থেকে উপকৃত হতে পারে।\nবিডি ফরেক্স রাইডার প্লানেট একটি অনলাইন ভিত্তিক ফরেক্স কমিউনিটি পিভট পয়েন্ট দিয়ে রেঞ্জ ট্রেডিং যেখানে কাউকে ফরেক্স ট্রেডিংয়ে অনুপ্রাণিত করা হয়না । কেবল মাত্র যারা ফরেক্স ট্রেডিংয়ের যাবতীয় ঝুকি গ্রহন সম্পর্কে সচেতন, এবং বর্তমানে ফরেক্স ট্রেডিং-এর সহিত জড়িত আছেন শুধুমাত্র তাদের ফরেক্স শেখা এবং উন্নত ট্রেডিংয়ের জন্য সহযোগিতা প্রদান করার চেষ্টাই বিডি ফরেক্স রাইডার প্লানেটের উদ্দেশ্য। প্রশ্ন: স্বায়ত্বশাসিত ও বেসরকারী প্রতিষ্ঠানে এ বিষয়ের শিক্ষার্থীদের চাকরীর সুযোগ কেমন ?\nপূর্ববর্তী ক্লোজ লাইনের জন্য রঙ – সক্রিয় করে পূর্ববর্তী ক্লোজ লাইন এবং সেটিকে সেট করে একটি রঙে (অক্ষম করা থাকে যতক্ষণ রঙটি সেট করা থাকে কিছু নেই -এ)। তিমধ্যেই আপনার বেশ কিছু গুরুত্বপূর্ণ ইন্ডিকেটর সম্পর্কে জেনেছেন এবং এদের আলাদা আলাদা ব্যাবহার সম্পর্কেও দেখেছেন। কোর্সের শুরু থেকেই আমরা বলে আসছি, পিভট পয়েন্ট দিয়ে রেঞ্জ ট্রেডিং ফরেক্স ট্রেড এর সাথে সম্ভাবনা কথাটি অনেক বেশী পরিমান জড়িত। এক এক জন দক্ষ ট্রেডার এর কাজ হচ্ছে এই সম্ভাবনা শব্দটিকে বাস্তবে রূপান্তরিত করা।


পুরুষের ত্বকের সমস্যার সমাধান - Uttarbanga Sambad | Latest news and happening about North Bengal today\nin জীবনযাপন, শিরোনাম, সুস্থ থাকুন, স্বাস্থ্য ও জীবনচর্যা\nডিজিটাল ডেস্ক: ছেলেদের ত্বক তুলনামূলক বেশ রুক্ষ হয়ে থাকে। রোদ, ঘাম, দূষণ- এসবের কারণে প্রতিদিন ক্ষতি হয় ত্বকের। সাবান ত্বকের স্বাভাবিক তেল শুষে নিয়ে ত্বককে রুক্ষ করে ফেলে। মিশ্র ও তৈলাক্ত ত্বকের অধিকারী পুরুষেরা মাইসেলার ওয়াটার সমৃদ্ধ টোনার ত্বককে পরিষ্কার করার জন্য ব্যবহার করতে পারেন। তৈলাক্ত ত্বকে ‘ক্লে মাস্ক’ খুব ভালো কাজ করে। তাই পুরুষের ত্বকের সমস্যার সমাধান গুলি হল —\n১) সকাল ১০টা থেকে দুপুর ২টো পর্যন্ত কম রোদে বের হওয়ার চেষ্টা করতে হবে। প্রতি তিন-চার ঘণ্টা পর পর সানস্ক্রিন ব্যবহার করতে হবে।\n২) নিয়মিত প্রতিদিন ময়েশ্চারাইজার ব্যবহার করুন।\n৩) ত্বক ভাল রাখতে মুখ ভাল করে ধুতেই হবে।\n৪) সারাদিন পর্যাপ্ত পরিমাণে জল খেতে হবে। কারণ শরীরে জলের অভাব ঘটলে ত্বকের উপর প্রভাব পড়ে।\n৫) রাতে মুখ ধোওয়ার পর নাইট ক্রিম ব্যবহার করুন ।\nTags: Boys' skindehydrationmoisturizernight creampollutionSunscreen\nউত্তরপ্রদেশে কটাক্ষের লড়াই যোগী-অখিলেশের\nলোকগানের মাধ্যমে মানসিক অসুস্থতা নিয়ে সচেতনতার বার্তা\nসকালের কিছু অভ্যেস বাড়িয়ে দিতে পারে আপনার ত্বকের সৌন্দর্য, জেনে নিন\nডিজিটাল ডেস্কঃ সকালে ঘুম থেকে উঠে আপনি কী কী করছেন, তার উপরেই অনেকটা নির্ভর করে আপনার ত্বকের সৌন্দর্য। সত্যি কথা...\nদূষণে কমছে ভারতীয়দের আয়ু, দাবি গবেষণায়\nত্বকের জেল্লা ধরে রাখতে কাঁচা দুধের বাজিমাত\nবাস চালাতে ডিজেলের বদলে কেরোসিন? পরিবেশ দূষণের প্রবল আশঙ্কা\nজলাশয় প্লাস্টিকমুক্ত করে বাসিন্দাদের সচেতন করল এনসিসি ক্যাডেটরা\nঅনাস্থা আনার প্রস্তুতিতে পঞ্চায়েতের কাজই স্তব্ধ! বিক্ষোভ বাসিন্দাদের\nদালালরাজ খতমের বার্তা


মালদ্বীপে গুরুত্বপূর্ণ অবদান রাখছেন বাংলাদেশিরা – www.abhijug.com\nনাসরিন আক্তার রুপা ঢাকা: বাংলাদেশের কর্মীরা মালদ্বীপের বিভিন্ন খাতে গুরুত্বপূর্ণ অবদান রাখছেন বলে জানিয়েছেন ঢাকা সফররত দেশটির উপ-রাষ্ট্রপতি ফয়সাল নাসিম।\nমঙ্গলবার (২৩ নভেম্বর) রাজধানীর হোটেল ইন্টারকন্টিনেন্টালে প্রবাসী কল্যাণ ও বৈদেশিক কর্মসংস্থানমন্ত্রী ইমরান আহমদের সঙ্গে অনুষ্ঠিত এক বৈঠকে তিনি এ কথা বলেন। বৈঠকে মালদ্বীপের শ্রমবাজার পরিস্থিতি, বাংলাদেশি কর্মীদের এবং দু’দেশের সৌহার্দ্যপূর্ণ সম্প্রীতি নিয়ে আলোচনা করেন।\nমালদ্বীপের উপ-রাষ্ট্রপতি ফয়সাল নাসিম বলেন, মালদ্বীপ ও বাংলাদেশ প্রায় এক ও অভিন্ন সংস্কৃতির দেশ। সুদূর অতীতকাল থেকে দু’দেশের মধ্যে ভ্রাতৃত্বপূর্ণ সম্পর্ক বজায় রয়েছে। বাংলাদেশি কর্মীরা মালদ্বীপের বিভিন্ন খাতে গুরুত্বপূর্ণ অবদান রাখছেন।\nদক্ষতা উন্নয়নে বাংলাদেশে নানা কার্যক্রমের প্রশংসা করে তিনি কারিগরি শিক্ষার মাধ্যমে মালদ্বীপের যুবকদের দক্ষতা উন্নয়নে সহযোগিতা নেওয়ার আগ্রহ জানান।\nবৈঠকে মালদ্বীপে অবস্থানরত সব বাংলাদেশিকে ভ্যাকসিনেশনের আওতায় আনার জন্য দেশটির সরকারকে ধন্যবাদ জানান প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ।\nবাংলাদেশি কর্মীরা যাতে নিয়মতান্ত্রিকভাবে মালদ্বীপসহ সব দেশে অবস্থান করেন সে বিষয়ে সরকারের দৃঢ় অবস্থান তুলে ধরেন মন্ত্রী।\nবৈঠকে আরও উপস্থিত ছিলেন মালদ্বীপের উচ্চশিক্ষামন্ত্রী ড. ইবরাহিম হাসান ও স্বাস্থ্যমন্ত্রী আহমেদ নাসিম, প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিব ড. আহমেদ মুনিরুছ সালেহীন, মালদ্বীপের পররাষ্ট্র সচিব আব্দুল গফুর মোহাম্মদ, ঢাকায় নিযুক্ত মালদ্বীপের রাষ্ট্রদূত শিরুজিমাথ সমির, ওয়েজ আর্নার্স কল্যাণ বোর্ডের মহাপরিচালক মো. হামিদুর রহমান, জনশক্তি কর্মসংস্থান ও প্রশিক্ষণ ব্যুরোর মহাপরিচালক মো. শহীদুল আলম প্রমুখ।


হৃদরোগ পেপটিক আলসার ও অ্যাজমা রোগীরা রোজা রাখবেন যেভাবে – খবর বাংলা . কম\nঅতিরিক্ত ওজন: যাদের ওজন অতিরিক্ত, তাদের ক্ষেত্রে রোজা ওজন কমানোর জন্য এক সহজ ও সুবর্ণ সুযোগ। ওজন কমে যাওয়ার বিভিন্ন রোগ থেকে বেঁচে থাকা যায় যেমন উচ্চ রক্তচাপ, হৃদরোগসহ শ্বাসকষ্টজনিত রোগ, বাতের ব্যথা, অস্টিওআরথ্রাইটিস, গাইড ইত্যাদি। আবার ওজন কমাতে পারলে কোলেস্টেরলের মাত্রাও কমে আসে। হৃদরোগী এবং উচ্চ রক্তচাপ: রোজার মাধ্যমে ডায়াবেটিস ও কোলেস্টেরল নিয়ন্ত্রণ হওয়ার ফলে যারা হূদরোগে অথবা উচ্চ রক্তচাপে ভোগেন তাদের জন্য রোজা অত্যন্ত উপকারী। এতে শরীরের, বিশেষ করে রক্তনালীর চর্বি হ্রাস পায়, রক্তনালীর এথেরোস্ক্লেরোসিস কমাতে সাহায্য করে, যা হৃদরোগের ঝুঁকি কমায় ও উচ্চ রক্তচাপ নিয়ন্ত্রণে সাহায্য করে। পেপটিক আলসার:একসময় ধারণা করা হতো, পেপটিক আলসারে আক্রান্ত রোগীরা রোজা রাখতে পারবেন না, তাদের ঘন ঘন খাওয়া খেতে হবে, অনেকক্ষণ পেট খালি রাখা যাবে না। অনেকে মনে করেন রোজা পেপটিক আলসারের ক্ষতি করে এবং এসিডের মাত্রা বাড়ায়। কিন্তু প্রকৃতপক্ষে এসব ধারণা ঠিক নয়। রোজায় নিয়ন্ত্রিত খাওয়া-দাওয়ার ফলে এসিডের মাত্রা কমে যায়। তাই সঠিকভাবে রোজা রাখলে এবং সঠিক খাবার দিয়ে সেহেরি ও ইফতার করলে রোজা বরং আলসারের উপশম করে, অনেক সময় আলসার ভালো হয়ে যায়। এছাড়া রোজা গ্যাস্ট্রাইটিস, আই বি এস ইত্যাদি রোগের উপকারী। শ্বাসকষ্ট বা অ্যাজমা রোগী: যারা এই সমস্ত রোগে ভোগেন, তাদেরও রোজা রাখতে কোনো অসুবিধা নেই। রোজায় এ ধরনের রোগ সাধারণত বৃদ্ধি পায় না। বরং চিন্তামুক্ত থাকায় এবং আল্লাহর প্রতি সরাসরি আত্মসমর্পণের ফলে এ রোগের প্রকোপ কমই থাকে। প্রয়োজনে রাতে একবার বা দুইবার ওষুধ খেয়ে নিবেন, যা দীর্ঘক্ষণ শ্বাস নিয়ন্ত্রণে রাখে। এ ধরনের ওষুধ বাজারে সহজেই পাওয়া যায়। দিনের বেলায় প্রয়োজনে ইনহেলার বা নেবুলাইজার জাতীয় ওষুধ ব্যবহার করা যায়, এতে রোজা নষ্ট হবে না। উপসংহারে বলা যায়, রোজা যেহেতু আল্লাহতায়ালার জন্য এবং আল্লাহ এর পুরস্কার দিবেন, তাই কেউ যদি মনে করেন আমি আল্লাহর জন্যই রোজা রাখব, যা হবার হবে, তবে কোনো সমস্যাই হবে না। আর যারা মনে করবে রোজা রাখলে নানা রকমের সমস্যা হবে, রোগের প্রকোপ বৃদ্ধি পাবে, নানা রকম জটিলতা হবে, তাদের এসব সমস্যা হবার সম্ভাবনাই বেশি। দৈহিক রোজার সাথে সাথে অন্তরের রোজাটাই আসল, তাই কোনো অজুহাত বা আলস্য করে রোজা পালন থেকে বিরত থাকা উচিত নয়। লেখক: ডিন, মেডিসিন অনুষদ, অধ্যাপক, মেডিসিন বিভাগ, বঙ্গবন্ধু শেখ মুজিব মেডিক্যাল বিশ্ববিদ্যালয়\nচশমা ছাড়াই স্পষ্ট দেখার ছোট্ট কৌশল !\nচোখের ক্রটির কারণেই চশমা অনেকেরই নিত্যসঙ্গী। কিন্তু প্রয়োজনের সময় চশমা খুঁজে না পেলে বা কোনো কারণে চশমাটি ব্যবহারের অনুপযোগী হয়ে পড়লে আপাতকালীন সময়র জন্য একটি কৌশল ব্যবহার করা যেতে পারে। খবর ইন্ডিপেন্ডেন্টের। কৌশলটি হলো, নিজের তর্জনী এবং বুড়ো আঙ্গুল ব্যবহার করে ছোট্ট একটি রিং তৈরি করতে হবে। এবং তার মধ্য দিয়ে কোনোকিছুর দিকে তাকালে […]\nরোজায় প্রতিদিনের খাবারের মেন্যুতে আসে ভিন্নতা। অনেকেই মনে করেন রোজায় ১৪/১৫ ঘণ্টা না খেয়ে থেকে স্বাস্থ্যহানি ঘটতে পারে। তাই ইফতার ও সেহরিতে বেশি বেশি খাওয়া ভালো। তাই রোজায় রকমারি খাবারের আয়োজন বেড়ে যায়, যা অনেক ক্ষেত্রেই স্বাস্থ্য উপযোগী নয়। তবে দৈনিক চাহিদার প্রতি লক্ষ্য রেখেই এসময় খাদ্য নির্বাচন করা দরকার। রোজা পালনের জন্য […]


MAMATA BANERJEE : দুর্গাপুজোর সেরা চমক। গান গাইলেন মুখ্যমন্ত্রী - Rplus\nHome » কলকাতা » MAMATA BANERJEE : দুর্গাপুজোর সেরা চমক। গান গাইলেন মুখ্যমন্ত্রী\nসঞ্জু সুর, রিপোর্টার : তিনি ব‌ই লিখেছেন, তিনি কবিতা লিখেছেন, ছড়া লিখেছেন, গান লিখেছেন, গানের সুর ও দিয়েছেন। বিভিন্ন অনুষ্ঠানে তাঁকে আমরা গানের ছন্দে গলা মেলাতেও দেখেছি। এবার তিনি নিজেই নিজের লেখা ও সুর দেওয়া গান গেয়েছেন। তিনি আর কেউ নন, তিনি মমতা বন্দ্যোপাধ্যায়।\nবুধবার দেবী পক্ষের শুরুতেই মহালয়ার পূণ্য লগ্নে যখন নজরুল মঞ্চে জাগো বাংলার উৎসব সংখ্যার প্রকাশ হবে, সেই একই মঞ্চে প্রকাশিত হতে চলেছে গানের একটি অ্যালবাম। যে অ্যালবামের নাম “জননী।” মুখ্যমন্ত্রী মমতা বন্দ্যোপাধ্যায়ের লেখা আটটি গান থাকছে এই অ্যালবামে। যার একটি গান গেয়েছেন স্বয়ং মমতা বন্দ্যোপাধ্যায় নিজে। নারী শক্তির অন্যতম প্রতিরুপ দেবী দুর্গার আবাহনের সমকালে অ্যালবামের মূল থিম ও নারী শক্তি।\nগানের কথায় তাই বারবার এসেছে সেই নারী শক্তির কথা। বাংলার মা বোনেদের আর্থিক ভাবে কিছুটা সাবলম্বী করার জন্য যে লক্ষীর ভান্ডার প্রকল্পের সূচনা তিনি করেছেন, গানের কথায় এসেছে তাদের বিষয়টাও। অ্যালবামে মোট আট টি গানের মধ্যে মমতা বন্দ্যোপাধ্যায় স্বয়ং একটি গান গেয়েছেন। তিনি ছাড়া গান গেয়েছেন ইন্দ্রনীল সেন, নচিকেতা, শ্রীরাধা বন্দ্যোপাধ্যায়, রূপঙ্কর, মনোময় ভট্টাচার্য, দেবজ্যোতি মিশ্র ও তৃষা। অ্যালবামের শুরুতেই মমতা বন্দ্যোপাধ্যায়ের নিজের গলায় রয়েছে দেবী দুর্গার স্তোত্র পাঠ। এর আগেও আমরা দেখেছি প্রতি বছর মন্ত্রী অরুপ বিশ্বাসের পুজোর থিম সং মমতা বন্দ্যোপাধ্যায় ই তৈরি করে দিয়েছেন। কিন্তু এবার তাঁর নিজের গলার গান শুনতে পাবেন বঙ্গবাসী, যা এই পুজোর একটা অন্যতম আকর্ষণীয় বিষয় হতে চলেছে।\nPosted in,কলকাতা Tagged chief minister mamata banerjee, Janani, Mamata Banerjee, Music album\nফের পেট্রোপণ্যের মূল্যবৃদ্ধিমঙ্গলে মন্দিরে মস্তক মুণ্ডন ! আশিস দাস বললেন “প্রায়শ্চিত্ত করছি।”\n৭-১০ দিন সময় চাইলেন রাজীব…\n১৯৭১ সালের আগে কি এই দেশে ছিলেন? তবেই বিয়ে করবে পাত্র….


কখন পিসিকে ম্যালওয়্যার মুক্ত করানো প্রায় অসম্ভব হয়ে উঠে? | টেকহাবস\nআমাদের জীবনের ক্ষেত্রে যেমন “আজরাইল (জম দূত)” নাম শুনে আমরা আঁতকে উঠি, কম্পিউটারের জন্য ম্যালওয়্যার তেমনি একটি ভয়ংকর নাম। সৌভাগ্যবশত, টেকহাবস আপনাকে প্রতিনিয়ত নানান টাইপ সাইবার অ্যাটাক সম্পর্কে অবগত করিয়ে দেয় এবং বাঁচার উপায় শিখিয়ে দেয়। সাথে আপনার কম্পিউটারের পরম মিত্র অ্যান্টিভাইরাস সফটওয়্যার তো ইন্সটল থাকেই। আপনি সিস্টেম স্ক্যান করলেন এবং অ্যান্টিভাইরাস প্রোগ্রাম ম্যালওয়্যার ডিটেক্ট করলো আর আপনি সেটাকে ডিলিট ও করে দিলেন, কিন্তু তারপরেও দেখছেন ব্রাউজারের হোমপেজ হাইজ্যাক হয়ে যাচ্ছে, উল্টাপাল্টা পপআপ ম্যাসেজ ওপেন হচ্ছে, এবং কম্পিউটার স্লো হয়ে রয়েছে। “আরে হচ্ছে টা কি? তাহলে কি আপনার অ্যান্টিভাইরাস প্রোগ্রামটি ঘুমিয়ে রয়েছে?” — এক্ষেত্রে হতে পারে আপনার কপাল খারাপ, আর আপনার কম্পিউটার হয়তো বা অ্যাডভান্স পারসিসট্যান্ট ম্যালওয়্যার (এপিটি) (Advanced Persistent Malware) এর কবলে পড়েছে। এটিকে সহজ বাংলায় গোঁয়ার টাইপের থ্রেট বলতে পারেন, যেটার ইনফেকশন আপনার কম্পিউটারে লেগে গেলে পিসিকে ম্যালওয়্যার মুক্ত করা অসম্ভব হয়ে পরে।\nআরো পড়ুন: এপিইউ, সিপিইউ, জিপিইউ | এদের মধ্যে পার্থক্য? — ব্যাখ্যা\nআরো পড়ুন: আপনার নতুন কম্পিউটার'টি দোকান থেকেই ভাইরাস দ্বারা আক্রান্ত নয় তো?\nআরো পড়ুন: স্মার্ট স্পীকার কি? কেন আপনার স্মার্ট স্পীকার প্রয়োজনীয় হবে?\nlabelকম্পিউটার ভাইরাস, নিরাপত্তা, পারসিসট্যান্ট থ্রেট, ম্যালওয়্যার, সিকিউরিটি\naccess_time August 16, 2017 December 15, 2017 chat_bubble8\naccess_time December 15, 2016 December 28, 2016 chat_bubble20\naccess_time February 22, 2016 June 11, 2017 chat_bubble1


ঢাকা, শুক্রবার, ১৫ ফেব্রুয়ারি ২০১৯, ৩ ফাল্গুন ১৪২৫, ৯ জমাদিউস সানি ১৪৪০\n২০১৮ জুলাই ১০ ১০:০০:০৩\nদ্য রিপোর্ট ডেস্ক: বহিরাগতরা কেন তাজমহলে নামাজ পড়তে আসবেন? প্রশ্ন করল সুপ্রিম কোর্ট। জানিয়েদিল আগ্রার বাসিন্দা নন এমন কেউ এখানে শুক্রবারের মাজ পড়তে পারবেন না। প্রয়োজনে শহরে অন্য মসজিদে গিয়ে প্রার্থনা করতে হবে তাঁদের। খবর এনডিটিভির।\nকেন এরকম কথা বলছে দেশের সর্বোচ্চ আদালত? বিষিয়টির সূত্রপাত বেশ কয়েক মাস আগে। প্ৰশাসনএক নির্দেশিকা প্রকাশ করে জানায় আগ্রার বাসিন্দা ছাড়া অন্য কেউ এখানে শুক্রবারের নামাজ পড়তে পারবেন না। আপত্তি তোলে মসজিদের একাংশ। বেশ কয়েক দফা আলোচনার পর সমাধান সূত্রে বের না হওয়ায় তারা সুপ্রিম কোর্টের দ্বারস্থ হন। গত জানুয়ারি মাসে মামলা দায়ের হওয়ার পর শুনানি শুরু হয়। শেষ সর্বোচ্চ আদালতে আবেদনকারীদের দাবি খারিজ হয়ে গেল। মানে এখন থেকে আগ্রার বাসিন্দা নন এমন কেউ মমতাজের স্মৃতি বিজড়িত এই সৌধে শুক্রবারের নামাজ পড়তে পারবেন না।\nসুপ্রিম কোর্টের দুই বিচারপতি একে সিক্রি এবং অশোক ভূষণের ডিভিশন বেঞ্চ এই রায় দিয়ে মন্তব্য করে তাজমহল বিশ্বের সাতটি আশ্চর্যের একটি। তাই শহরের বাইরে থেকে আসা পর্যটকরা অন্য্ মসজিদে গিয়ে নামাজ পড়তে পারেন।\nএ বছররে ২৪ জানুয়ারি আগ্রা উন্নয়ন পর্ষদ এই মর্মে নির্দেশিকা জারি করে। তাতে স্পষ্ট বলা হয় দেশ বা পৃথিবীর অন্য্ জায়গা থেকে আসা পর্যটকরা তাজমহলের মধ্যে অবস্থিত মসজিদে শুক্রবার প্রবেশ করতে পারবেন না। পর্ষদের দাবি ছিল বেশি সংখ্যায় মানুষ সেখানে প্রবেশ করলে নিরাপত্তা বিঘ্নিত হতে পারে। সেটা যাতে না হয় তা নিশ্চিত করতেই নেওয়া হয়েছে এমন পদক্ষেপ। এখানা থেকেই বিবাদের শুরু।\nসর্বোচ্চ আদালতে মামলা করেন মসজিদের পরিচালন কমিটির প্রেসিডেন্ট সৈয়দ ইব্রাহিম হুসেন জাইদি। শুনানির সময় আবেদনকারীর তরফে বলা হয় এরকম নির্দেশ জারি করা বেআইনি। কিন্ত কোনও যুক্তিই মানতে চায়নি ডিভিশন বেঞ্চ। মানে আগ্রা উন্নয়ন পর্ষদের তরফে জারি করা নির্দেশিকা বলবৎ থাকছে।\nভারতের বহুল আলোচিত ‘নাগরিকত্ব বিল’ বাতিল\nআম্বানিদের দালাল মোদি: রাহুল\nসিরিয়া থেকে কয়েক সপ্তাহের মধ্যে সেনা প্রত্যাহার শুরু: মার্কিন সেনাপ্রধান\nপঞ্চগড়ে আহমদীয়াদের জলসা স্থগিত করেছে প্রশাসন\nঐক্যফ্রন্টের সংসদে না আসা রাজনৈতিক ভুল: প্রধানমন্ত্রী\nভালোবাসা দিবস নিয়ে রণবীর-দীপিকার পরিকল্পনা\nসবুজবাগে বাসা থেকে নটর ডেম কলেজছাত্রের লাশ উদ্ধার\nজার্মানি ও আমিরাত সফরে যাচ্ছেন প্রধানমন্ত্রী\n৪ সংস্থার অনাপত্তিতেই ভবন নির্মাণের নকশা অনুমোদন\nঢাকা-কিশোরগঞ্জ রুটে সাড়ে ৪ ঘণ্টা পর ট্রেন চলাচল শুরু\nট্রাম্প-কিম হ্যানয়ে দ্বিতীয় বৈঠকে বসবেন\nকাশ্মিরে ভারী তুষারপাতে নিহত ১২\nযশোরে ছাত্রলীগ কর্মীকে বোমা মেরে হত্যা\nগুজব ছড়ানোর বড় প্লাটফর্ম সামাজিক যোগাযোগ মাধ্যম: তথ্যমন্ত্রী


মধুবনের ১ কেজি দইয়ে পাওয়া গেল ৮০০ গ্রাম! – www.boishakhinews24.com\nমধুবনের ১ কেজি দইয়ে পাওয়া গেল ৮০০ গ্রাম!\nপ্রকাশিতকাল: ৯:৩৯:০৮, অপরাহ্ন ১৮ নভেম্বর ২০১৮, সংবাদটি পড়েছেন ১০৩ জন\nবৈশাখী নিউজ ডেস্ক: মধুবন সুইটসের প্রতি কেজি দই ২২২ টাকা দরে বিক্রি হয়। সেই হিসেবে দইয়ের হাঁড়ি ছাড়া ওজন হওয়ার কথা এক হাজার গ্রাম বা এক কেজি। কিন্তু ওজন করলে হাঁড়ি ছাড়া পাওয়া যাচ্ছে মাত্র ৮০০ গ্রাম দই। বাকি ২০০ গ্রামই হাওয়া! এভাবেই ক্রেতাদের বিশ্বাস ভঙ্গ করে দীর্ঘদিন ধরে মুনাফা করে আসছে মধুবন সুইটস। ক্রেতাদের ঠকিয়ে দই বিক্রি করে প্রতি কেজিতে ৪২ টাকা করে বাড়তি মুনাফার অভিযোগ উঠেছে তাদের বিরুদ্ধে।\nরবিবার (১৮ নভেম্বর) রাজধানীর ধানমন্ডিতে অবস্থিত মধুবন সুইটসের দোকানকে এই অভিযোগের ভিত্তিতেই ভোক্তা অধিকার সংরক্ষণ অধিদফতর ৩০ হাজার টাকা জরিমানা ও দোকানটি সিলগালা করেছে। অভিযান পরিচালনা করেন ভোক্তা অধিকার সংরক্ষণ অধিদফতরের সহকারী পরিচালক জান্নাতুল ফেরদৌস।\nতিনি বলেন, মধুবন সুইটসের এক কেজি ওজনের দইয়ের হাঁড়িতে ২০০ গ্রাম কম পাওয়া যায়। এভাবে তারা ক্রেতাদের ঠকিয়ে আসছে। এছাড়া তাদের এ শোরুমে মেয়াদোক্তীর্ণ বিস্কুটও পাওয়া যায়। এ কারণে তাদের ৩০ হাজার টাকা জরিমানা করা হয়েছে।\nতিনি আরও বলেন, একই অভিযোগের ভিত্তিতে মুসলিম সুইটস ও বিক্রমপুর সুইটসকেও বিভিন্ন অংকের জরিমানা করা হয়। এছাড়া তাদের বিরুদ্ধেও আইনি প্রক্রিয়া চলমান রয়েছে।\nভোক্তা অধিকার ছাড়াও ট্যারিফ কমিশন এ ভেজালবিরোধী অভিযানে অংশগ্রহণ করে। এ সময় ট্যারিফ কমিশনের টিম লিডার উপ-প্রধান ইউসুফ আলী মজুমদার উপস্থিত ছিলেন।\n« ভারতের তামিলনাড়ুতে ঘূর্ণিঝড়ে নিহত ৩৩ (Previous News)\n(Next News) দেশের ২৩টি জেলা এইডস ঝুঁকিপূর্ণ »


নিখোঁজ বাবাকে খুঁজে ফিরছে ১০ মা‌সের নাঈমা – Dhaka Today: 24X7 Online News Portal\nব্যানারে থাকা নিখোঁজ বাবার ছবিটার দিকে তাকিয়ে ১০ মাস বয়সী শিশু নাঈমা সুলতানা বারবার বলছে, ‘বাবাই, বাবাই, বাবাই।’ তবে তার ডাকে সাড়া নেই নির্বাক বাবার, উত্তর দিচ্ছে না মায়াবী মুখের ছোট্ট শিশুর ডাকে।\nসাড়া দেয়ার উপাও নেই। কেননা নাঈমার বাবা শওকত আকবর গত ৫ দিন ধরে নিখোঁজ রয়েছেন।\nমঙ্গলবার (১১ সে‌প্টেম্বর) ক্রাইম রিপোর্টাস এসোসিয়েশন অব বাংলাদেশ (ক্র্যাব) কার্যালয়ে সংবাদ সম্মেলনে নিখোঁজ বাবা অ্যাডভোকেট মো. শওকত আকবরের ছবি দেখে এভাবেই ডাকছিলেন নাঈমা সুলতানা।\nসংবাদ সম্মেলনে অ্যাডভোকেট মো.শওকত আকবর স্ত্রী সানিয়া আক্তার বলেন, ‘দশ মাস বয়সী বাচ্চা আমার। এখনও কোনও শব্দ ভালোভাবে উচ্চারণ করতে পারে না। শুধু বাবা ডাকতে পারে। কিন্তু তার বাবা নিখোঁজ হওয়ার পর থেকে শুধু ‘বাবাই বাবাই’ ডাকতেই আছে।’\nস্বামীর নিখোঁজ হওয়া প্রসঙ্গে তিনি বলেন, ‘আমার স্বামী ঢাকা আইনজীবী সমিতির সদস্য। চলতি মাসের ৭ সেপ্টেম্বর সকাল সাড়ে ১২টার দিকে মিরপুরের পল্লবীতে আমাদের বাসার পাশেই মধু বেপারী জামে মসজিদে জুমার নামায পড়তে যায়। নামাজের আগে তার চুলে কালি করে দেই এবং কি জামা পরে যাবে সেটাও ঠিক করে দেই। নামাজের পরে আমরা একসঙ্গে একটা বিয়ের অনুষ্ঠানে যাবো বলে ঠিক করি। কিন্তু নামাজ পড়ে তিনি আজোপর্যন্ত বাসায় ফিরে আসেনি।’\nতিনি আরও ‘আমার স্বজন ও তার বন্ধুদের বাড়ির ঠিকানায় খুঁজ নিয়েও কোনও সন্ধান পাইনি। নিখোঁজের দিনে সন্ধ্যায় আমি নিজেই পল্লবী থানায় একটি জিডি করি এবং র্যা ব-৪ একটি অভিযোগ করি।’\nসানিয়া আক্তার বলেন, ‘নিখোঁজের পরে বাসার সিসিটিভি ফুটেজে দেখেছি, সে যখন বের হচ্ছিল। তখন বাসার গেটের বাহিরে একজন লোক ফোনে কথা বলছিল এবং আমার স্বামীর দিকে বারবার তাকাচ্ছিল। তবে তাকে আমি কখনও দেখিনি। এছাড়া মসজিদ ফুটেজে দেখেছি, যখন মসজিদ থেকে তিনি বের হচ্ছিলেন, তখন তার পেছনে অল্প কিছু লোক ছিল। তারপরই হয়তো তাকে তুলে নিয়ে গেছে।’\nকাউকে সন্দেহ হয় কিনা- জানতে চাইলে বলেন, ‘আমার স্বামীর গ্রামের বাড়ি লক্ষ্মীপুরের সম্পত্তি নিয়ে তার বাবার চাচাতো ভাই মো. আলী খোকন, শওকত আলী বাবুল ও আমজাদ আলী বাদলদের সাথে দীর্ঘদিন যাবৎ মনোমালিন্য চলছিল। এমনকি তারা বিভিন্ন সময় আমার স্বামীকে মেরে ফেলার হুমকি দিতো। এনিয়ে গত বছরের ১৭ অক্টোবর পল্লবী থানায় একটি জিডি করেন, যার নম্বর ১৩৫২/১৭ ইং। আর এই বিরোধের শুরু হয় ২০০৯ সাল থেকে। আমার সন্দেহ হয় তারা কোনও কিছু করতে পারে। তবে আমি আপনাদের নিশ্চিত করতে চাই- তারা ছাড়া আমার স্বামীর অন্য কোনও শত্রু নেই। আমার স্বামী একজন ভালো মানুষ, তিনি কোনও রাজনৈতিক দলের সাথে জড়িত নন। তিনি কখনও রাজনৈতিক দলের সাথে জড়িত ছিলেন না।’\nযেকোনও কিছুর বিনিময়ে তিনি তার স্বামীকে ফেরত পেতে প্রধানমন্ত্রী শেখ হাসিনা ও স্বরাষ্ট্রমন্ত্রীর সহায়তা কামনা করেন।


বি’বাড়িয়ায় যুবলীগের দু’গ্রুপের সম্মেলনে ১৪৪ ধারা জারি\nস্টাফ রিপোর্টার, ব্রাহ্মণবাড়িয়া ॥ জেলার আশুগঞ্জে উপজেলা আওয়ামী লীগের কার্যালয়ে যুবলীগের দু’গ্রুপের একই সময় বর্ধিত সভা ডাকায় ১৪৪ ধারা জারি করেছে আশুগঞ্জ উপজেলা প্রশাসন। মঙ্গলবার দুপুর ১২টা থেকে রাত ১২টা পর্যন্ত আশুগঞ্জ বাজার, উপজেলা আওয়ামী লীগ কার্যালয় ও ঢাকা-সিলেট মহাসড়কের গোলচত্বর এলাকায় সভা-সমাবেশ নিষিদ্ধ করেছে উপজেলা প্রশাসন।\nধামরাইয়ে মাদকাসক্ত ছেলেকে পুলিশে দিলেন বাবা\nনিজস্ব সংবাদদাতা, সাভার, ৯ ডিসেম্বর ॥ মঙ্গলবার ধামরাইয়ে মাদকাসক্ত ছেলে নুরুল ইসলামকে পুলিশে ধরিয়ে দিলেন বাবা শহিদ মোল্লা। পরে ভ্রাম্যমাণ আদালত ওই ছেলেকে ছয় মাসের কারাদ- দেয়। এ সময় অপর এক মাদক বিক্রেতাকেও একই কারাদ- প্রদান করা হয়। পৌরসভার চন্দ্রাইল এলাকার বাসিন্দা শহিদ মোল্লা জানান, কয়েক বছর ধরে তার ছেলে বিভিন্ন ধরনের মাদকদ্রব্য সেবন করে আসছে। মাদকের টাকা যোগাড় করতে নুরুল তার মা ও বোনের স্বর্ণালঙ্কারসহ সংসারের নিত্যপ্রয়োজনীয় জিনিসপত্রও বিক্রি করে দিয়েছে। টাকা না পেলে পরিবারের সবাইকে মারধর করে টাকা-পয়সা ছিনিয়ে নিত।\nহবিগঞ্জে সাংবাদিক তুহিনের চেষ্টায় মা-বাবার খোঁজ পেল শিশু হেনা\nজনকণ্ঠ রিপোর্ট ॥ দৈনিক জনকণ্ঠের হবিগঞ্জ সংবাদদাতা রফিকুল হাসান চৌধুরী তুহিনের প্রচেষ্টায় হারিয়ে যাওয়া তিন বছরের শিশুকন্যা হেনা বেগমকে মা-বাবার কোলে তুলে দেয়া হয়েছে। এদিকে হেনাকে ফিরে পেয়ে পাগল প্রায় এই মা-বাবা এখন আনন্দে আত্মহারা। মঙ্গলবার দুপুর পৌনে ১২টার দিকে হবিগঞ্জ সদর আধুনিক হাসপাতালের মেডিসিন বিভাগে ভর্তিকৃত রোগী সদর উপজেলাধীন ঢল গ্রামের বাসিন্দা রিক্সাচালক জাহেদ হোসেনের পাশে হেনাকে রেখে তার স্ত্রী মমতাজ বেগম ও দাদী রূপ চান বেগম ওষুধ আনতে বাইরে যান। এই ফাঁকে বাবার পাশ থেকে হেনা হেঁটে হেঁটে অন্যত্র চলে যায়। পরে মা-বাবাকে না পেয়ে শিশুটি কান্নায় ভেঙ্গে পড়লেও আশপাশের কেউ তাকে সান্ত¡না দেয়াত দূরের কথা, এমনকি আপনজনকে খুঁজে দেয়ার চেষ্টা করেনি। এমন সময় তথ্য সংগ্রহে এই হাসপাতালে আসা সাংবাদিক তুহিনের দৃষ্টিতে আসে শিশুকন্যাটি।\nলালমনিরহাটে জুয়ার আসর থেকে আটক পাঁচ\nনিজস্ব সংবাদদাতা, লালমনিরহাট, ৯ ডিসেম্বর ॥ জুয়া খেলার অপরাধে মঙ্গলবার দুপুরে লালমনিরহাটের ডিবি পুলিশ ৫ জন ছাত্রলীগ নেতাকর্মীকে আদালতে সোপর্দ করেছে। লালমনিরহাট ডিবি পুলিশের ভারপ্রাপ্ত কর্মকর্তা প্রদীপ কুমার জানান, সোমবার রাত সাড়ে ১২টায় জেলা শহরের রেলওয়ে বিএনপি কলোনির পিছনে জুয়া খেলা অবস্থায় ৫ জন যুবককে আটক করা হয়েছে। এরা হলেন বালাটারী গ্রামের ওসমান আলীর পুত্র নাসির উদ্দিন রিপন, একই এলাকার বাহার উদ্দিনের পুত্র আপিয়ার রহমান, একই গ্রামের মৃত নুরুল ইসলামের পুত্র আমগীর হোসেন, একই গ্রামের আজিজার রহমানের পুত্র জুয়েল ও একই গ্রামের ময়েন উদ্দিনের পুত্র রুবেল।\nহামলাকারীদের গ্রেফতারের দাবিতে কুড়িগ্রামে সড়ক অবরোধ\nস্টাফ রিপোর্টার, কুড়িগ্রাম ॥ কুড়িগ্রাম সরকারী কলেজের রাষ্ট্রবিজ্ঞান বিভাগের শিক্ষক মিজানুর রহমানের ওপর হামলাকারী সন্ত্রাসীদের গ্রেফতারের দাবিতে সাধারণ শিক্ষার্থীরা মঙ্গলবার বিক্ষোভ মিছিল ও রাস্তা অবরোধ করে। অপরদিকে একই দাবিতে শনিবার থেকে অনির্দিষ্টকালের জন্য শিক্ষকদের ডাকা কলেজ ধর্মঘট অব্যাহত রয়েছে। ফলে কুড়িগ্রাম সরকারী কলেজের শিক্ষা কার্যক্রম ভেঙ্গে পড়েছে।\nকুড়িগ্রাম জেলা ছাত্রলীগের পদ বঞ্চিত নেতাকর্মীদের হামলায় শিক্ষক প্রহৃত হওয়ার ঘটনায় জড়িত সন্ত্রাসীদের গ্রেফতারের দাবিতে সাধারণ শিক্ষার্থীরা বিক্ষোভ মিছিল করে। পরে কলেজ মোড় এলাকায় কুড়িগ্রাম-চিলমারী সড়ক এক ঘণ্টা অবরোধ করে রাখে। ফলে ঐ রুটে সব প্রকার যানবাহন চলাচল বন্ধ ছিল। এ সময় বক্তব্য রাখেন রাষ্ট্রবিজ্ঞান বিভাগের জীবন, ফিরোজ, ইতিহাস বিভাগের আব্দুল মতিন, বুলবুল আহমেদ প্রমুখ।\nপিরোজপুরে ৬ দিন পর ছাত্রের লাশ উদ্ধার\nনিজস্ব সংবাদদাতা, পিরোজপুর, ৯ ডিসেম্বর ॥ জেলার মঠবাড়িয়া উপজেলায় নিখোঁজ স্কুলছাত্র ফয়সাল আহমেদ তুহিন (৮) এর গলিত লাশ ৬ দিন পর মঙ্গলবার দুপুরে ঘোষের টিকিকাটা গ্রামের বাড়ির পাশের বাগান থেকে উদ্ধার করেছে থানা পুলিশ। নিহত ফয়সাল মাহমুদ তুহিন স্থানীয় তেতুলতলা সরকারী প্রাথমিক বিদ্যালয়ের দ্বিতীয় শ্রেণীর ছাত্র ও উপজেলার ঘোষের টিকিকাটা গ্রামের কাতার প্রবাসী বাদল জমাদ্দারের ছেলে। এ ঘটনায় জড়িত থাকার সন্দেহে প্রতিবেশী আশ্রাব আলীর কলেজ পড়ুয়া ছেলে ও বিকাশ ব্যবসায়ী সোয়েবকে (২২) আটক করেছে।\nলক্ষ্মীপুরে সন্ত্রাসী হামলায় দুই যুবলীগ কর্মী আহত\nনিজস্ব সংবাদদাতা, লক্ষ্মীপুর, ৯ ডিসেম্বর ॥ লক্ষ্মীপুর সদর উপজেলার শ্রীরামপুরে সোমবার সন্ধ্যায় সন্ত্রাসী হামলায় গুলিবিদ্ধ হয়ে জাহিদুল ইসলাম (২৫) নামে এক যুবলীগ কর্মী গুরুতর আহত হয়েছেন। তাঁকে গুরুতর অবস্থায় লক্ষ্মীপুর সদর হাসপাতালে ভর্তি করা হয়েছে। তিনি স্থানীয় ইউনিয়ন যুবলীগের কর্মীসভা শেষে বাড়ি ফেরার পথে সন্ত্রাসীরা তাঁর ওপর এ হামলা চালায়।\nএছাড়া জেলার কমলনগরে ইসমাইল হোসেন (৩৩) নামে একজন যুবলীগ কর্মীকে কুপিয়ে যখম করা হয়েছে। উপজেলার করইতলার স্থানীয় হাফিজিয়া মাদ্রাসার পাশের্^ রাত প্রায় সাড়ে নয়টার দিকে এ ঘটনা ঘটেছে। জেলা যুবলীগ আহ্বায়ক সৈয়দ আহম্মদ পাটোয়ারী যুগ্ম আহ্বায়ক সদর উপজেলা চেয়ারম্যান একেএম সালাহউদ্দিন টিপু ও রামগতি উপজেলা যুবলীগ আহ্বায়ক মেজবাহউদ্দিন হেলাল ভিপি এ ঘটনার জন্য বিএনপি- জামায়াত সমর্থিত সন্ত্রাসীদের দায়ী করেছেন।\nরোকেয়া দিবস ॥ রংপুরে তিন দিনের কর্মসূচী\nস্টাফ রিপোর্টার, রংপুর ॥ নানা আয়োজনের মধ্য দিয়ে রংপুরে পালিত হয়েছে রোকেয়া দিবস। দিবসটি উপলক্ষে জেলা প্রশাসনের পক্ষ থেকে মহীয়সী বেগম রোকেয়ার পায়রাবন্দে তিন দিনব্যাপী শুরু হয়েছে নানা অনুষ্ঠান ও মেলা। সকালে রোকেয়ার স্মৃতিস্তম্ভে জেলা প্রশাসনের পক্ষ থেকে পুষ্পমাল্য অর্পণ ও মিলাদ মাহফিল অনুষ্ঠিত হয়। বিকেলে তিন দিনব্যাপী অনুষ্ঠানের উদ্বোধন করেন বিভাগীয় কমিশনার দিলোয়ার বখত। পরে সেখানে জেলা প্রশাসক ফরিদ আহমেদের সভাপতিত্বে আলোচনা সভা অনুষ্ঠিত হয়।\nনেত্রকোনায় গুলিতে আহত ব্যবসায়ীর মৃত্যু\nনিজস্ব সংবাদদাতা, নেত্রকোনা, ৯ ডিসেম্বর ॥ ছিনতাইকারীর গুলিতে আহত কেন্দুয়া উপজেলার আইথর গ্রামের ব্যবসায়ী এনামুল হক (৩২) সোমবার রাতে মারা গেছেন। ওইদিন রাত ১২টার দিকে ঢাকার শমরিতা হাসপাতালে তার মৃত্যু হয়।\nজানা গেছে, কেন্দুয়া পৌর শহরের কলেজ রোডের ‘ওয়াসিম টেলিকম’-এর স্বত্বাধিকারী ও ‘বিকাশ’ এজেন্ট এনামুল হক গত বৃহস্পতিবার রাতে দোকান বন্ধ করে বাড়ি যাওয়ার পথে ছিনতাইকারীদের কবলে পড়েন। সংঘবব্ধ ছিনতাইকারীরা এলোপাতাড়ি গুলি করে তার কাছে থাকা নগদ তিন লাখ টাকা ও চারটি মোবাইল সেট নিয়ে যায়। গুলির শব্দ শোনে স্থানীয়রা এসে এনামুলকে উদ্ধার করে উপজেলা স্বাস্থ্য কমপ্লেক্সে নিয়ে যায়। পরে সেখান থেকে প্রথমে ময়মনসিংহ মেডিক্যাল কলেজ হাসপাতালে এবং পরবর্তীতে ঢাকার শমরিতা হাসপাতালে স্থানান্তর করা হয়।\nমুন্সীগঞ্জ গৃহবধুর আত্মহনন, সালিশ ইউপি সদস্য গ্রেফতার\nস্টাফ রিপোর্টার, মুন্সীগঞ্জ ॥ লৌহজং উপজেলার নাগেরহাট গ্রামে গৃহবধু সুমি বেগম আত্মহননের ঘটনায় অবশেষে সালিশককারী ইউপি সদস্য রবেদা বেগম ও জামাল হোসেন গ্রেফতার হয়েছে। সোমবার গভীর রাতে লৌহজংয়ের নিজ বাড়ি থেকে পুলিশ তাদের গ্রেফতার করে। এদিকে হাইকোর্টের রুল অনুযায়ী মামলাটির অগ্রগতি প্রতিবেদনসহ লৌহজং থানার ওসি মো. তোফাজ্জল হোসেন আজ হাইকোর্টে সশরীরে হাজির হচ্ছেন।\nডা. মেহজাবিনের ‘খুনীদের’ বিচার দাবিতে মানববন্ধন\nস্টাফ রিপোর্টার, যশোর অফিস ॥ জেলার ডাক্তার শামারুখ মেহজাবিনের ‘খুনীদের’ গ্রেফতার ও বিচার দাবিতে মানববন্ধন কর্মসূচী পালিত হয়েছে।\nমহিলা পরিষদ, ইনস্টিটিউশন অব ডিপ্লোমা ইঞ্জিনিয়ার্স বাংলাদেশ, মডেল পলিটেকনিক ইনস্টিটিউট ও সংবাদপত্র হকার্স ইউনিয়ন এ মানববন্ধনের আয়োজন করে। স্থানীয় প্রেসক্লাবের সামনে মঙ্গলবার দুপুর ১২টা থেকে ১টা পর্যন্ত ঘণ্টাব্যাপী মানববন্ধনে আয়োজক সংগঠনগুলোর সদস্যসহ সর্বস্তরের জনগণ অংশ নেয়।\n# সম্মেলন # যুবলীগ # ১৪৪ ধারা